
I. Bevezetés 


A gyógytestnevelés érték, amely napjainkban, Európában már csak Magyarországon van jelen 
ebben a szerteágazó és — minden kritikai megjegyzés ellenére - hatékony formában. Szükség is van 
a prevenció és rehabilitáció eme formájára, hisz a második évezred elején élő gyermekeink 
egészségi állapota fokozatosan romlik. A TV, video, DVD rabjaként felnövő, a chipset, kólát 
fogyasztó gyerekek láttán nem meglepőek a tanulók egészségi állapotáról szóló, negatív jövőképpel 
kecsegtető adatok. 

A 6 - 18 éves tanulók közül minden 7-8. tartáshibás és minden 7-8. scoliosisban szenved (Valek 
2013). Ugyanebben a korosztályban az asztmás és allergiás betegek aránya 2,3 — 4,8 90 között 
mozog (Kádár 2006, Valek 2013). Az elhízott, túlsúlyos tanulók száma a 10 évvel ezelőttihez képes 
2,5, néhány korosztálynál háromszorosára is nőtt, jelenleg 13-17 90. Hasonló tendenciát mutatnak a 
cukorbeteg gyerekek számadatai is (Valek 2013). 

Sajnos a nemzetközi statisztikai jelentések is megegyeznek vagy közel azonos adatokat és 
tendenciákat tartalmaznak, mint a magyarországi statisztikák. (European Health for all Database 
2008, Bloom és Cohen 2007, Akinbami 2006, Grivas és mtsai. 2006). Az elmúlt évek kormányzatai 
több akciótervet dolgoztak ki (, Közös kincsünk a Gyermek", Nemzeti Népegészségügyi Program, 
Kóla és cukormentes büfék stb.), amelyekben az egészségügyi szűrés és a testedzés fontosságát 
emelték ki, de az alkalmazhatóság, az életszerűség hiányzott belőlük. A fenti problémák által 
generált társadalmi elvárások felerősítették azokat a prevenciós, rehabilitációs tevékenységeket 
(köztük a gyógytestnevelést, könnyített testnevelést), amelyek elősegítik az egészségi állapot 
pozitív megváltoztatását. Ezeknek az elvárásoknak való megfelelés okán az állam tett tétova 
lépéseket az iskolai gyógytestnevelés, mint az intézményesített rehabilitáció átalakítására (11/1994. 
(VI. 8.) MKM rendelet 1. számú melléklete), de a kezdeti pozitív hatások után ezek az intézkedések 
(2011. évi CXC. törvény a nemzeti köznevelésről, 20/2012. (VIII. 31.) EMMI rendelet a nevelési- 
oktatási intézmények működéséről és a köznevelési intézmények névhasználatáról) zavart okoztak, 
s megnehezítették a gyógytestnevelés hatékony működését. Hiszen a gyógytestnevelés jelenlegi 
formájában Magyarországon, Európában egyedülálló módon valósítja meg az intézményesített 
rehabilitációt, bár ez a fentiek alapján egyre nehezebb körülmények között sikerül. A növekvő 
társadalmi igények sajnos nem járnak együtt a tantárgy pozitív megítélésének növekedésével. A 
gyógytestnevelésre utalt tanulók 70-80 902-ának fenntartásai vannak a tantárggyal szemben. Valljuk 
be őszintén, a pedagógus kollégák körében (Simon 2005) és a testnevelő tanárok egy részénél sem 

megítélésében. A negatív megítélésből adódóan az iskolások közül az arra rászorultak számos 
zavaró körülmény (délutáni időpont, saját iskolától eltérő helyszín, stb.) mellett tudnak csak részt 
venni a gyógytestnevelés órán, s így nehezebben épülhet be életükbe a rendszeres testedzés, 
amelyre nagy szükségük lenne a gyógyulásuk szempontjából. 

A gyógytestneveléssel foglakozó szakemberek célja csak az lehet, hogy e negatív helyzeten (romló 
egészségi állapot, negatív megítélés) minél gyorsabban és nagyobb mértékben változtassanak. A 
pozitív irányú változások eléréséhez csak kiindulási alapot adhat a felkészült gyógytestnevelő tanár, 
illetve a törvényi szabályozás, amely végrehajtása sokszor nehézségekbe ütközik. A tantárgy 
mindig is az esélyegyenlőség biztosításának egyik legkevésbé propagált formája volt, amit a 
gyógytestnevelő tanárok odaadó, pontos, szakmai igényességet szem előtt tartó munkája jellemzett. 
Mindemellett szükséges olyan légkör kialakítása, amelyben, az oktatási folyamatban résztvevők, a 
gyógytestnevelő tanár, a tanulók és azok környezete (szülők, barátok, osztálytársak, stb.) felismerik, 
hogy csak szoros együttműködéssel érhetik el a kitűzött célt, az egészség helyreállítását, 
megőrzését. A mai kor fiatalja egészen más, mint akár 10 évvel ezelőtt volt. A diákok életvitelében, 
gondolkodásában bekövetkezett változások indokolják az oktatás-nevelés területén végbement 
változásokat, amelyek új típusú pedagógust és pedagógiai tevékenységet igényelnek. Ezek a 
változások erőteljesen érintették a testnevelést, a sportot is. Erre hívta fel figyelmünket Gombocz 
(1999), amikor a tanuló ifjúság alulmotiváltságáról, s a testnevelők bizonyos fokú , röghöz ragadt" 
tanítási stílusáról beszélt. Észre kell vennünk, hogy a megváltozott társadalmi elvárások hatásaként 
a testnevelés tanításában a hagyományos uralmi jellegű tanári viselkedést fel kell váltani a 
, tevékenység irányítója", az emberi kapcsolatok irányításának szakértője — típusú tanári 
viselkedésnek, amelyre jellemző a gyerekközpontúság, a tanulókra való fokozott odafigyelés. A 
gyógytestnevelés tanításában, mint a testnevelés egy speciális elvárásokkal rendelkező fajtájában 
nagyobb mértékben jelenik meg ez az új típusú tanári magatartás. A gyógytestnevelés sajátos 
helyzetéből fakadóan mindig is az oktatás perifériájára szorult a többi iskolai tantárgyhoz 
viszonyítva. Oktatási feladatként magán hordja annak jellemzőit (kötelező részvétel, osztályozás, 
stb.), ugyanakkor tér- és időbeni elhelyezkedése, a szülők és a tanulók tantárggyal szembeni 
hozzáállása, elvárása, inkább a rekreációs célú sportfoglalkozásokra jellemző kötetlenebb, lazább, 
engedékenyebb vonásokat erősítik. A gyógytestnevelésre ható speciális elvárások, célok és 
feladatok egy sajátos tanár-tanuló interakciót eredményeznek. Mindezek mellett nap, mint nap meg 
kell küzdeni a gyógytestnevelés elfogadottságáért, valamint a prevencióban és a rehabilitációban 
kivívott helyének megtartásáért. Az előzőekben felvázolt külső körülmények változása, befolyása 

elősegíti a gyógytestnevelés megújítását. A szakma már tett kísérleteket ebben az irányban, de az 
utóbbi időben megjelent publikációk elsősorban a gyógytestnevelés gyakorlatanyagával 
foglalkoztak (Érdi-Krausz 1996; Bencze és mtsai 1995.; Donáthné 2004) de a téma pedagógiai 
szempontú megközelítését, a nevelő - nevelt viszonyrendszer bemutatását, az oktatási és nevelési 
módszereket tartalmazó, esetleg paradigmaváltást felvázoló publikációk alig jelentek meg. Gyene 
(1983) és Jády (1999) írásai is a gyógytestnevelés részeként megjelenő gyógyúszás témakörében 
adtak információt. A fenti körülmények indokolttá teszik a gyógytestnevelés, mint nagy 
hagyományú, szép múltú gyakorlat felülvizsgálatát, megújítását, hogy fejlődése töretlen maradjon, 
hisz gyakorló pedagógusként szinte mindennap találkoztunk, s találkozunk ma is a 
gyógytestnevelés problémáival. Sem a szülők, sem a tanár kollégák (Simon 2005), s valljuk be, a 
testnevelő tanár kollégák sem tudják teljes mértékben helyén kezelni ezt a tantárgyat. A gyerekek 
egy részénél is tapasztalható néha ellenállás. Ennek legfőbb oka az óra szabadidősávban történő 
elhelyezkedése, amely így ütközik a különórákkal, illetve egyéb, a gyermekek számára fontos 
elfoglaltsággal. A negatív körülmények tárgyalásakor meg kell említeni a gyógytestnevelés harcát a 
létjogosultságért a gyógytornával szemben, amelyet csak megfelelő elméleti alapokra építve lehet 
megvívni. 

A gyakorlati tapasztalatok azt mutatják, hogy szükség van olyan publikációkra, amelyek segítséget 
adnak a gyógytestnevelő tanár eredményes munkájához. A téma szakirodalmát áttekintve (Gárdos 
és Mónus 1991; Érdi-Krausz 1996; Bencze és mtsai 1995.; Donáthné 2004) látható, hogy a 
gyógytestnevelés tantárgy pedagógiai megközelítésű szakirodalma szerény, a megjelent munkák is, 
Gárdos és Mónus (1991) könyvének kivételével csak részterületet foglalnak magukba. Így 
szükségesnek éreztük, hogy Gárdos és Mónus könyvének értékeit megőrizve, azokra építve 
megpróbáljunk válaszokat adni a jelenkor kihívásaira, ezzel is segítve a gyógytestnevelés hatékony 
működését. A könyvvel szeretnénk segítséget nyújtani a gyógytestnevelést tanítók számára a 
pedagógiai munka tervezése terén, s a szakmódszertani ismeretek bővítésében illetve 


megerősítésében. 


A szerző 


II. A gyógytestnevelés (gyógygimnasztika) rövid története 


II.I. Nemzetközi kitekintés 


A gyógytestnevelés gyökerei egybeforrnak a gyógytorna történetével, hisz mindkét terület a 
gyógygimnasztika szellemiségéből, gyakorlatanyagából táplálkozik. Így természetes, hogy 1925-ig 
a gyógytestnevelés és a gyógytorna közös történelmi gyökerekkel bír. 

A rendszeres testedzés, azon belül a gimnasztika gyógyító hatását már az ókorban is felismerték és 
alkalmazták az egészség fenntartásában. Kínában i.e. 3 évezred elején már találunk utalásokat 
mozgás- és légzőgyakorlatok alkalmazására az egészség megőrzésére és helyreállítására. A Kung- 
Fu (Gong-Fu) mozgásrendszer kialakulása elsősorban a jó egészségi állapot fenntartását szolgálta 
az önvédelmi célok mellett. Az Indiában keletkezett, több évezredes múlttal rendelkező jóga 
rendszere is számos gyakorlatot tartalmaz az egészség megőrzésére. Jo Fei (i.sz. 1102-1142) 
tábornok Hoang-Ti kínai császár által kidolgozott gyógyító-egészségügyi tornarendszert egészítette 
ki , nyolc jó hatású gyakorlat"-tal, mely erős izomfeszítéssel végzendő és a testtartásra kedvezően 
hat (Zaletnyik és Repiszky 2012). A görögök az indusoktól és a kínaiaktól vették át a 
gyógygimnasztika tudományát. Herodikos volt (i.e. 400) az orvosi gyógygimnasztika atyja, aki 
rendszerezett alapra fektette, s meghatározta a gimnasztikai kezelés alapelveit. Utóda, Hyppokrates 
(i.e. 460-375) Herodikos munkáját tudományosan feldolgozta (Horváth és mstai 1935), s 
épült. Ő alkotta meg a ,scamnum  Hyppokratis"-t, a  hippokratészi padot, amely a 
gerincdeformitások korrekcióját szolgálta. A görögök ismerték és alkalmazták a légzőtornát, az 
ellenállással szemben végzett mozgást, valamint a gyors erőgyakorlatokat. Asclepiades a 
mozgáskezelés mellett alkalmazta a víz hullámzásának ingerhatását egy mozgásban lévő 
felfüggesztett kádba ültetve betegét (Gardi 2006). 

A római Galenus Claudius (i.sz. 129-201) az antikvitás legképzettebb és legismertebb orvosa volt. 
Kidolgozta az izom-összehúzódás és a mozgás magyarázó elméletét, valamint az ehhez kapcsolódó 
súlyzós, ellenállásos, páros és talajgyakorlatokból álló gyakorlatok rendszerét állította össze a 
légzőszervek és a törzs izomzatának erősítésére gyógyító céllal. Galenus nevéhez fűződnek a 
kyphosis, a lordosis, a scoliosis kifejezések (Zaletnyik és Repiszky 2012). 

A középkorban a testkultúra háttérbe szorult, mivel a középkori keresztény tanítás a lélek 
tartották. A test fejlesztésének, karbantartásának háttérbe szorító szemlélete egészen a XV. 


századig, a reneszánsz megjelenéséig megmaradtak. Leonardo da Vinci (1452--1519) meghatározó 

munkát végzett a leíró és funkcionális anatómia területén, különbséget tett a flexió és extensió, 
pronáció és szupináció között. A gyógyító mozgással kapcsolatos ismeretek újbóli előtérbe 
kerülését szolgálta a Mercurialis de Forli (1530-1609) által 1569-ben írott , De arte gymnastica". A 
mű a testgyakorlás antik irodalmára támaszkodva részletesen leírta, s rendszerezte a gyógyító 
testmozgással kapcsolatos ismereteket. Több szerző, köztük René Descartes (1596-1650), Giovanni 
Borelli (1608-1679) foglalkozik behatóbban az izmok működésével, a mozgások és az izomzat 
kapcsolatával. 
A XVII.- XVIII. században egyre nagyobb teret kap a gyógyító mozgás, orvosok sora használja a 
gyógyítása során a testmozgást, azonban mindegyikük más részét emeli ki a mozgásnak a kezelések 
során. Glisson (1597-1677) 1660-ban írt monográfiájában említést tesz a gerincferdülések és a 
rachitis kezelések esetében használt tornakezelések hatékonyságáról. A mozgás gyógyító hatásáról 
írt Francis Fuller (1650-1712) a , Medicina Gymnastica, avagy mindenki a saját orvosa" című 
könyvében, amelyben egyes betegségekre ír le mozgásformákat. A gyakorlás pihenés 
váltakoztatását hangsúlyozta a mozgásos kezelések esetén Clemens Joseph Tisso (1750-1826), de ő 
inkább a mindennapi élet mozgásait használja fel (Zaletnyik és Repiszky 2012). 
1741-ben Nicolas Andry (1658-1742) francia orvos jelentette meg , Orthopedia" című, nem 
tudományos munkának szánt könyvét, amelynek fő üzenete a prevenció jelentőségének 
hangsúlyozása, valamint a tartó- és mozgató szervrendszer funkcionális szemlélete volt. 
Hangsúlyozta a tartási rendellenességek javítása érdekében a hátizomzat erősítését. 
A XVIII. század végén és a XIX. század folyamán Christoph Wilhelm Hufeland (1762—1836) 
német orvos, makrobiotikus elvei, valamint Vinzenz Priessnitz (1799—1851) vízgyógyász 
szabadban végeztetett fizikai gyakorlatai az 1830—1840-es években széles körben ismertté tették a 
testmozgás fontosságát elsősorban a köznép, a parasztság körében. Népszerű tanításaik 
megteremtették azt a közhangulatot, amely ösztönözte és támogatta a gyógytorna tudományos 
igényű alkalmazását, a gimnasztika gyakorlását pedig társadalmi mozgalommá szélesítette. 
Hufeland munkássága persze tekintélyes orvos-elődökre épült, akik már leírták műveikben a 
mértékletes életmód és a gyógytorna fontosságát. Az ő gondolataik azonban nem jutottak el olyan 
széles néprétegekhez, mint a nagy tekintélyű és népszerű Hufelandé, akinek a hosszú és egészséges 
életre vonatkozó tanai meghatározták a XIX. század gondolkodását, sőt hatása még a XX. 
században is élt a népi gyógyászatban. (Kölnei 2010) 
A XVIII. század végétől a gimnasztika fejlődésében az orvosoktól a pedagógusok, testedzéssel 
foglakozók vették át a vezető szerepet. A német Johann Christoph Friedrich GutsMuth (1759-1839) 
1793-ban írta meg a , Gymnastic für die Jugend" című torna tankönyvét, amely korának kiemelkedő 

műve volt, s hosszú évekre meghatározta a tornaoktatás irányvonalát. GutsMuth hangsúlyozta a 
lelki és a testi nevelés összhangját, a testi nevelést a személyiségfejlesztés egyik eszközének 
tartotta. Fontosnak tartotta az aktív pihenést, amely során az addig nem foglalkoztatott testrészek 
foglalkoztatásával érhető el a felfrissülés. A dán Franz Naechtegal (1774-1844) a , racionális" 
gimnasztika egyik megalapítója, aki élettani és anatómiai ismeretekre építi a tornagyakorlatokat. A 
svéd torna alapjait, amely hosszú évekre meghatározza a gyógygimnasztika fejlődését Naechtegal 
és Guth-Muths követője, a svéd Per Henrik Ling (1776-—1839) rakja le. Szorgalmasan látogatja a 
koppenhágai egyetem vívóiskoláját, ahol a vívógyakorlatok meggyógyították a bénult jobb karját. 
Megállapította, hogy a mérsékelt és rendszeres testgyakorlatok kedvező hatással vannak az ember 
testi alkatára, lelki állapotára. Nagy élettani tudásra tett szert, s így alaposan ismerte az emberi test 
valamennyi szervét és ezek működését, valamint foglalkozott a szervek összműködését gátló és 
fejlesztő okokkal is. Ling, a gyógygimnasztika megteremtője olyan gyakorlatokat választott, 
amelyek hatása élettani szempontból minden esetben kimutatható volt (Horváth és mtsai 1935). 
Ennek megfelelően elképzelése azon alapult, hogy a testnevelést nem lehet kiagyalt gyakorlatokra 
vagy iránydivatokra építeni, hanem kizárólag csak olyan ismeretekre, amelyek igazát az anatómia 
és az élettan már bizonyította. A testgyakorlatok oktatója — úgymond — akkor jár el helyesen, ha 
olyan izomcsoportokat fejleszt, amelyek elősegítik a helyes, szép testtartást, a belső szervek 
működését. Ling eredetileg négyféle gimnasztikát kíván létrehozni: pedagógiai, orvosi, katonai és 
esztétikai gimnasztikát. Ezekből azonban csak az első kettő valósult meg. (Hadas 2002) A 
gyógytorna rendszerét Ling, míg az iskolai gimnasztika rendszerét fia, Hjalmar Ling (1820-1886) 
fejlesztette tovább. Ling 1810-es években közel 2000 mozgási gyakorlatból állította össze 
rendszerét, amelynek célja a svéd férfiak edzetté és harcra képessé tétele volt. 
Ling gyakorlattípusai a következők voltak: 

1. Állások-alapállás, pihenőállás, szögállás, zártállás, lábújállás, lépőállás, terpeszállás, 

kilépőállás, hajlítottállás, guggolóállás, támadóállás, védőállás, 

2. Lábmozgások az állásokból indítva, 

3. Nyakgyakorlatok állva, 

4. Kar- és vállgyakorlatok, 

a. Kartartások: hajlított, nyújtott, vegyes, 
b. Karmozgások a különböző kartartásokból indítva, 

5. Törzsfeszítő gyakorlatok, 

6. Függési gyakorlatok, 

7. Egyensúlyozó gyakorlatok, 

8. "Törzsgyakorlatok 
a. Oldalizom-gyakorlatok, 
b.  Hasizomgyakorlatok, 
9. Ugrások, 
10. Ügyességi gyakorlatok, 
11. Légzési gyakorlatok, 
12. Kondícióerősítés sporttal. (Gardi 2006) 
Per Henrik Ling módszere mellett a nála egy nemzedékkel fiatalabb Adolf Spiess (1810—-1858) 
német tornatanító módszere is Európa szerte divatossá vált. Ő a darmstadti tornaiskola igazgatója 
volt, és elsőként vezette be a tornát az iskolában fiúknak és lányoknak egyaránt. Spiess rendszerét 
szintén jól ismerték Magyarországon a  gyógygimnasztika művelői. Korabeli "magyar 
szóhasználattal a  Spiess-féle módszert cselekvő, a  Ling-féle "módszert  szenvedőleges 
gyógytestgyakorlatoknak nevezték. Spiess abból a német torna-hagyományból indult ki, amely az 
antik görög testedzést tekintette mintának, valamint nagy hangsúlyt helyezett a szertornára. Ezzel 
szemben Ling előnyben részesítette a segédeszközök nélkül, bárhol végezhető gyakorlatokat. A 
XIX. század második felében a német torna-mozgalom megújult ,, die neue deutsche Gymnastik" — 
, új, német gimnasztika" — néven, és átvett sok elemet a svédtornából. Ugyanakkor Svédországban 
is átvették egyes német tornaszerek alkalmazását (Kölnei 2010). 
A svédtorna 1840-1855 között az orvosi torna irányába fejlődött, a mozgásfolyamatokat részekre 
bontva, a végtagokat, a törzset és egyes izomcsoportokat differenciáltan foglalkoztatták. Nagy 
jelentőséget tulajdonítottak a helyes testtartás kialakításának, amelyet erős, kitartó izomfeszítő 
gyakorlatok alkalmazásával, illetve testrészenként lazító gyakorlatokkal értek el. A XIX. században 
a gyógygimnasztika három irányzata működött egymás mellett, a Gutsmuths féle, a mindennapi élet 
mozgásaiból kialakított gyakorlatok, a tudatos izomerősítést és lazítást tartalmazó Ling torna, 
valamint Zander és Herz gépi tornája. 
Az orvosi torna három irányzatából a XIX. század végére kettő vált uralkodóvá: 
- . a gyógyító jellegű torna, a gyógytorna, 


- . a Ling tornarendszerét alapul vevő, megelőző jellegű torna, a higiénikus torna.(Gardi 2006). 

II.2. Gyógytestnevelés (gyógygimnasztika) Magyarországon 


Magyarországon az 1800-as évek elején orthopéd professzorok ismerték fel a gyógygimnasztika 
gyakorlatok jelentőségét és gyógygimnasztika intézetek alapításával támogatták azok elterjedését. 
Első alapítók egyike volt Schöpf-Mérei Ágoston (1804-1858), aki 1836-ban Pesten alapította 
gyógygimnasztika intézetét, amit 1838-ban az árvíz elmosott. Siklósy Károly (1816-1894) 
, Gyógytestgyakorlati és vízgyógyintézet" néven, Budán alapított intézetet. Alkalmazta Ling 
gyógytornarendszerét és  Priessnitz vízgyógyász gyakorlatait. A kor harmadik jelenetős 
személyisége Batizfalvy Sámuel (1826-1904) volt, aki 1859-ben alapította Pesten a , Gyógy- és 
szervegyenészeti intézete"-t. Batizfalvy nem csak Ling , szenvedőleges testgyakorlatait", hanem 
Spiess , cselekvő testgyakorlatait" is használta. Fontosnak tartotta, hogy megfelelő szakemberek 
dolgozzanak a gyógytorna területén. (Kölnei 2010). Az egymás után nyíló gyógygimnasztika 
intézetek mellett a szakirodalom jelentős növekedésével is találkozhatunk. Dr. Bognár Antal 1888- 
ban fordította le magyarra dr. Schreiber, a Lipcsei gyógygimnasztikai Intézet igazgatójának az 
, Orvosi gimnasztika, vagyis az egészségügyi és gyógygimnasztikai szabadgyakorlatok rendszere. 
Minden életkorú és mindkét nembeli egyének számára" című könyvét. A mű felhívja a figyelmet a 
mozgás jelentőségére, preventív és gyógyító hatására. A mozgás népszerűsítését szolgálja Müller 
Lajos tánctanár , A jó testtartás iskolája" című műve. Komoly tudományos alapokkal rendelkezett 
Héczey István 1896-ban írott , A mozgás, mint a legtökéletesebb gyógymód és a gyógyszerek 
helyettesítője" könyve. Dr. Kelen István orthopéd szakorvos a Stockholmban és a svéd tengeri 
fürdőkben szerzett tapasztalatai alapján írta meg 1897-ben , A svéd gyógygimnasztika?" művét, 
amelyben részletesen ismerteti Ling gyógytornarendszerét (Gárdos és Mónus 1991). 
A magyar gyógygimnasztika és gyógytorna utolsó közös fejezete, amikor Madzsar Alice (1875- 
1935) a németországi és norvégiai tanulmányai után 1912-ben megnyitotta a , Funkcionális torna 
tanítóképző" intézetét. Tornarendszere testképző és művészeti részből állt. A testképzés módszere 
korrekciós gimnasztika volt, izomtudatosításra törekedett, izomcsoportonként dolgozott. A 
tudatosság  ébrentartását változatos gyakorlatokkal érte el. Madzsar Alice három féle 
tornaprogramot hirdetet meg: 
- . Lélegzőtornát — a légzőizmok kiképzésére, a mellkas fejlesztésére, a gyönge tüdő erősítésére, 
- . Egészségtornát — a lábizomzat erősítést, egyensúlygyakorlatokat, természetes járásokat, 
helyes fej- és testtartást, jó mozgást tanít, összeköti az  izomgyakorlatokat a 
légzőgyakorlatokkal, foglalkozik a testi hibák (ferde váll, , gerincelhajlás", lúdtalp) javításával 


és az elhízással. 

- . Szépségtornát — ritmikus légzőgyakorlatok, ritmikus járások és futások, szabadgyakorlatok, 
ritmikus mozdulatok alkalmazásával. 

A fenti képzési struktúrából jól látható, hogy Madzsar Alice intézetében magas színvonalú képzés 
folyt, amelynek eredményeképpen a két világháború között nagy tudású, kiválóan képzett 
gyógytornászokat nevelt (Zaletnyik és Repiszky 2012). 1925-ben megalakult a Magyar Királyi 
Testnevelési Főiskola, ennek következményeként a mozgásművészeti iskolák vezetőit rendeletben 
kötelezték a főiskolai diploma megszerzésére, ez alól azok az iskolák voltak kivételek, amelyeknél 
a művészeti jelleg dominált. Így Madzsar Alice is a művészi mozgás tanításával fedte el gyógytorna 
iskoláját. E történés révén vált véglegessé a gyógytorna és a gyógytestnevelés szétválása, ami a 
megelőzésre és az egészségvédelemre koncentrálódó, iskolai kereteken belüli gyógyító testnevelés 
1915-ben történő bevezetésével vette kezdetét. Ezt a szemléletet erősíti meg Dr. Dollinger Béla 
orthopéd orvos, professzor, aki szerint a , gyógytorna intézmény célja a gyenge törzsű és 
elferdülésre hajlamos gyermekek test- és főleg törzsedzése. A hangsúly tehát nem a gyógyításon, 
hanem az edzésen van és az erősítésben rejlik. Itt sok esetben a gyermek megmentéséről van szó." 
Ugyan akkor azt is megjegyzi, hogy ,a kifejezetten elgörbült gyermek a szakorvos speciális 
tornatermébe és kezelésébe tartozik" (Gárdos és Mónus 1991). Fontos felismerés volt, hogy az 
enyhébb elváltozásokban szenvedő gyermekek gyógytornáztatását ne a társaiktól kiemelve a 
kórházakban végezzék, hanem az iskolákban, pedagógiai környezetben külön órakeretben. Dr. 
Gerencsér László, a TF későbbi igazgatója a felismerést tettre váltotta és munkatársaival 
megteremtette a gyógytorna — oktatás lehetőségét az iskolákban, első alkalommal a fővárosban. 
Budapest két torna-tanárnőt kiküldött Németországba, az egyiket Frankfurt am Main-ba, a másikat a 
westphaliai Hagenbe. A képzés után 1915-ben kísérletképen két iskolában megkezdődött a 
szervezett gyógytorna-oktatás. A kísérlet sikerén felbuzdulva további testnevelő tanárokat képeztek 
ki, hogy a felmerülő igényeknek megfelelően a rászoruló gyerekeket el tudják látni. Az első 
világháború kissé hátráltatta a fejlődést, de 1920-as években már 11 iskolában 16 tanár végezte a 
gyengén fejlett, hanyagtartású leánytanulók iskolai gyógytorna-oktatását (gyógytestnevelését). Az 
iskolai gyógytorna-oktatás (gyógytestnevelés) hálózat bővülése folyamatos volt, 1940-ben már 57 
iskolában 136 csoportban foglalkoztak a rászoruló tanulókkal. (Gárdos és Mónus 1991). 
A pozitív folyamat támogatottsága is egyre nőtt a szakmai berkekben. Míg a kezdeti lépéseknél 
gyermekorvosok végezték a szűrést, addig ezt a feladatot 1928-tól az orthopéd orvosok látták el. Az 
1930-as években tovább folyt a testnevelő tanárok szakmai továbbképzése, átképzése. Hosszú ideig 
a gyógytorna-foglalkozásokon elsősorban lányok vettek részt, az indokok közt megtalálható a 


lányok nagyobb hajlama a gerincferdülésre, vagy a szülők nagyobb aggodalma a lányaik iránt, hisz 

a jövőjüket az elváltozás befolyásolhatta. A fiúk jövője e tekintetben kevésbé volt veszélyben a 
szülők szerint. Másik indok talán az lehetett, hogy a fiúk számára ebben az időben több lehetőség 
adódott fizikai képességeik fejlesztésére, mint a Cserkész- és Levente mozgalom, a különböző 
Sportegyesületekben folyó sportági képzések. A hetente három alkalommal végzett gyógytorna - 
foglalkozásokat általában nagy létszámú iskolákban szervezték meg, átlagosan 40 fős csoportokban. 
Az ilyen nagy létszámú csoportokban a mai értelemben vett minőségi munkát nagyon nehéz lehetett 
végezni. A differenciálás, a segítségadás, a helyes testséma kialakítása szinte lehetetlen feladat volt. 
Ezért a súlyosabb elváltozásban szenvedő tanulókat általában felmentették. A fentiek alapján 
kimondható, hogy Magyarország egyedülálló módon oldotta meg a gyenge fizikumú, 
gerincproblémás gyerekek egészségmegőrzését és fejlesztését. 
A fejlődés szempontjából lényeges fordulópont volt a második világháború utáni időszak. A szovjet 
mintára kialakított iskolarendszerben meghatározó szerepet kapott a testnevelés és mellette a 
gyógytestnevelés. Első lépésként az iskolákban szervezték meg a gyógytestnevelési csoportok 
munkáját. Előre lépés volt 1950-ben, amikor 110 iskolaorvossal bevezették az iskolaorvosi 
rendszert. Egyik feladatuk volt a tanulók szűrése, amit törvény előírásainak megfelelően 
szeptemberben végeztek el. Ennek eredményeképpen tudták testnevelés kategóriába sorolni a 
különböző egészségi állapotú gyermekeket valamint 6-8 hetenként ellenőrizni egészségi 
állapotváltozásukat. Budapesten kerületenként egy — egy gyógytestnevelő tanárt alkalmaztak és egy 
vagy két gyógytestnevelési központot alakítottak ki valamelyik iskolában. 1952-ben a rendszert 
kiterjesztették a megyeszékhelyekre és a nagyobb városokra. A sporttudomány fejlődése, 
eredményei hatással voltak a gyógytestnevelésre is, s bizonyították, hogy a megfelelő módon 
alkalmazott mozgás elősegítheti a testnevelés alól eddig felmentett tanulók egészségi állapotának 
pozitív változását. 1955-ben az addig elért sikerek alapján bevezették a belgyógyászati betegségek 
gyógytestnevelését. . Az egyre nagyobb igény a gyógytestnevelés iránt megkövetelte a 
szakemberképzés fejlesztését is. 1950-től a Testnevelési Főiskolán szaktárgyként jelent meg a 
gyógytestnevelés, de 1954-től már két éves szakképzésben második szakként is választhatták a 
hallgatók a testnevelő tanári végzettség mellé. A fejlődés következő lépcsőfoka az 1963-ban a 
tanulók egészségi állapotát figyelembe vevő testnevelési kategóriák bevezetése, amely négy 
csoportot ölelt fel: 

- . testnevelési órán vehet részt (I.), 

- . könnyített testnevelés órán vehet részt (II.), 

- . gyógytestnevelési órán vehet részt (III), 

- . testnevelés óra alól felmentett, s kórházi gyógytornára beosztott. (IV.) 

Az 1978-as tanterv a többi tantárgy mellett részletesen szabályozta a gyógytestnevelést is, s heti 3 
órában határozta meg az óraszámát. Lényeges előre lépés volt az a tantervi előírás, hogy lehetőség 
szerint az egyik gyógytestnevelés órát az uszodában tartsák meg, így kihasználva az úszás pozitív 
hatását a különböző betegségek rehabilitációjában. A gyógytestnevelés fejlődésében fontos szerepe 
volt a megfelelő szakirodalmi háttér kialakításának is, ezt érezvén a területen dolgozó szakemberek 
a 1960- 1982-ig számos tankönyvet, jegyzetet, segédanyagot és publikációt jelentettek meg a 
gyógytestneveléshez kapcsolódó témakörben. Következőkben a teljesség igénye nélkül mutatjuk be 
őket. A TF tanára, Gárdos Magda több könyvet írt, 1960-ban (majd 1976-ban) , Az iskolai 
gyógytestnevelés  gyakorlatanyaga"-t, 1968-ban az ,.Iskolai  Gyógytestnevelés? főiskolai 
jegyzeteket. Dr. Nemessúri Mihály szintén a TF tanára megírta 1965-ben a , Gyógytestnevelés" 
tankönyvet, amelyet követett 1975-ben Nyíri János szerkesztésében (a szerzők között szerepelt 
többek között Dr. Csider Tibor, Dr. Nemssúri Mihály, Gárdos Magda, Dr. Mónus András is) , Az 
iskoláskorú gyermekek gyógytestnevelése", majd annak második kötete 1979-ben. Gárdos Magda 
Dr. Mónus Andrással 1976-ban megírták a Gyógytestnevelés című tankönyvet, amely az 1982-es 
átdolgozás után máig a gyógytestnevelés tanárképzés alaptankönyve. A könyv részletesen és 
mindenre kiterjedően foglalkozik a gyógytestnevelés elméleti alapjaival, módszertanával, a 
különböző betegségekkel és azok rehabilitációjával. Úgy gondoljuk, hogy e mű még sokáig 
megkerülhetetlen irodalma lesz a gyógytestneveléssel foglalkozó pedagógusoknak. A gyakorlati 
munka végzéséhez adott komoly segítséget dr. Csider Tibor szakmai munkássága is. 1960-as 
évektől folyamatosan jelentek meg munkái, amelyek módszertani útmutatással segítették a 
gyógytestnevelő tanárok munkáját a tornateremben és az uszodában egyaránt. Utolsó jelentősebb 
munkája az 1991-ben megjelent , Az iskolai gyógytestnevelés gyakorlatai és mozgáselemzése". 

Az előzőekben leírtakból jól látszik, hogy Magyarországon, a környező országokat is figyelembe 
véve az ezen területen dolgozó szakemberek tudományos és gyakorlati munkájának köszönhetően a 
gyógytestnevelés rendszere jól működött, s például szolgálhatott más nemzetek számára. 
Természetesen a rendszer nem volt tökéletes, s a hatékonyabb működés érdekében néhány területen 
szükségszerű volt a változtatás. Ezek egyike a központosított gyógytestnevelés, amely során a 
tanulók általában nem a saját iskolájukban vettek részt a gyógytestnevelés órákon, hanem egy 
központilag kijelölt iskolában. Itt nem alakulhatott ki az a személyes kapcsolat a pedagógus és 
diákja között, mind, amikor a saját iskolában végezték volna tevékenységet. Ebből kifolyólag 
sokszor a tanulók nem is jelentek meg a foglalkozásokon, a tanárok nehezen tudták utolérni őket. A 
másik probléma a szűrővizsgálatok hatékonysága, amely következhetett az iskolaorvosi rendszer 
hiányosságaiból is, hisz az iskolaorvosok legtöbb esetben mellékállásban dolgoztak, s csak kevés 

időt töltöttek az iskolákban. E hibákon próbált segíteni a rendszerváltás utáni oktatásirányítás is. Az 
1993. évi LXXIX. Törvény a közoktatásról szóló törvény egyik legnagyobb vívmánya, hogy a 
gyógytestnevelést (a környező országokkal ellentétben, ahol szinte megszünt) pozícióit 
megerősítette, sőt mozgásterét "megnövelte.  Kötelezte az  iskolafenntartókat, hogy a 
gyógytestnevelésnek, mint a pedagógiai szakszolgálat egyik tevékenységi területének a személyi és 
tárgyi feltételeit megteremtse elsősorban az iskolákban. Ez azért volt fontos lépés, mert így 
megnyílt a lehetőség a tanulók gyógytestnevelésének saját intézményben való megszervezésére. E 
törvény szabályozta a gyógytestnevelés órák számát, létszámát, személyi és tárgyi feltételeit is. A 
törvény hatásai között lehet említeni a gyógytestnevelés foglalkozások megszervezésének 
sokszínűségét is. Az iskolák mellett a pedagógiai szakszolgálatok, kistérségi társulások is 
szervezhették a gyógytestnevelés foglakozásokat. De több városban megmaradt a központosított 
gyógytestnevelés is. A 11/1994.(VI.8.) MKM rendelet új testnevelési kategóriákat határozott meg: 

I. könnyített testnevelés, 

II. /a gyógytestnevelés, de részt vehet testnevelés órán is, ha szakorvos úgy ítéli meg, 

/b gyógytestnevelés 

III. testnevelés óra alól felmentett. 
1997-ben 26/1997.(IX.) NM rendelet szabályozta az iskolai kötelező vizsgálatok és szűrések 
időpontjait is. A vizsgálatokat minden páratlan évfolyamon és a 8. évfolyamon kellett végrehajtani, 
a testnevelés kategóriába sorolást pedig minden év októberéig kellett elvégezni, amit megelőzött 
májusban egy előszűrés. Lényeges változás volt, hogy a középiskolákban független iskolaorvosok 
dolgoztak, aminek következtében alaposabbá vált a szűrés, s ennek következtében arányaiban több 
tanuló vett részt gyógytestnevelés órán, mint az általános iskolákban. Az is nyilvánvalóvá vált, 
hogy azokban az iskolákban, ahol a gyógytestnevelő tanár és az iskolaorvos — védőnő jó 
munkakapcsolatot alakított ki, ott a gyógytestnevelés rendszere jól működött. A rendszer nem 
működhetett volna jól csak a törvényi szabályozás révén, ha nincs megfelelő létszámú szakember. 
Ezt felismerve a Testnevelési Főiskola a nappali képzés mellett elindította a testnevelő tanárok 
számára levelező tagozatos rendszerben a gyógytestnevelő tanárképzést. A mozgásszervi- és 
belgyógyászati beteg gyermekek számának növekedése révén társadalmi igény fogalmazódott meg 
a prevenció minél korábbi életkorban történő bevezetésére, így az óvodákban és az általános iskolák 
alsó tagozatában. Ennek az igénynek a kielégítésére szervezte meg több egyetem és főiskola (ELTE 
TOK, NymE-AK, PTE-IGYK, SZIE-ABPK, KE-PK) az óvodapedagógusok és tanítók számára a 
gyógytestnevelés szakirányú továbbképzést. A szakirányú továbbképzések jelentősége elsősorban 
abban rejlett, hogy 3-10 éves korosztállyal foglalkozó pedagógusok között egyre nagyobb arányt 

képviseltek azok, akik preventív szemlélettel rendelkeznek, s ennek megfelelően szervezik a 
gyermekek testnevelés foglalkozásait. 

Sajnos a sok pozitívum mellett néhány negatívumot is meg kell említeni. A rehabilitációs 
folyamatban több terület szeretne részt venni (egészségügy, oktatás), s hiába a minőségi 
szakemberképzés, a kompetencia határok egyértelmű meghatározásának hiánya miatt a 
gyógytornászok egyre nagyobb mértékben részt kívánnak venni az iskolai gyógytestnevelés 
munkájából. Ezt sok esetben a gyógytestnevelő tanári társadalommal szembeni, elsősorban szakmai 
támadásokkal szeretnék elérni, figyelmen kívül hagyva azt a prevencióban, rehabilitációban és 
pedagógiában felhalmozódott szakmai tudást, amellyel a gyógytestnevelő tanárok rendelkeznek. E 
konfliktus során sok esetben a gyermekek rehabilitációja háttérbe szorul. Reményeink szerint, ez a 
könyv is segítséget nyújt e szembenállás feloldásában. 

A legutolsó, s nem éppen előre mutató fejlődést hozó változást a 2011. évi CXC törvény a 
köznevelésről és a hozzákapcsolódó rendeletek hozták. A rendelkezések értelmében a 
gyógytestnevelést a pedagógiai szakszolgálatok körébe sorolták, amelynek következtében a 
gyógytestnevelő tanárok státusza bizonytalanná vált, s döntések elé állították őket. A 
gyógytestnevelő tanárok egyben testnevelő tanári végzettséggel is rendelkeznek és legnagyobb 
részük műveli is ezt a területet. A törvényi változások miatt sok esetben választani kellett a 
testnevelés és a gyógytestnevelés tanítás között, ennek hatásaként kevesebb prevenciós - 
rehabilitációs szemlélettel rendelkező testnevelő tanár foglalkozik a gyermekekkel, amely a 
megelőzés szempontjából komoly problémát okoz. Mindezt nehezíti a gyógytornászok azon 
törekvése, hogy részt vegyenek az iskolai gyógytestnevelés lebonyolításában. A gyógytestnevelő 
tanárok nehéz helyzetének javítását tűzte ki célul a 2011. november 25-én megújuló a 
, Gyógytestnevelés a Gyermekekért Országos Egyesület", amely Dr. Gunda András vezetésével 
igyekszik érvényesíteni a gyógytestnevelő tanárok érdekeit. 

2012-ben változás történt a képzésben is. A gyógytestnevelés szakhoz hozzárendelték az 
egészségfejlesztés szakot is, így hivatalosan gyógytestnevelő - egészségfejlesztő tanárképzés 
indulhat csak a 2014/2015-ös tanévtől. Újdonság, hogy a képzésben a Semmelweis Egyetem 
Berzsenyi Dániel Pedagógusképző Kara is képez gyógytestnevelő — egészségfejlesztő tanárokat. 
Bízunk abban, hogy a gyógytestnevelés, mint érték, minél hamarabb visszanyeri a múlt béli 


megbecsülését, s Európában egyedülálló módon szolgálja a gyermekek egészséges fejlődését. 

III. — A gyógytestnevelés fogalma, célja, feladata, helye a rehabilitációs folyamatban 


III.I. A gyógytestnevelés alapfogalmai 


A gyógytestnevelés interdiszciplináris, számos tudományterület eredményeit használja fel 
tevékenysége során. Így, amikor a fogalmát szeretnénk meghatározni első lépésként a hozzátartozó 
alapfogalmakat, mint az egészség, a rehabilitáció, a prevenció szükségszerű meghatároznunk, hogy 
a téma tárgyalása során az olvasó és a szerző azonos gondolkodását elősegítsük. Ugyanis, mint a 
következőkben olvasható a fent említett fogalmakat számos aspektusból közelíthetjük meg, annak 
megfelelően, hogy mely tudományterület szemléletével vizsgálódunk. 

Az egészség a gyógytestnevelés legfőbb értéke, elsődleges célja. A gyógytestnevelést végző tanulók 
célja az egészség helyreállítása, megőrzése, fejlesztése. A  tudományterületek oldaláról 
megközelítve, a fogalom más és más arcát ismerhetjük meg. 

Az egészségtudományok az emberi egészség megőrzésének és fejlesztésének törvényszerűségeit 
vizsgálják (Kopp 2002). Ezen belül az orvostudomány az egészség fogalmát a betegség és 
gyógyítás irányából közelíti meg, hiszen a betegség megelőzésével, megléte esetén 
megszüntetésével, a betegségmentes állapot visszaállításával, de legalábbis a fájdalom és szenvedés 
minimumra szorításával foglakozik. Az egészségfogalom testi jellege dominál. 

A pszichológia tudománya szempontjából a lelki egészség dimenzió a vizsgálódás tárgya. Ez 
különösen érdekes, mivel az egészséges lélek kialakulásának legfontosabb, ha úgy tetszik szenzitív 
időszaka a gyermekkor. A pszichológia szerint a szerető, pozitív, meleg, harmonikus környezetben 
felnövekvő gyermek felnőttként lelkileg egészséges lesz, ami nélkül az egészségmegőrzés, a 
gyógyítás és gyógyulás folyamata mindenképpen sérül. Így a legfontosabb szerepe a lelki egészség 
kialakulásában a családnak van, de kiemelt szerep jut a pedagógiának is, hiszen a tervezett fejlesztés 
szempontjából igen lényeges ennek a személyiségfejlődésnek, fejlesztésnek a lelki egészség 
kialakításában való részvétele. A lelki egészség esetén alapfogalmak az örömkészség, az 
alkalmazkodni tudás, a lelki hajlékonyság, a belső harmónia és a béke. Így érthető Rókusfalvy 
definíciója, mely szerint: 

" Az egészség: az ember egész-sége, az ember teljessége, szüntelen fejlődési folyamat, azaz teljes 
értékű testi és lelki (ebben foglaltan erkölcsi) működőképesség, edzettség, ellenálló képesség, 
fejlődőképes életvezetés: maga a kiteljesedő élet. (Rókusfalvy 2001, 64.o.) 

A szociológia és a politikatudományok az egészség fogalmát a társadalom irányából szemléli. Az 


egészségügy megszervezése, az egészségügy gazdasági vonatkozásai, az egészséget társadalmi 

szinten meghatározó (környezeti, társadalmi, kulturális) tényezők kutatása (Andréka és mtsai 2000), 
a különböző társadalmi csoportok szociális jólétének biztosítása, az egészséges emberi kapcsolatok 
vizsgálata (Glatz 1998), az egészség fogalom közösségi oldalát gazdagítja. 

A neveléstudomány szempontjából is lényeges kérdés az egészség, hiszen a pedagógia központi 
feladata a személyiség komplex fejlesztése, az egész személyiségé, az egészséges személyiségé. 
Nevelési cél olyan személyiség kialakítása, aki aktívan irányítja életét, nem csak alkalmazkodik a 
környezetéhez, de védi egészségét és olyan életvitelt, életrendet, életmódot alakít ki, mely ezt 
szolgálja. A testi nevelés kategóriája foglalja magába azokat a feladatokat, melyek az egészségre 
nevelést szolgálják. (Gombocz 1989) 

Ha a sporttudományok irányából közelítünk, az egészség fogalomhoz, akkor további elemekkel 
gazdagodik a meghatározás. A Sportlexikon (Nádori 1995) szerint az egészség , az életműködések 
és a lelki működés zavartalansága, a szervezet betegség nélküli állapota". Ehhez a leegyszerűsített 
definícióhoz képest komoly előre lépés Bíróné (2004) meghatározása, amely szerint az egészség 
fizikai, pszichikai és szociális egyensúlyi állapot, melyben fontos kihangsúlyozni az egészség 
dinamikus jellegét, az aktív egészségvédelmet és az egyén — egészsége érdekében kifejtett — 
tevékenységét. A testünk, a lelkünk és a közösségi létünk is állandó változásokban realizálódnak, 
melyekre az egyensúly megtartásával, visszaállításával reagálunk, ami mozgás, sőt cselekvés, 
mozgásos cselekvések bonyolult rendszerében valósul meg. Az egyensúlyi állapot visszaállítása 
érdekében akár szenvedéseket, fájdalmakat is vállalunk, ami a betegség-egészség elkülönítés 
bizonytalanságát és egyben bonyolultságát is jelzi. A teljességhez hozzátartozik Frenkl (1999) 
korszerű egészségfogalma, aki szerint az egészség alkalmazkodó képesség, hiszen a holnap ideálja, 
a testileg-lelkileg egészséges, edzett, fejlett alkalmazkodóképességű, teherbíró autonóm ember. 

Az egészségfogalmat a különböző tudományterületek (sporttudomány, egészségtudomány, 
neveléstudomány, pszichológia, szociológia) oldaláról való megközelítés után, témánk 
szempontjából az alábbiakban fogalmazhatjuk meg: Az egészség alapvető értékkategória, amely a 
szervek, szervrendszerek teljesítőképessége, betegségtől való mentessége, teljes testi, szellemi, 
szociális jólét, egyensúlyi állapot, alkalmazkodó képesség. Az egészség nem más, "mint annak 
mértéke, hogy az egyén vagy csoport mennyire képes egyrészt törekvéseinek realizálására és 
szükségletei kielégítésére; másrészt pedig a környezet megváltoztatására vagy az azzal való 
megbirkózásra. Az egészséget tehát a mindennapi élet erőforrásának tekintjük, nem pedig 
céljának; "(WHO 1984) 

A prevenció az élet minden területén jelen van, ezért széleskörű értelmezésétől eltekintünk. Jelen 


esetben, a gyógytestnevelés szempontjából érdekes területek, az egészségügy és a rekreáció 

szakirodalmát tekintjük át. A prevenció latin eredetű szakkifejezés (prelelőtte]--venire[jönni), mely 
a betegségek megelőzésére vonatkozó átfogó és sokszínű tevékenységek összességét jelenti. A 
megelőzés (prevenció) magában foglalja mindazon törekvéseket, melyek az egészség fejlesztését, 
megőrzését, illetve egészségkárosodás esetén az egészség mielőbbi visszaállítását, a károsodás 
további súlyosbodásának kivédését szolgálják. (Ádány 2011) A gyermekorvos, iskolaorvos 
elsőrendű feladata a prevenció, amely munka összetevői közt megtalálhatjuk az egészséges 
táplálást, táplálkozást, a testápolást, az egészséges öltözködést, a környezeti higiénét, a védőoltások 
meglétét, a szűrővizsgálatokat, baleset megelőzést. A gyermekgyógyászat megkülönböztet primer 
prevenciót, amely az egészséges fejlődést elősegítő, az egészséget megtartó, a károsodásokkal, 
hiányállapotokkal szembeni védelmet nyújtó feladategyüttes. A szekunder prevenció az akut 
betegségek nemcsak panasz- és tünetmentességig való kezelése, hanem azok maradéktalan 
meggyógyítása. A tercier prevenció a krónikus betegek, betegségük lezajlása utáni 
kontrollvizsgálatok ismételt elvégzése, a rászorulók habilitációja, rehabilitációja. (Velkey és mtsai 
1994) Perjés a prevenció részeként határozza meg a betegség korai diagnózisát, a betegség 
elterjedésének és  súlyosbodásának megakadályozását, a csökkent munkaképességűek 
visszahelyezését a megfelelő munkahelyekre, testi és lelki egészségre ható tényezők 
feltárását.(Perjés 2004). A prevenció megvalósítás lehetőségei közt itt már jelentős szerepet kap a 
mozgás szeretetére való nevelés, a sportsérülések kivédése, s nem utolsósorban a testnevelés, mint a 
megelőzés leghatékonyabb eszköze. A sport, a rekreáció oldaláról közelítve a prevenció fogalmát, 
lényeges eltérést nem tapasztalunk az eddig leírtakhoz képest. Kovács (2002) is megkülönböztet 
elsődleges, másodlagos illetve harmadlagos megelőzést. Elsődleges megelőzés körébe tartozik 
minden olyan tevékenység, illetve gyakorlat, amely révén csökken a megbetegedések, 
deformitások, azaz az egészségkárosodás veszélye. Másodlagos prevención azt a tevékenységet érti, 
amely a betegségek korai stádiumában a további romlást megakadályozza, a harmadik megelőzés a 
betegségek kezelése, gondozása útján kívánja a romlást visszafordítani. A prevenciós szemlélet az 
egészséges életmódban tud kiteljesedni a legjobban, melynek alapelvei mindenki számára 
azonosak: helyes táplálkozás, a rendszeres fizikai aktivitás és a megfelelő pihenés. 

A prevenció meghatározásából következik, hogy a másodlagos, harmadlagos megelőzés és a 
rehabilitáció tevékenysége sok esetben fedi egymást. Ugyanaz a tevékenység szolgálhat egy 
időben preventív és rehabilitációs célokat is. A Nemzetközi Munkaügyi Hivatal meghatározása 
szerint , a rehabilitáció az egészségükben károsodottak képességeinek elérhető legmagasabb fokú 
helyreállítása mind testi, mind szellemi, szociális, foglalkozási és gazdasági vonatkozásban". 


Orvosi oldalról tekintve, tágabb értelmezésben azt mondhatjuk, hogy a rehabilitáció orvosi, 
- 20 - 


pedagógiai, foglalkozási és szociális intézkedések tervszerű, együttes és összehangolt, az egyénre 
szabott alkalmazása. Az orvosi rehabilitáció lényege a speciális diagnosztikus módszerekkel és 
speciális eljárásokkal a funkciók felmérése, kompenzatorikus fejlesztése és tréningje.(Velkey és 
mtsai 1994) A testnevelés, gyógytestnevelés szakirodalmában is hasonló megfogalmazással 
találkozunk. A rehabilitáció mindazoknak a tevékenységeknek és intézkedéseknek az összessége, 
amelyek az egészség helyreállítását tervszerűen, társadalmi keretek között igyekszik elérni (Gárdos 
és Mónus 1991). A gyógytestnevelés szempontjából szükséges megemlíteni a pedagógiai 
rehabilitációt is, hiszen a gyógytestnevelés órán résztvevő gyermekek megszokott életvitele nem 
tartható fenn, gyökeres szemléletváltáson kell átesniük. Ez pedig a pedagógia bevonása nélkül nem 
képzelhető el. A gyógytestnevelő tanár kezében számos pedagógiai eszköz található, amelyek 
segítségével el tudja érni a rábízott gyermekek életmódjának, életszemléletének pozitív irányú 
megváltoztatását. A hazai (Gárdos és Mónus 1991, Simon és Gombocz 2007) és a külföldi 
(Winnick 2005, Hutzler 2008) szakirodalom vizsgálata során azt tapasztaltuk, hogy mindegyik 
legfontosabb célként az egészségi állapot, a teljesítőképesség, s ezen keresztül a munkavégző 
képesség minél teljesebb helyreállítását határozta meg. A rehabilitáció egy komplex tevékenység, 
amelyben az egészségükben károsodottak egészségének, teljesítőképességének, s ezáltal 
munkavégző képességének minél nagyobb százalékban történő helyreállítása, amely a fiziológiai 
fejlesztés, a nevelés, a szemléletformálás egyező mértékben magába foglaló tervszerű 
tevékenységek és intézkedések sorozatával valósul meg. A rehabilitáció egyik legfontosabb 


eszköze a testnevelés, a sport illetve a gyógytestnevelés. 
III.2. A gyógytestnevelés fogalma, helye a rehabilitációs folyamatban 


A  gyógytestneveléssel foglalkozó hazai publikáció kevés, s azok is inkább annak 
gyakorlatanyagával foglalkoznak. Az elméleti alapok, így a fogalmak, célok, feladatok 
meghatározásával, mint mértékadó szakirodalom Gárdos és Mónus (1991) foglalkozik. Gergely 
(2000) tett lépéseket a fogalom megújítására, de a törvény oldaláról való megközelítése szerintünk 
nem adhatja vissza a gyógytestnevelés korszerű értelmezését. 

A gyógytestnevelés az esélyegyenlőséget szolgáló, az egész pedagógiai gyakorlatban párját ritkító 
kitűnő megoldás, amelyben maximálisan érvényesül az egyénhez igazodó fejlesztés. Ugyanakkor 
testnevelési rendszerünknek ezt a kiemelkedő értékét nem ismerik megfelelően még az iskola 
világában élők sem (Gombocz és Gombocz 2006). Elmondhatjuk, hogy a szülők, a tanár kollégák, s 
gyakran a testnevelés — és sportszakmában dolgozók körében is a gyógytestnevelés megítélése nem 


jelentőségének megfelelő szinten van (Simon 2005), s a gyógytestnevelés és a gyógytorna 

fogalmának, céljának, feladatának összekeverése egyik gátja lehet a tantárgy fejlődésének. Ezért a 
fogalmak meghatározásában nem lehet csupán a száraz törvényi meghatározásokra alapozni, hanem 
meg kell jelenni bennük a mindennapi életnek is. 

Az európai szakirodalmat vizsgálva azt tapasztaljuk, hogy a gyógytestnevelés külföldön használt 
értelmezése eltér a magyarországitól. Az adapted physical education (APE) fogalmán elsősorban a 
fogyatékkal élők testnevelését értik, s gyakran az adapted physical activity (APA) szinonimájaként 
használják (Winnick,2005; Hutzler és Sherrill, 2007 DiviSova et al 2007, Stanescu et al 2007). Ez 
helytelen, ugyanis az adaptált fizikai aktivitás (APA) egy olyan mozgásra, fizikai aktivitásra, 
sportra utal, amelyben a fő hangsúlyt olyan emberek érdekeire és képességeire helyezi, akik 
korlátozott képességekkel rendelkeznek, mint például a mozgáskorlátozottak, egészségkárosultak és 
az idősek. (IFAPA 1989) A fogalom nemcsak a szervezett, rendszeres testedzési formákat foglalja 
magába, hanem minden olyan mozgásformát, amely elősegíti a korlátozott képességekkel 
rendelkezők fizikai cselekvőképességének növelését. Az APA olyan tevékenységek összessége, 
lehetőségét szolgálják. 

E tevékenységek közé tartozik az adapted physical education (APE) is, amely az intézményesített 
keretek között folyó preventív és rehabilitációs formákat foglalja magába. Az APE-t Európában, s 
köztük Közép-Európa több országában elsősorban a fogyatékkal élők rehabilitációs formájaként 
használják, sok esetben leszűkítve az érintett populáció testedzésére. Scherill (1996) illetve Doll- 
egy tudományágat határoz meg, de nem mutatja meg az APA (APE) célját vagy folyamatát. Az 
előzőekből következően elmondhatjuk, hogy a külföldi szakirodalomban az APA, s így az APE 
értelmezése alapjaiban egységes, de országonkénti sajátosságok megtalálhatók bennük. Az APA és 
az APE definíciója között olyan éles értelmezési és strukturáltsági különbség, mint ami 
Magyarországon található nem találkoztunk. Magyarországon a gyógytestnevelés (APE) tágabb 
értelmezésben használatos, magába foglalja a fogyatékkal élők és a mozgásszervi, valamint a 
belgyógyászati betegségben szenvedők mozgásterápiás rehabilitációját, szemléletmód váltásának 
elősegítését egyaránt. A fentiekből érthető, hogy a fogalom meghatározásakor a külföldi 
szakirodalmak helyett inkább a magyarországi szakirodalomra támaszkodunk a gyógytestnevelés 
A fogalom meghatározásánál kiindulásnak Punyi (1959) ,a gyógytestnevelés olyan oktatási- 
nevelési folyamat, amely a betegségek megelőzésében és gyógyításában fejti ki hatását" és 
Nemessúri (1965)" A gyógytestnevelés az a tudományág, amely a testnevelés módszereinek 

felhasználásával betegségek megelőzésére és gyógyítására alkalmas" után Gárdos és Mónus (1991) 
meghatározását tartjuk. , A gyógytestnevelés - mint a testnevelés— és sporttudományok egyik ága — 
rendszerbe foglalja azokat az ismereteket, amelyek az egészségi állapotnak a testnevelés és sport 
eszközeivel, módszereivel való helyreállítását szolgálják". A fent említett fogalmak csak részben 
vannak összhangban, az ebben a témában kötött nemzetközi egyezményekkel. ( Draft convention 


ont he rights of persons with disabilities, 2006; Convention on the Rights of Persons with 





Disabilities, 2008), mivel csak az egészségi állapot helyreállítását célozza meg. A társadalomban 
való teljes értékű visszatéréshez ellenben szükség van a teljesítő- képesség minél nagyobb 
százalékban való helyreállítására és az egészséges életmód prioritásának szem előtt tartására. . 
A fogalom meghatározásakor figyelembe kell venni, hogy 1994-ben elindult, s a 169/2000.(IX.29.) 
kormányrendelettel befejeződő folyamat eredményeként más, előnyösebb tudományági besorolásba 
került a sporttudomány, amelynek alapkategóriái (Biróné 2004).: 

- fizikai aktivitás, 

- teljesítménynövelő tevékenységek, 

- szabadidő-kitöltő tevékenységek, 

- rehabilitációs és gyógyító mozgásos tevékenységek, 

- tudatos testgyakorlás, testnevelés, 

- gyógyító testnevelés, 

- sportok (prevenciós, egészségmegőrző, rekreációs), 

- versenysportok. 
A gyógytestnevelés a sporttudomány alapkategóriája (rehabilitációs és gyógyító mozgásos 
tevékenységek, gyógyító testnevelés), ezért felhasználja annak eszközeit, módszereit, tudományos 
kutatásait. — Határtudományként — szoros kapcsolatban van az  orvostudományokkal, s 
tudományterületei közül az egészségtudományokkal (egészségfejlesztés, egészségnevelés) amelyek 
eredményeit felhasználja céljainak és feladatainak elérésében. Nem hagyhatjuk figyelmen kívül a 
pedagógiával való kapcsolatát sem, amelynek a megváltozott társadalmi környezet (nevelt — nevelő, 
nevelő — szülő, iskola — szülő kapcsolatokban, esélyegyenlőség felértékelődése) révén minden 
eddiginél szorosabbá kell válnia. A kiindulásként használt definíciók közül Punyi a pedagógiai 
jelleget hangsúlyozza, s nem jelez kapcsolatot a sporttudománnyal. Gárdos és Mónus Nemessúri 
meghatározását korszerűsítve a gyógyítás helyett az egészségi állapot helyreállítást használva, 
valamint a gyógytestnevelés pontos helyének meghatározásával a tudományok rendszerében 
pontosítja a fogalmat. Sajnos ebből, a szinte teljes meghatározásból a nevelési folyamatra való 


utalás hiányzik, amely fontos eleme a gyógytestnevelésnek. Ugyanakkor az eddig használt 

fogalmak csak az iskolai keretek között folyó gyógytestnevelésre koncentráltak, holott a 
gyógytestnevelés rehabilitációban elfoglalt helye (az alábbiakban erről bővebben írunk) alapján a 
felnőtt lakosság körében is szükség van a poszt rehabilitáció eme formájára. Úgy gondoljuk, hogy 
az eddigi meghatározások értékeit ötvözve, a komplexitást, s a társadalmi elvárásokat figyelembe 
A gyógytestnevelés tágabb értelemben (adaptált testedzés) olyan rendszeres testedzés és 
szemléletformálás, amely a sport és a nevelés eszközeit, módszereit adaptált módon felhasználva 
segítséget nyújt az egészségi állapot és a teljesítőképesség minél nagyobb mértékű 
helyreállításában. 
A tágabb értelmezés felöleli az iskolai gyógytestnevelés mellett a felnőttek, a sportolók és a 
fogyatékkal élők poszt rehabilitációs tevékenységét. 
Szűkebb értelmezésben a gyógytestnevelés (adaptált testnevelés) olyan oktatási-nevelési folyamat, 
amely az egyéni sajátosságok maximális figyelembevételével a testnevelés és a sport azon 
eszközeit, módszereit használja fel, amelyek az egészségi állapot és a teljesítőképesség minél 
nagyobb mértékű helyreállításához és az esélyegyenlőség megteremtéséhez nyújt segítséget. 
Az eddigi meghatározásokhoz képest új elem az egyéni sajátosságok figyelembe vétele és a teljesítő 
képesség helyreállítása, amelyek az adaptált fizikai aktivitástól és a kórházi gyógytornától való 
egyértelmű elkülönítést szolgálják. Az  adaptál fizikai aktivitás (APA) elsősorban a 
mozgáslehetőség biztosítása révén szeretné elérni a mozgáskorlátozottak, egészségkárosultak és az 
idősek cselekvőképességének növelését, ami elősegíti számukra a minőségi élet elérését, az 
esélyegyenlőség megteremtését. Az adaptált fizikai aktivitás (APA) olyan testedzési, sportolási 
tevékenység, amely a testnevelés és a sport módszereit felhasználva elősegíti a megváltozott 
egészségi állapotú és korlátozott képességű emberek pozitív irányú egészségi 
állapotváltozását, cselekvőképességük minél nagyobb százalékban történő helyreállítását, az 
esélyegyenlőség megteremtését. 
A fogalomból következik, hogy az adaptált fizikai aktivitás és a gyógytestnevelés (adaptált 
testnevelés) egymásra épülő (nem egymás ellen ható), a különböző testgyakorlatokat felhasználó 
tevékenységek, s ennek jól kell tükröződni a fogalmaikban is. A gyógytestnevelés (APE) 
intézményesített rehabilitáció, amely a különböző fizikai képességek célirányos fejlesztésével, az 
alapvető mozgásformák megismettetésével, a mozgásműveltség kialakításával, 
szemléletformálással elősegíti az egészségi-állapot és a teljesítőképesség minél nagyobb mértékű 
helyreállítását. Az APE szervezeti keretei az iskolák, a rehabilitációs intézetek. Az adaptív fizikai 
aktivitás elsősorban civil önszerveződések segítségével valósítja meg céljait, ami az egészségi- 

állapot és a cselekvőképesség fejlesztése. A célok megvalósítását elsősorban civil szervezetek 
segítségével végzi. Az APA lehetőséget ajánl fel, amellyel csak az tud élni, aki megfelelő fizikai és 
mentális alapokkal rendelkezik. Ehhez nyújt segítséget az gyógytestnevelés, amely alapot ad, 
felkészít és utat mutat az egyén számára az elváltozásának megfelelő mozgásforma kiválasztásához. 
A 18. életévét betöltő, gyógytestnevelés órán résztvevő fiatal a felkészültségétől és betegségétől 
függően választhat, hogy az egészsége és teljesítő képessége megőrzése céljából a mozgásos 
rekreáció vagy az adaptív fizikai aktivitás (APA) keretit választja a továbbiakban. Ugyanezt a 
folyamatot kell végig járnia azoknak a felnőtteknek is, akik időleges, vagy tartós 
egészségkárosodást szenvednek, s a rehabilitációs folyamat teljes vertikumát szándékukban áll 
végrehajtani. Az 1. táblázatban az eddigieket összefoglalva, s néhány elemmel kiegészítve mutatjuk 


be az APE és az APA azonos és különböző vonásait. 


1. táblázat Az APE és az APA összehasonlítása 



































Gyógytestnevelés (Adaptált Testnevelés) Adaptált Fizikai Aktivitás 

Azonosság 

Cél az egészség helyreállítása, megőrzése Cél az egészség helyreállítása, megőrzése 
Másodlagos prevenció Másodlagos prevenció 

Cél az esélyegyenlőség megteremtése Cél az esélyegyenlőség megteremtése 
Különbség 

Cél a teljesítőképesség helyreállítása Cél a cselekvőképesség helyreállítása 
Intézményesített keretek, elsősorban iskola Elsősorban civil szerveződés keretei közt végzik 
Motoros képességek célirányos fejlesztése Mozgás lehetőség biztosítása 

Minél több féle  mozgásforma, sportág ] A kiválasztott mozgásforma minél magasabb 
megismertetése szintű végrehajtása 








A gyógytorna és a gyógytestnevelés kapcsolata hasonló a gyógytestnevelés és az APA 
kapcsolatához. E két tevékenység a rehabilitációs folyamat egymásra épülő egysége, amelyeknek 
folyamatos kölcsönhatásban kell együttműködni, mivel az egészség helyreállításának meghatározó 


elemei. Ennek bizonyítására definiálni és értelmezni kell a gyógytornát. 


se 





A fizioterápia (physical therapy, physiotherapy, gyógytorna) olyan egészségügyi szolgáltatás, ahol 
cél a maximális mozgásterjedelem és funkcionális képességek szinten tartása, illetve helyreállítása. 
(WCIP, 1995). Csermely (2009) szerint a gyógytorna speciális mozgásterápia, amely a 
megbetegedett szerv vagy testrész funkciójának helyreállítására — mindig figyelembe véve az 
egész testet- gyakorlatokat tartalmaz. 
A gyógytorna célja a mozgás és egyéb funkciók (vérkeringés, légzés, idegműködés) helyreállítása, 
javítása. A nemzetközi és hazai szakirodalom is gyakran használja a mozgásterápia kifejezést is, így 
annak meghatározása teljessé teszi a fogalom definiálását. A mozgásterápia tágabb értelemben 
minden olyan célzott, adagolható  kórtörténésre pozitívan ható  mozgásforma, amellyel 
egészségmegőrző, megelőző, gyógyító, helyreállító hatást gyakorolhatunk az egész szervezetre és 
az egyes szervek működésére egyaránt. Szűkebb értelemben egyenlő a gyógytornával, amely 

s — pontos klinikai vizsgálat alapján 

s "meghatározott cél elérése érdekében 

e összeállított mozgásanyag, és amely adekvátan illeszkedő ingersorozattal hoz létre 

funkciójavulást (Gardi 1998). 

A gyógytestnevelés és a gyógytorna meghatározásában is kiemelt szerepet kap az egészség 
helyreállítása, megőrzése, valamint a másodlagos prevenció. A gyógytorna végcélként a funkció, 
illetve a funkcionális képességek javulását, helyreállítását határozza meg. Ezzel szemben a 
gyógytestnevelés a funkciók helyreállításán túl a teljesítőképesség, a teljesítmény növelését tartja 
fontosnak. Ez nem meglepő, mivel a gyógytestnevelésnek a testnevelés speciális fajtájaként 
szükségszerű magán hordoznia annak főbb vonásait, melyek közt a teljesítménynövekedésre való 
törekvés is szerepel. 
Az indoklás második lépéseként egy egyszerű hétköznapi példát vegyünk. Gyermekünk 
sportsérülést szenvedett és megműtötték a térdét. Műtét után a gyógytornász elkezdi a rehabilitációs 
munkáját. A jól végzett munka eredményeként újra fájdalom és nehézség nélkül tud a hétköznapi 
életben közlekedni, munkálkodni. A funkció visszaállítása megtörtént, de ez nem azt jelenti, hogy 
például a testnevelés órákon a megszokott terheléssel tud részt venni. Itt kapcsolódik be a 
gyógytestnevelés, mint poszt rehabilitációs tevékenység, s segíti gyermekünk teljesítményét, a térd 
teljes terhelhetőségét helyreállítani a testnevelés és sport eszközeivel, módszereivel, illetve a 
gyermek szemléletében kialakítja az egészségének tartós megőrzésére való törekvést. E példa talán 
jól illusztrálja, hogy a gyógytorna és a gyógytestnevelés a rehabilitációs folyamat két egymásra 


épülő (nem egymás ellen ható), a különböző testgyakorlatokat felhasználó tevékenység, amely 

szükségessé teszi e két terület együttműködését. Ne feledjük, gyökereik, kezdeti céljaik közösek 
voltak. Az 2. táblázatban az eddigieket összefoglalva, s néhány elemmel kiegészítve mutatjuk be a 


gyógytestnevelésre és a gyógytornára jellemző azonos és különböző vonásokat. 


2. táblázat: A gyógytestnevelés és a gyógytorna összehasonlítása 






































Gyógytestnevelés Gyógytorna 
Azonosság 
Egészség helyreállítása, megőrzése Egészség helyreállítása, megőrzése 
Másodlagos prevenció Másodlagos prevenció 
Különbség 
Cél a teljesítőképesség helyreállítása Cél a funkció helyreállítása 
Oktatási feladat Egészségügyi feladat 
5-16 fős csoportokban dolgoznak 1-5 fős csoportokban dolgoznak 
Enyhébb elváltozások korrekciója Súlyosabb elváltozások korrekciója 
Általános és célirányos izomfejlesztés Célirányos izomfejlesztés 
Nevel, személyiséget formál Csak a gyógyításra koncentrál 














A fent tárgyalt fogalmakhoz kapcsolódik a testnevelés és a gyógytestnevelés közti átmenetet 
megvalósító könnyített testnevelés, amelynek definiálása azért is szükséges, mert az európai 
testnevelés tanításban ismeretlen az ilyen típusú integrált testnevelés. 

A könnyített testnevelés olyan testnevelés kategória, amelyen egészségi állapotváltozásuk miatt 
ideiglenesen illetve tartósan teljesítőképességükben csökkent tanulók differenciált testedzéssel 
állítják helyre teljesítőképességüket, miközben a számukra kontraindikált testgyakorlatokat nem 
végzik. 

A fogalom-meghatározásból kitűnik, hogy a könnyített testnevelés a testnevelés óra része, 
ellentétben a gyógytestneveléssel, amely attól külön órakeretben valósul meg. A könnyített 
testnevelés tulajdonképpen a testnevelésben megvalósított integráció, differenciált testnevelés, ahol 
ideiglenesen, illetve tartósan egészségi állapotukban kismértékben károsodott gyerekek, egészséges 
társaikkal együtt végezik a testgyakorlatokat, a kontraindikált gyakorlatok kivételével. A könnyített 
testnevelés valójában nem más, mint differenciált testnevelés, amely figyelembe veszi az egyéni 
sajátosságokat. Ebben az esetben a gyermek nem végez korrekciós gyakorlatokat. Ez különbözteti 
meg legfőképpen a gyógytestneveléstől. (3. táblázat) A testnevelés tanítás korszerű szemléletéből 


fakadóan a könnyített testnevelés, mint fogalom lassan okafogyottá válik, hiszen a mai kor 

testnevelő tanárától elvárható, hogy az egyéni sajátosságok figyelembe vételével, differenciált 
módon szervezze meg a testnevelés órát. A testnevelő tanárok képzésében, szemléletében, 
felkészítésében bekövetkező pozitív irányú változások jeleivel már találkozhattunk, csak idő 
kérdése, mikor válik teljes mértékben elfogadottá a differenciált testnevelés tanítás a kollégák 
körében. 


3. táblázat: A gyógytestnevelés és könnyített testnevelés összehasonlítása 





Gyógytestnevelés Könnyített testnevelés 





Azonosság 





Egészség helyreállítása, megőrzése 


Egészség helyreállítása, megőrzése 





Másodlagos prevenció 


Másodlagos prevenció 





A teljesítőképesség helyreállítása 





A teljesítőképesség helyreállítása 





Különbség 





Korrekciós gyakorlatok túlsúlya 


Kontraindikált gyakorlatok mellőzése 





Testnevelés órától külön időpont 


Testnevelés óra része, avval egy időpont 





Külön az osztálytársaktól Integráltan az osztálytársakkal 














A fogalmak tisztázása során jól látható, hogy a gyógytestnevelés (adaptált testnevelés) a 
rehabilitációs folyamat meghatározó eleme, amely nélkül nem valósulhat meg az egyén 
egészségének és munkavégző képességének helyreállítása. E tény szükségessé teszi szoros 
kapcsolatát az egészségtudományokkal (anatómia, élettan, gyógytorna stb.), de a sikeres egészségi 
állapot és teljesítőképesség helyreállítás eléréséhez és fenntartásához állandó kapcsolatot kell 
kialakítani a pedagógiával is. Mint látható a gyógytestnevelés az elsődleges rehabilitáció 
(gyógytorna) és az egészség helyreállítódás, fenntartása között, mintegy katalizátor jelenik meg. A 
gyógytorna korrekciós gyakorlatait, a betegség gyógyítására koncentráló szemléletét egészíti ki a 
sport és a testnevelés testgyakorlataival, a pedagógia bevonásával az embert, mint egészet néző 
szemléletével. E tényezők megjelenése felgyorsítja a rehabilitációs folyamatot, hiánya 
nagymértékben lelassítja, vagy több esetben visszafordítja az egészségi állapot javulását. A 
gyógytestnevelés ugyanakkor felkészít a testgyakorlatok és a személyiségformálás révén a 
rehabilitáció harmadik, végső szakaszára, az egészség fenntartására, fejlesztésére, amelynek 
megvalósítási formái a rekreációs célú testedzések, a sportolás (mozgásos rekreáció). A 
gyógytestnevelés nem csak a korrekcióra koncentrál, s így több, mint korrekciós gyakorlatok 
összessége. A gyógytestnevelés komplex folyamat, amelyben a testgyakorlatok révén nevel és 
személyiséget formál. 

A rehabilitációs folyamatot több kiindulási pontból ábrázolhatjuk. Az első kiindulási pont egy műtét 
utáni rehabilitáció, amelynek első állomása a gyógytorna, annak eredményeire épül a 
gyógytestnevelés. A mozgásos rekreáció az elért eredmények megtartására illetve a megszerezett 
képességek fejlesztésére irányul. A rehabilitációs folyamat további kiindulási pontja a 
mozgásszervi-és belgyógyászati elváltozásokkal rendelkezők lehetnek, ahonnan a súlyosabb 
elváltozásokban szenvedők gyógytornán vesznek részt, amely után a már említett folyamat 
folytatódik. A kisebb elváltozásokkal rendelkezők gyógytestnevelésen vesznek részt, s ezután 
folytatódik a már említett folyamat. A harmadik kiindulási pont a fogyatékkal élők csoportja, 
ahonnan van aki gyógytornán, van aki gyógytestnevelésen illetve adaptált fizikai aktivitáson vehet 
részt az elváltozás súlyosságától függően. A mozgásos rekreáció megszűnése után a gyermek 


(felnőtt) visszakerülhet a rehabilitációs folyamat valamelyik kiindulási szintjére.(1. ábra) 


REHABILITÁCIÓS FOLYAMAT 


BETEGSÉG, MŰTÉT 


MOZGÁSSZERVI- ÉS BELGYÓGYÁSZATI GYÓGYTORNA FOGYATÉKKAL ÉLŐK 
elváltozásokkal rendelkezők (funkció visszaállítása) 


m 


GYÓGYTESTNEVELÉS (APE) 
(teljesítőképesség helyreállítása) 


Egészségi állapot helyreállítása 


MOZGÁSOS REKREÁCIÓ APA (ADAPIVE PHYSICAL ACTIVITY) 
teljesítőképesség fenntartása, fejlesztése cselekvőképesség fenntartása 
egészség fenntartása, fejlesztése egészség fenntartása, fejlesztése 





1. ábra Rehabilitációs folyamat 

III.3. A gyógytestnevelés célja, feladata 


A gyógytestnevelés, a testnevelés speciális fajtája, ezért céljainak és feladatainak meghatározásánál 
a testnevelés céljaiból és feladataiból indulunk ki. A testnevelés célja az iskola egységes nevelő- 
oktató munkájának szerves részeként a testkultúra eszközeinek ( testgyakorlatok, mozgásos játékok, 
sportági tevékenységek és az ezekhez kapcsolódó intellektuális ismeretek), valamint a természet 
egészségfejlesztő tényezőinek integrált hatásaként járuljon hozzá a tanulók pozitív személyiségének 
kialakításához (Kerettanterv 2000), továbbá alapozza meg a tanulók alapvető mozgásmintáinak és 
mozgáskészségeinek kialakulását illetve a szabályozott mozgásvégrehajtás alapjainak az 
elsajátítását. A középfokú tanulmányait befejező fiatal váljon képessé a mozgáskommunikáció 
sokoldalú felhasználására, az iskolai testnevelésben tanult testgyakorlati ágak technikájának 
teljesítményhez kötött bemutatására, a testi képességekhez, az egészséges életmódhoz kapcsolódó 
ismeretek alkotó felhasználására, az egyéni és társas játékok, sporttevékenységek szervezéséhez 
szükséges ismeretek átadására és bemutatására. (Kerettanterv 2012) További célok: 

— a prevenció, vagyis minden olyan testi - lelki károsodás megelőzése, amely a tanulót az 

iskolai és a mindennapi tevékenységei során érheti, 

— a tanulók egészséges testi fejlődésének támogatása, 

— kondicionális és koordinációs alapképességek fejlesztése, 

— mozgáskészség, mozgásműveltség fejlesztése, 

— cselekvésbiztonság fejlesztése, 


— a mozgás és sportolási, továbbá a versengési és játékigény fejlesztése.(Makszin 2002.) 


Prisztóka (1998) testnevelés célmeghatározása más oldalú megközelítést mutat, mely szerint a 
testnevelés célja az életre szóló testedzés iránti igény kialakítása és megszilárdítása azzal együtt, 
hogy megtanítsa a tanulókat mindazokra a mozgásos cselekvésformákra (a hozzájuk tartozó 
elméleti ismeretanyaggal együtt), magatartás- és eljárásmódokra, amelyekkel a személyiségük és 
szervezetük károsodás nélkül egész életükben kielégíthetik ezt az igényüket. A 21. század ideálja a 
testileg-lelkileg nemcsak egészséges, hanem edzett, fejlett alkalmazkodóképességű, tehervállaló, 
teherbíró autonóm ember. A megfelelő terhelés, fizikai aktivitás nélkül fiataljaink elmaradnak 
genetikailag meghatározott esélyeiktől. (Frenkl 1999) A könnyített- és gyógytestnevelésen 
résztvevő tanulók bizonyos mértékig veszítettek esélyeikből, mivel nem a megszokott, számukra 
kedves közösségükben és körülményeik között végezhetik tevékenységüket. Sokuk előtt bezárulnak 


a sportpályák kapui, mivel betegségük miatt nem vehetnek részt a minőségi sportban, s a második 

sportrendszer (fittnesz, wellnes stb.) sem biztosít számukra megfelelő sportolási lehetőséget. 
Következésképpen a gyógytestnevelés egyik célja e fiatalok számára a rendszeres testedzés iránti 
igény kialakítása és a minőségi sportba való visszatérés biztosítása. További célja, a képességek, a 
mozgásműveltség fejlesztése, a sportolási igény felkeltése valamint a szerzett, vagy veleszületett 
betegség következtében megváltozott egészségi állapot helyreállításának elősegítése, azaz 
gyógyítása, rehabilitációja. (Gárdos és Mónus 1991., Gita és mtsai. .2008) Napjainkban a 
számítógép, a televízió sportolástól elszívó erejének csak a testedzést szerető, egészséges minőségi 
életet akaró, támogató szülői háttérrel rendelékező fiatal tud ellenállni. A gyógytestnevelő tanár 
számára a legnagyobb pedagógiai kihívás, milyen módon tudja elfogadtatni, megszeretetni a 
rendszeres testedzést azokkal a gyerekekkel, akiknek nagy része fizikailag inaktív. A 
gyógytestnevelő tanár tevékenységének célja nem csak egy mozgásprogram megalkotása, hanem 
egyénre szabott nevelési célok meghatározása is. Összegezve a fent leírt szempontokat a 
gyógytestnevelés célja, a testnevelés céljait figyelembe véve a megváltozott egészségi állapotú 
tanulók teljesítőképességének és egészségi állapotának minél nagyobb százalékban való 
helyreállítása, a rendszeres testedzés megszerettetése, beépítése a mindennapi életükbe, a 
minőségi élet esélyének megteremtése, az egészséges életmódra fogékony pozitív szemlélet 
kialakítása. 

A meghatározott célok megvalósítása számos feladatot határoz meg a gyógytestnevelés számára, 
amelyeket általános és speciális területekre bonthatunk. Az általános feladatok megegyeznek a 
nevelés feladataival, amelyek Gombocz (2008) felosztását követve a testi, az erkölcsi, az értelmi, az 
esztétikai és a közösségi nevelés. Az utóbbi, a közösségi nevelés nem tartozik a pedagógia 
hagyományos felosztásába, de a sportban, a testnevelésben a közösség szerepe meghatározóbb, mint 
az élet más színterein. A gyógytestnevelés a testnevelés része valamint időbeni elhelyezkedése 
révén megjelenési formájában inkább a délutáni sportfoglalkozásokhoz hasonlít, magáénak vallhatja 


a fent nevezett nevelési feladatokat. 
Testi nevelés 


A gyógytestnevelés egyik nagy kihívása a testi önismeret és helyes testséma kialakítása. A 
gyógytestnevelés órán résztvevő gyermek belső testképe és a külső valóság sok esetben nem 
egyezik, még akkor sem, ha azt nap, mint nap a tükörben ellenőrzi a fiatal. A gyógytestnevelés 
szükségességének elfogadásához a legelső lépés a reális testi önismeret elérése, majd ezt követően a 
helyes testséma kialakítása. A gyógytestnevelő tanárnak nagyfokú pedagógiai szaktudással kell 


rendelkeznie, hogy a testi önismerethez vezető úton határozottan, következetesen, de ugyanakkor a 


sZ 


betegségből fakadó lelki kiegyensúlyozatlansággal küzdő fiatalt megnyerje a reális énkép 
elfogadáshoz, amely kiindulási alapja az egészségi állapot helyreállításának. Kiemelten kell kezelni 
a helyes életmód kialakítását célzó tevékenységeket, melyek során a pedagógusnak meg kell 
győznie a gyermeket életmódváltásának szükségességéről. Ez főleg a serdülőkor időszakában ró 
nagy terhet a tanárra. A gyógytestnevelés óra kötetlen hangulata révén a gyógytestnevelő tanárnak 
lehetősége van - s evvel élnie is kell, főleg az új tanárképzési struktúra bevezetése után — az 
egészségfejlesztési tevékenység végzésére. A tisztálkodásról, a helyes táplálkozásról, a káros 
szenvedélyekről, a betegségekkel kapcsolatos viselkedésekről, megelőzésekről szóló spontán illetve 
tervezett beszélgetések részei a gyógytestnevelő tanár munkájának. A pedagógus számára kihívás, 
hogy a különböző betegségű és személyiségű tanulók esetében milyen mértékben valósíthatja meg a 


fent említett feladatokat. 
Erkölcsi nevelés 


Az erkölcsi nevelés középpontjába a jellem áll. A jellem a személyiség belső tartományaiban 
szervezi és irányítja az erkölcsi helyzetekben való döntéseinket. Az erkölcsi nevelés során arra kell 
törekedni, hogy kialakuljon az erkölcsi helyzetek iránti fogékonyság és a döntéseinkért viselt 
felelősségvállalás. Az erkölcsi nevelésnek két tartalmi köre van, az erkölcsi értékek (humanizmus, 
munka tisztelete, az igazság tisztelete, a tulajdon tisztelet stb.) illetve a pedagógiai tartalmi kör (az 
erkölcsi ismeret, az erkölcsi szokás, az erkölcsi meggyőződés). — (Gombocz 2008) A 
gyógytestnevelő tanár személyes példamutatásával tudja legjobban megvalósítani e nevelési terület 
feladatait. A humánus viselkedésre nincs is megfelelőbb hely, mint a gyógytestnevelés óra. A 
pontos, azonos értékrendet követő pedagógus, aki elismeri és tiszteli a gyermekek erőfeszítéseit a 
gyógyulás területén, például kell, hogy szolgáljon a gyógytestnevelésen résztvevők számára. Az 
igazmondás alapfeltétel a nevelő-nevelt viszonyban, hiszen az elhallgatott fájdalom, a nem 
megfelelő gyakorlatok kiszűrését nehezíti, de az őszinteség hiánya más okok feltárását, s így a 
betegségek gyógyítását is gátolja. A gyógytestnevelés órán folyó kemény munka és sport számos 
problémát hoz felszínre az erkölcsi nevelés területén, amely szituációk megoldása révén sikerülhet 
egy tisztességes, másokat tisztelő nemzedéket nevelni. Ez a munka nem könnyű napjainkban, s 
hatalmas erőfeszítéseket követel meg a pedagógustól, de az órát jellemző közvetlenség nagyobb 


esélyt ad számára, mint más tanórák. 


Ertelmi nevelés 

Az értelmi nevelés, amely két területen, a műveltség elmélyítésében és az értelmi képességek 
fejlesztésében valósul meg, nem idegen a testnevelés és a sport világától. (Gombocz 2008) A 
gyógytestnevelés órán a műveltség elmélyítése elsősorban a sportműveltség területére szorítkozik, 
de a tantárgy jellegéből fakadóan a humán biológiai műveltség növelése elvárható. A gyermeket 
(természetesen életkorának megfelelő szinten) partnerként kezelő gyógytestnevelő tanár a 
különböző betegségek anatómiai, élettani hátterének ismertetésével felkeltheti a tanulók 
érdeklődését e terület iránt, ami által műveltségi szintjük növekszik. A betegségek, az életmód ok- 
okozati összefüggéseinek feltárásával, a megoldási lehetőségek felvázolásával, újabb összefüggések 
keresésével, önálló feladatok kiadásával számos lehetőség nyílik az értelmi képességek 
fejlesztésére, amelyek nem elhanyagolható hozadéka a fiatalok tudatosabb (elsősorban az egészség 


szempontjából) életvezetésének kialakulása. 
Esztétikai nevelés 


Az utcán egy kisportolt alakú, egyenes testtartású fiatallal illetve egy magába roskadó, kicsit púpos 
gyermekkel való találkozáskor nem kérdés, melyik nyújt szebb esztétikai látványt. Vajon a kicsit 
púpos gyermek esztétikai igényessége alacsony, s nem törődik avval, hogyan néz ki vagy csak lusta 
volt kihúzni magát. (bár e kettő összefügg) A kisportolt fiatal, valószínűleg nem csak ezért sportolt, 
hogy sikeres és egészséges legyen, hanem, hogy esztétikai látványként büszkén közlekedjen az 
utcán. Sajnos a gyógytestnevelés órán sok helytelen tartással, túlsúllyal rendelkező fiatal jelenik 
meg. A gyógytestnevelő tanár számára kiemelt feladat a tanulók önmagunkkal szembeni esztétikai 
igényének kialakítása. A diáknak váljék igényévé az esztétikus kinézet, elsősorban a tartásában, a 
testalkatban, de az öltözetében is. Ez adhat motivációs alapot az egészségi állapot minél gyorsabb 
megváltoztatásának eléréséhez. A gyógytestnevelés órán végzett tartást javító gyakorlatok pontos 
végrehajtása, a fiziológiás terhelések segítséget nyújtanak a fiatalok számára az esztétikus 
megjelenés eléréséhez. A zenés gimnasztikai feladatok, az autogén tréning során a gyógytestnevelő 


tanár zenei esztétikai élményhez jutatja a diákokat, amely formálhatja ízlésvilágukat. 
Közösségi nevelés 


A közösség pozitív és negatív hatásairól számos publikáció jelent meg. Jelen sorokban nem áll 
szándékunkban ezt részletesebben kifejteni, indokolni. Egy csoport többek között akkor válik 
közösséggé, amikor tagjai azonos értékrendhez viszonyulnak, s azt maguk részéről elfogadják, 
valamint egy közös cél érdekében tevékenykednek. A gyógytestnevelés órán résztvevők számára 


kiindulási alap az egészség, mint alapvető értékrend elfogadása, s a résztvevők egy közös cél 


ke kő 


érdekében, az egészségi állapot és teljesítőképesség helyreállítása céljából dolgoznak. A 
gyógytestnevelő tanár feladata különböző feladatokon keresztül segíteni a közösség fejlődését, 
hiszen a jó közösségben szívesen dolgozik az egyén, megragad minden alkalmat az együttlétre. A 
gyógytestnevelés órán kialakult pozitív szemléletű közösség segíti elérni, hogy az órai részvétel a 
tanuló részéről elsősorban nem kényszer, hanem önként, szívesen vállalt tevékenység legyen. A 
gyógytestnevelő tanár a különböző pedagógiai szituációkon keresztül tudja formálni a közösséget, 
az egymás segítését, a másság elfogadását. 

A gyógytestnevelés speciális feladatait a testnevelés feladataival (Báthori 1994) összhangban, azt 


kiegészítve határozhatjuk meg: 


1. A szervezet általános, sokoldalú, arányos képzésével az egészségi állapot, a teljesítőképesség 
helyreállítása, a testi fejlődés elősegítése: 
- a szervek, szervrendszerek funkcionális tulajdonságainak,  teljesítőképességének 
helyreállítása, fejlesztése, 
— a veleszületett vagy szerzett elváltozások helyreállítása, 
— másodlagos prevenció, 
— az alsó, a felső végtagizomzat és a törzsizomzat sokoldalú, arányos erősítése, fejlesztése, 


— a megváltozott állapotú izomzat célzott erősítése, nyújtása. 


2. A motoros képességek fejlesztése: 

— Kondicionális képességek közül kiemelten az állóképesség és az erő fejlesztése. Az 
állóképességen belül elsősorban a közép- és hosszú távú állóképesség, míg az erő fajták közül 
főként az erő-állóképesség és korlátozott területen a maximális erő fejlesztése. Az erőfejlesztő 
gyakorlatokat csak tehermentesített helyzetben végeztethetünk az ízületek és a gerinc védelme 
érdekében. 

- A koordinációs képességek fejlesztése, amely alapkövetelmény a gyógytestnevelésben. 
helyes, gazdaságos technikai végrehajtás eléréséhez szükséges 


— A mobilizálás, valamint a kontraktúrák oldása a mozgékonyság, hajlékonyság fejlesztésével. 


3. A mozgásműveltség fejlesztése: 


— mozgásjártasságok és készségek kialakítása, 

— mozgásos cselekvések végrehajtási módjára és alkalmazására vonatkozó ismeretek 
elsajátítása, 
- a különböző mozgásos cselekvések eredményes, pontos, esztétikus és gazdaságos 


kivitelezése. 


4. A játék-, a sportolási igény felkeltése, a rendszeres testedzés megszerettetése, az életmódba való 
beépítés elősegítése. A gyógytestnevelésen résztvevő gyermekek egészségi állapotának és 
érdeklődésének megfelelő sportág(ak) kiválasztásának elősegítése, mivel ezeknek a gyerekeknek 
szükséglete az egész életen át tartó fizikai aktivitás fenntartása. Az elért eredmények fenntartása 
csak rendszeres fizikai aktivitás segítségével érhető el, ellenkező esetben a fiatalok egészségi 


állapotában negatív változás következhet be. 


5. A testgyakorlatok és a nevelési tényezők (felnőtt tekintélyi személyek, feladatok, kortárs 
csoportok) (Bábosik 1999) segítségével gátolja meg a társadalmi kirekesztettség érzését, segítse elő 
az egészségtudatos magatartás kialakulását és teremtse meg a minőségi élet esélyének lehetőségét. 
A gyógytestnevelés órára utalt gyermekek közül azok, akiknek az egészségesnél nagyobb a 
betegségtudatuk, nem megfelelő önértékeléssel, önbecsüléssel illetve kevés önbizalommal 
rendelkeznek. A gyógytestnevelő tanárnak, a tanároknak, a szülőknek valamint a kortárs 
csoportoknak feladata megakadályozni a tanulók betegségtudatának kialakulását, növelni 


önbizalmukat, elősegíteni helyes önértékelésük kialakulását. 


6. Szemléletformálás. A gyógytestnevelésre utalt gyerekek nagy része a sport szempontjából inaktív 
életet élt, számukra az egészség megőrzése, fejlesztése nem az elsődleges szempont volt. Ezt a 
szemléletet szükséges megváltoztatni, hogy a gyógytestnevelés céljait elérhessük. A gyermekek 
szemléletében előkelő helyen kell szerepelni az egészség megőrzésének, fejlesztésének, ugyanis ez 


az alapja a sikeres órai munkának. 


A gyógytestnevelés feladataiban kiemelt szerepet kell kapnia az egészségi állapot és a 
teljesítőképesség helyreállításának, a rendszeres testedzés megszerettetésének, amelyet egy részt a 
nevelés eszközeivel, másrészt a testnevelés és a sport eszközrendszerével érhetünk el. A 


megvalósítás során fontos szempont az egyéni sajátosságok figyelembe vétele. 


ZéZ e 


IV. A gyógytestnevelés területei, helye az iskolarendszerben 


A gyógytestnevelés a hagyományos felfogás szerint az iskolai gyógytestnevelés területére 
szorítkozik. Napjainkban, amikor a testedzés szerepe felértékelődött, a prevenciós, rehabilitációs 
szemlélet egyre nagyobb területen valósul meg, ez a felfogás már nem tartható. A gyógytestnevelés 
céljait, feladatait és a társadalmi igényeket figyelembe véve a korszerű felfogás szerint a 


gyógytestnevelés, mint posztrehabilitációs tevékenység számos területen valósulhat meg. 
IV.I. A gyógytestnevelés területei 


A gyógytestnevelés megvalósítási területeinek meghatározásakor két megközelítést használhatunk. 
A., A betegség típusok szerinti csoportosítás 

- A tartó-és mozgatórendszer gyógytestnevelése, 

- A belgyógyászati betegségek gyógytestnevelése, 

- A fogyatékkal élők gyógytestnevelése, 

- A mentális betegségben szenvedők gyógytestnevelése. 
B., A célcsoportok szerinti csoportosítás 

- A 18 év alatti korosztály gyógytestnevelése (adaptált testnevelése), 

- A felnőtt és idős korosztály gyógytestnevelése (adaptált sport vagy adaptált testedzés), 

- A sportolók posztrehabilitációja (sportrehabilitáció). 
A betegség típusonkénti csoportosítás eddig is szerepelt a felosztásban, bár nem ilyen részletesen, 
újdonság a célcsoportok szerinti felosztás. Az eddigi szakirodalom elsősorban az iskolás, néhány 
kivétel esetén az óvodás korosztályra fókuszált, holott a versenysport területén is komoly igény 
merült fel a gyógytestnevelés szemléletű rehabilitációs tevékenységek iránt, a gyors versenyzésbe 
való visszatéréshez. A felnőtt lakosság munkaterhelése és extrém szabadidősportjainak, valamint az 
egészségtelen életvitelének terjedése számos esetben az egészségi állapot romlását eredményezte. A 
lakosság elöregedési folyamata is megkívánja a speciális testedzések megjelenését ebben a 
korosztályban is. Az adaptált testedzés (gyógytestnevelés) végzése a felnőtt lakosság körében 
elősegíti az egészségi állapot, a munkavégző képesség helyreállítását, fejlesztését, a prevenciót, 
amelyek az idős korosztály körében kiegészülnek a minőségi élet megteremtésének lehetőségével. 
A gyógytestnevelés az új lehetőségek ellenére a leghatékonyabb hatást az iskolában fejti ki, hiszen a 
különböző betegségeket a korai stádiumban felismerve eredményesebben lehet gyógyítani. A 
továbbiakban a gyógytestnevelés iskolai megjelenési formáival, törvényi szabályozásával, 


gyógytestnevelő tanár megújult szerepével foglakozunk. 

IV.2. A gyógytestnevelés helye az iskolarendszerben 
IV.2.I1. A törvényi szabályozás 


A gyógytestnevelés helyzetét alapvetően a 1993. évi LXXIX. törvény a közoktatásról, majd az azt 
követő 2011. évi CXC. törvény a nemzeti köznevelésről szabályozza. A törvények a 
gyógytestnevelést a pedagógiai szakszolgálatok tevékenységi körébe sorolták. Az 1993. évi 
törvény megengedő volt, s lehetővé tette a pedagógiai szakszolgálati tevékenységek, köztük a 
gyógytestnevelés iskola (nevelési-oktatási intézmény) keretein belüli megszervezését. A 2011. évi 
törvény ezt a lehetőséget már nem adta meg, s minden pedagógiai szakszolgálati tevékenységet a 
pedagógiai szakszolgálatokhoz rendelt, (2011. évi CXC. törvény 188 (2), h.) amelyek általában a 
Klebelsberg Intézményfenntartó Központ szervezeti egységébe tartoztak. A gyógytestnevelés csak a 
nem állami fenntartású intézmények (egyházi, alapítványi) esetén maradt az iskolák kötelékében. 
Ez a szabályozás nagyban megváltoztatja, s többértelmezőssé teszi a gyógytestnevelés, s a 
gyógytestnevelő tanár iskolai státuszát. A gyógytestnevelés megszervezését a 15/2013 (II..26.) 
EMMI rendelet határozza meg. A gyógytestnevelés megszervezése, személyi feltételeinek 
biztosítása a pedagógiai szakszolgálati intézmény feladata a Klebelsberg Intézményfenntartó 
Központ (KLIK) által kijelölt közoktatási intézményekben. Abban az esetben, ha a szükséges 
feltételek rendelkezésre állnak, a tanulók részére heti egy tanórai foglalkozás keretében úszás órát 
kell szervezni. A gyógytestnevelés bármelyik nem a KLIK által fenntartott nevelési és oktatási 
intézményben is megszervezhető, amennyiben a KLIK erről megállapodást kötött az intézmény 
fenntartójával. 

A nem a KLIK fenntartásában működő óvodák számára a gyógytestnevelés foglalkozások számára 
a gyógytestnevelés foglalkozások megszervezéséhez a gyógytestnevelő tanárt a KLIK az érintett 
óvoda fenntartójával kötött megállapodás alapján biztosíthatja. (15/2013 (II..26.) EMMI rendelet 
28. § (2), (8), (4) bekezdés, 2013) Az új szabályozás alapján a gyógytestnevelő tanár nem tagja 
(mint eddig) az iskolai tantestületnek, nem tud részt venni teljes joggal az iskola életében, ezáltal az 
iskola tanulóitól is eltávolodik. A munkaköri feladatait sem az iskola igazgatója határozza meg, 
hanem a pedagógiai szakszolgálat vezetője. Az új rendszer számos lehetőséget ad a 
gyógytestnevelés megszervezésére, amely sikere nagyban függ az adott tankerület vezetőjének 
felfogásától, szemléletétől illetve a gyógytestnevelő tanárok érdekérvényesítő lehetőségeitől. A 
KLIK kijelöl egy oktatási intézményt ahova a település összes iskolájából mehetnek a 
gyógytestnevelésre utalt tanulók. Ebben a rendszerben az adott iskola tanulóin kívül a többi diák 


számára sok problémával jár a gyógytestnevelés órán való megjelenés, a gyógytestnevelő tanárt is 


se 


kevésbé ismerik (mintha saját iskolájának tanára lenne), az ellenőrzés a gyógytestnevelő tanár 
szemszögéből nehézkes. Összességében a szervezeti keretek negatívan befolyásolják a 
gyógytestnevelés hatékonyságát. A következő szervezési lehetőség az utazó gyógytestnevelő, aki a 
tanulókat a saját iskolájukban foglalkoztatja. Ez már hatékonyabb, mint az előzőekben ismertetett 
rendszer, de a napi kapcsolat (tanórán kívüli találkozások), ami nagyban segíti a nevelőmunkát, itt 
sem érvényesül. Az előzőekben vázolt két esetben nagy szükség van a gyógytestnevelő tanár és az 
adott iskolák testnevelő tanárai, védőnői és iskolaorvosai közötti jó kommunikációra. A legjobb és 
egyben a leghatékonyabb megoldás, amikor az adott iskola gyógytestnevelésének ellátására az 
iskolában testnevelést tanító gyógytestnevelő tanárt bízza meg a KLIK (Pedagógiai Szakszolgálat) 
vezetése. Ebben az esetben a gyógytestnevelő tanár jól ismeri a hozzá utalt tanulókat, naponta 
találkozhat velük, könnyebben alakít ki velük személyes kapcsolatot, ami elengedhetetlenül 
szükséges a sikeres nevelő munkájához. Az órai hiányzásokat, esetlegesen felmerülő problémákat 
könnyebben tudja megoldani, valamint az iskolaorvossal, és a védőnővel is könnyebb, 
eredményesebb lehet a kommunikáció. Ezt a szemléletet tette magáévá a törvényalkotás, amikor 
2014 végén a 2011. évi köznevelési törvényhez módosító javaslatot adott be az országgyűlés elé. 
(T/2085. számú törvényjavaslat a nemzeti köznevelésről szóló 2011. évi CXC. törvény 
módosításáról, 2015) 
A tanulók testnevelési kategóriába sorolását minden év május 15-éig az iskolaorvosi és szakorvosi 
szűrővizsgálatok alapján az iskolaorvos határozza meg. A testnevelés kategóriák meghatározása a 
11/1994. (VI.8.) számú MKM rendelet 1. számú melléklete alapján történik, s jelenleg is ez van 
érvényben, annak ellenére, hogy történtek a besorolás megváltoztatására törekvések. Jelenleg a 
következő kategóriák érvényesek: 
I. Könnyített testnevelés 
II. A., Gyógytestnevelés, de az egészségi állapot lehetővé teszi a könnyített testnevelés órán 
való részvételt is, 
B., Gyógytestnevelés, az egészségi állapot nem teszi lehetővé a testnevelés órai részvételt, 
III. Teljes felmentett (kórházi gyógytornára javasolt), amennyiben egészségi állapota nem teszi 
lehetővé még a gyógytestnevelés órán való részvételt sem. (11/1994. (VI.8.) számú MKM 
rendelet 1. számú melléklet, 1994) 
Az I. és II. kategóriák értelmezését már a gyógytestnevelés fogalma fejezetben megtettük, így azt 
jelen helyen nem ismételjük meg. A III. kategória esetében szükségesnek érezzük megjegyezni, 
hogy a gyógytestnevelő tanárnak törekednie kell arra, hogy a teljes felmentett tanulók rendszeres 


gyógytornán való részvételét valamilyen formában ellenőrizze. (Sajnos jelen szabályozásban nem 

áll semmilyen eszköz a gyógytestnevelő tanár kezében) A gyermek érdeke megkívánja, hogy a 
teljes testnevelés alóli felmentés ne a fizikai inaktivitást jelentse, ugyanis ez a betegség 
súlyosbodásosához vezet. 

A könnyített és a gyógytestnevelés órák számának meg kell egyezni a testnevelés órák számával. 
Az új köznevelési törvény szerint, tehát a gyógytestnevelésre utalt tanulóknak is biztosítani kell a 
mindennapos testnevelést. A gyógytestnevelés órák arányát a heti 5 alkalomból a tanuló egészségi 
állapota határozza meg. Lehet heti 5 alkalom, de lehet heti 3 alkalommal is, ebben az esetben 
normál testnevelés órával kell kiegészíteni, amely során a kontraindikált gyakorlatokat kerülni kell. 

A gyógytestnevelésre utalt tanulók osztályozását a heti 5 gyógytestnevelés órán résztvevők esetében 
a gyógytestnevelő tanár, a gyógytestnevelés és testnevelés órán résztvevőknél a testnevelő és a 
gyógytestnevelő tanár együttesen végzi. A gyógytestnevelés órán résztvevő tanulókról a 
gyógytestnevelő tanárnak dokumentációt kell vezetni, amelyben az iskolaorvosi ellenőrző 
vizsgálatok eredményeire támaszkodva feljegyzi a tanuló egészségi állapotváltozását. (20/2012. 


(VIII. 31.) EMMI rendelet, 2012) 
IV.2.2. A gyógytestnevelő tanár helye az iskola rendszerében, az iskolai egészségfejlesztésben 


A gyógytestnevelő tanár olyan testnevelő tanár, aki a gyermeket állítja munkájának középpontjába. 
A gyógytestnevelés órán megjelenő tanulók nagyobb odafigyelést igényelnek, mindegyikük 
másként éli meg a kialakult betegségét. A gyógytestnevelő tanárnak empátiás képességgel, nagyobb 
türelemmel, odafigyeléssel kell végeznie pedagógiai munkáját, amelyet nem a pillanatnyi sikerek, 
teljesítmények vezérelnek, hanem a hosszú távú célok, a tartós sikerek, amelyek nem mások, mint 
az egészséges személyiséggel rendelkező, egészséges felnőtt nemzedék nevelése. E folyamat egyik 
lépése a tanulók életmódjának megváltoztatása, amelyből következik, hogy a gyógytestnevelő tanár 
a testnevelés illetve a gyógytestnevelés órát is figyelembe véve nem csak a testgyakorlatok révén 
végzi preventív, rehabilitáló munkáját, hanem személyiségével, pedagógiai tevékenységével 
formálja diákjai egészségtudatos magatartását. E komplex feladatot csak akkor tudja megvalósítani, 
ha kölcsönösen együttműködik a szülőkkel, az iskolaorvossal, az iskolai védőnővel és nem utolsó 
sorban a tantestületben lévő kollégáival. Ez a pedagógiai tevékenység egészségtudatos magatartást, 
magas szintű szakmai és pedagógiai felkészültséget igényel, amely párosul a jó szervező, és 
kommunikációs képességekkel. Mindezek ellenére a gyógytestnevelő tanár általában nem vált a 
tanári kar meghatározó tagjává. Az egészségfejlesztés területén is, ahol képesítése és tevékenysége 
képessé tenné meghatározó szerepre, inkább más szakos kollégák kaptak lehetőséget. Ezt a 


problémát ismerte fel az oktatásirányítás, amikor a gyógytestnevelő tanárképzést összekapcsolta 

szakpárként az egészségfejlesztés tanárképzéssel. A képzés során a gyógytestnevelő tanárok 
szélesebb körű ismeretekhez jutnak, miközben a számukra kitűzött az oktatási és nevelési célok alig 
változtak, hiszen az egészségfejlesztés céljai és feladati sok területen egybe esnek a 
gyógytestnevelés céljaival. 
A gyógytestnevelő tanár a magas szintű szakmai munkája iránti elkötelezettségből a rábízott 
tanulók körében a testgyakorlatokon kívül egészségnevelést is folytat. Az új képzési struktúra 
(gyógytestnevelő - egészségfejlesztő tanár) ezt a tevékenységét erősíti meg, s ebből fakadóan nem 
tűz ki gyökeresen új célokat és feladatokat, hanem inkább felkészít a rehabilitációs munka melletti 
szélesebb körű egészségfejlesztési tevékenység végzésére. Az egészségfejlesztés magába foglalja a 
korszerű egészségnevelés, az elsődleges prevenció, a mentálhigiéné, az önsegítés feladatait, 
módszereit. Ennek alapján az egészségfejlesztés a lakosság (így a tanulók) egészséggel kapcsolatos 
műveltségének széles körű fejlesztésére, az egészséges magatartásra, az egészséget veszélyeztető 
ártalmak, megbetegedések megelőzésére irányuló tevékenység. (Fritz 2009) A gyógytestnevelő 
tanár oktató - nevelő munkáját eddig is áthatotta a tanulóközpontú, preventív szemlélet, hiszen a 
testnevelés óráin is nagyobb hangsúlyt fektetett a különböző betegségek megelőző gyakorlatainak 
pontos végrehajtására, az élményközpontú testnevelésre. (Simon és Kajtár 2010) A tanárképzés 
képzési kimeneti követelményei is ezt a szemléletet várja el a jövő gyógytestnevelő tanárától. 
A gyógytestnevelő - egészségfejlesztő tanár váljék alkalmassá, 
— a gyógytestnevelő és az egészségfejlesztő szemlélet közvetítésére az iskola minden 
szereplője felé, az egészséges életmóddal kapcsolatos attitűdök formálására a tanórán 
és a tanórán kívül, 
— iskolai —— egészségfejlesztői projektek készítésére, —— gyógytestnevelési és 
egészségfejlesztői programok iniciálására az iskola környéki természeti környezetbe, 
- a hátrányos helyzetű tanulók speciális  egészségfejlesztésére a korszerű 
egészségfejlesztői és gyógytestnevelői szemlélet szerint, 
— szülőkre irányuló gyógytestnevelési és egészségfejlesztői tevékenységre (tematikus 
szülői értekezletek a drog-prevenció, szexuális nevelés, egészséges életmód és 
életvezetés tárgykörében, egészségmegőrző mozgásprogramok, egyéni terápiás 
konzultációk), a szülők bevonására az iskolai egészségfejlesztésbe (egészségnap, 
családi nap, kirándulás), 


— speciális pszichológiai és pedagógiai módszerek alkalmazására, 

- a hatékony személyes tanácsadásra, a kooperatív módszerek, a team munka 
alkalmazására, 
— elsősegélynyújtási rutinok megvalósítására (sebellátás, sérültekről való gondoskodás; 
újraélesztési technikák alkalmazására az iskolai és egyéb környezetben). 
A gyógytestnevelő - egészségfejlesztő tanár rendelkezzék 
— elméleti és gyakorlati szakmai ismeretein kívül holisztikus, tanulóközpontú 
szemléletmóddal, az ember és környezete harmonikus egyensúlyára figyelmet fordító 
felelősségteljes magatartással, melynek segítségével képes együttműködni az 
egészségügyi, valamint szociális szolgáltatások rendszerének fejlesztésében, 
megvalósításában, illetve ellenőrzésében. (8/2013. (I. 30.) EMMI rendelete 2013) 
Úgy gondoljuk, hogy a gyógytestnevelő tanár szakmai munkájának kiteljesedését jelenthetik a fent 
említett elvárások, hiszen a szemlélete, tudományos, szakmai ismeretei alkalmassá teszik a 
rehabilitációs,  egészségfejlesztés kettős szerep megvalósítására. A gyógytestnevelő olyan 
anatómiai, egészségügyi ismeretekkel rendelkezik, amelyek szélesebb alapot szolgálnak az 
egészségfejlesztés szakmai alapjainak elsajátításához. A gyógytestnevelő tanári (testnevelő tanári) 
lényéből fakadóan, pedig kreativitása, kezdeményező képessége, szervező és kommunikációs 
készsége a legalkalmasabb személyek egyikévé emeli, aki sikeresen tervezheti, szervezheti az adott 
intézmény egészségfejlesztési tevékenységét. A fentiekből következően a gyógytestnevelő 
szakmának nem megijedni kell az új képzési struktúra bevezetésétől, hanem lehetőségként kell 
felfogni, amely segít jobban elismerni pedagógiai tevékenységét, ami által elismertebb tagjává 
válhat az adott intézmény tantestületének. Az osztályfőnöki, esetleg egészségfejlesztés órákon, 
egészségfejlesztő napokon, más oldaláról is megismerik a kollégák és a gyerekek a gyógytestnevelő 
tanárt. 
A gyógytestnevelő tanár csak akkor tudja eredményesen, hatékonyan végezni munkáját, ha egy 
támogató környezetben (szülők,  iskolavezetők, pedagógusok,  kortárscsoportok) olyan 
elhivatottsággal, pozitív személyiségjegyekkel rendelkezik, amit megfelelő szaktudás és nagyfokú 
gyermekszeretet jellemez. Mindezen tulajdonságok csak akkor érvényesülnek, ha a az iskolán belül 
kialakul egy jól együttműködő , egészségfejlesztő team". Ennek a team-nek tagja a gyógytestnevelő 


tanár, az iskolaorvos, az iskolai védőnő és több esetben a testnevelő tanár is. 
IV.2.3. A gyógytestnevelő tanár lehetőségei a mentálhigiéné területén 


A mentálhigiéné Rókusfalvy (2001) szerint az élet minden területét átjáró azon elv, törekvés és 


tevékenység, amelynek célja az ember lelki természetére hatva megőrizni az emberegész 

működőképességét, fejlődőképességét, helyreigazítani a nem megfelelő társas magatartásformákat 
és megelőzni a környezeti ártalmakat. A lelki egészség az egyén szemszögéből megfogalmazva 
, pozitív életérzéssel járó belső folyamategyensúly és ebből következő viselkedés, mellyel az egyén 
biztosítja belső stabilitását és a társadalomban elfoglalt megfelelő helyét a szüntelen változások — 
nehézségek, zavarok, terhelések, s őt, olykor szomatikus betegségek és fenyegetettség — közepette 
15." (Tomcsányi 2003, 20. o.) A teljesítménykényszeres iskolai rendszer, a délutáni különórák, sok 
esetben a szülői törődés hiánya nagyban veszélyezteti a gyermekek lelki egészségét. A 
gyógytestnevelés órán résztvevő tanulók lelki egészsége nem teljes, hiszen betegségük valamilyen 
szintű lelki egyensúlyvesztéssel jár együtt. A betegségből fakadó új élethelyzet, mint probléma 
megjelenése, a betegségtudat bizonyos fokú kialakulása, az önbizalom, az önbecsülés esetleges 
alacsony szintje mind a tanulók lelki egészségét veszélyeztetik. A gyógytestnevelés óra pozitív 
légköre lehetőséget ad a gyógytestnevelő tanár számára az előzőekben vázoltak korrigálására, s 
ezáltal a diákok lelki egészségének helyreállítására, gondozására. 

A gyógytestnevelő tanár sok esetben rendelkezik a mentálhigiénés szemléletmóddal, amely 
szemléletében, gondolkodásában, a másság elfogadásában, a problémaérzékenységében, a tanulók 
iránti felelősségvállalásában jelenik meg. A mentálhigiéné területén végzendő munkájához ellenben 
a graduális képzés során nem minden esetben kapja meg azt a többlettudást, amely sikeressé tenné 
ezen a területen. Szükségesnek érezzük, hogy a gyógytestnevelő tanárok szakmai továbbképzések 
során szerezzenek mentálhigiénés végzettséget, vagy annak részterületeinek tudásanyagát 


(ismeretanyagát) sajátítsák el. 

V. A gyógytestnevelő tanár személye, pedagógiai szakmai munkája 
V.1. A nevelési módszerek 


A gyógytestnevelő tanári munkában egyenlő arányban van jelen az oktatás és a nevelés. A 
gyógytestnevelő tanárnak, mint a nevelés professzionális képviselőjének a sikeres nevelő 
munkájához birtokolnia kell annak módszereit, s adekvát módon alkalmaznia is kell azokat. Így 
természetes, hogy fejezetünket a nevelési módszerek tárgyalásával kezdjük. 
Az osztályközösségből kiszakított tanulók személyisége a betegségből kifolyólag különböző 
mértékben sérült, ami speciális pedagógiai módszerek, eljárások használatát igényli a 
gyógytestnevelő tanártól. A tanárnak a testneveléstől eltérő szemléletmóddal kell rendelkezni, 
amelyben meghatározó szerepet tölt be az empátia, a gyerekszeretet, a tapintatos bánásmód, a jó 
kompromisszum készség, a kommunikációs és problémamegoldó képesség. A gyógytestnevelő 
tanár feladata nem csak az oktatás, a nevelés, hanem a szemléletformálás is. 
Bábosik (2004) a közvetlen nevelő hatások forrásainak a nevelési tényezőket határozza meg, 
amelyek a tárgyi környezet, a felnőtt tekintélyi személyek, a konstruktív feladatok, a kortársak és 
kortárs csoportok. A pedagógia a nevelési hatásrendszereket, amelyet a nevelő hatások és a nevelési 
tényezők alkotnak, a hatásszervező funkció alapján két csoportra bontja. A közvetlen (direkt) és a 
közvetett (indirekt) nevelési módszerekre. A két módszer között a személyiségformáló funkció 
alapján nincs különbség, de hatásszervező funkciójukban van. A közvetlen nevelési módszerek a 
felnőtt tekintélyi személyek nevelő hatásait optimalizálják, arra támaszkodva fejtik ki hatásukat. A 
közvetett nevelési módszerek a kortárs csoportokkal való interakciókon, a konstruktív feladatok 
végrehajtásán keresztül fejtik ki hatásukat. A két módszercsoport nem egymás melletti 
alkalmazásával érhetünk el eredményt, hanem azok egymást kiegészítő alkalmazásával. A 
személyiség formáló funkció alapján további alcsoportokra bonthatjuk e két fő csoportot. (Bábosik 
1999) 
A direkt nevelési módszerek: 
— A szokásformálás közvetlen módszerei: 

1. a követelés módszere (minimalizmus, maximalizmus hibája) 

2. a gyakoroltatás módszere (tréning, motiválás — igény kielégítés, motivációs lehetőségek 

a gyakorlásban) 
a segítségadás módszere 
4. az ellenőrzés módszere (visszacsatolás) 


az ösztönzés módszere (elismerés, jutalmazás, buzdítás, büntetés stb.) 

- A magatartási-tevékenységi modellek közvetítésének módszerei: 

1. az elbeszélés módszere (élményszerű formába önteni az elvárásokat) 

2. modellértékű személyek bemutatása (példaértékű személyekkel) 

3. a műalkotások bemutatása 

4. személyes példaadás 
- A meggyőződés formálás közvetlen módszerei: 

1. előadás, magyarázat, beszélgetés 

2. a tanuló önálló elemző munkája (önálló feladatadás) 

Az indirekt nevelési módszerek (a személyiségfejlesztő funkciók alapján): 
— A pbeidegzés módszerei: 

1. a közvetett gyakorlás (önkormányzati tevékenység megszervezése során, a fizikai 
munkatevékenység folyamatában, tanulmányi tevékenység. keretében) 
perspektívák megszervezésének módszere (közelebbi, távolabbi célok megjelölése) 
hagyományok kialakításának módszere 
közvetett követelés 


közvetett ösztönzés (csoportos elismerés, motiválás) 


vga PS, (sos ot tetsz 158 


közvetett ellenőrzés (ellenőrzés a közösség végzi) 
- A magatartási-tevékenységi modellek közvetítésének módszerei: 

1. a nevelő személyes részvétele a közösségi tevékenységben 

2. a pozitív egyéni és csoportos minták kiemelése a közösség életéből 
- A meggyőződés formálás módszerei: 

1. a közvetett felvilágosítás módszere 

2. a vita módszere 
Mint már említettük a gyógytestnevelés, mint oktatási feladat szoros kapcsolatban van a 
testneveléssel, de időbeni és térbeni elhelyezkedése folytán hasonlóan hatással van rá a sport is. Így 
a pedagógiában használt nevelési módszerek mellett a tantárgy oktatási- nevelési folyamatában meg 
kell jeleníteni a sportpedagógiára jellemző módszereket is. Bíróné (1994) a sportban nevelési 
módszeren azokat az eljárásokat érti, amelyeket az edző a sportoló (vagy sportolók) fejlesztésének 
folyamatában céltudatosan alkalmaz. Ezek nagy általánosságban megegyeznek az pedagógiában 
ismert eljárásokkal, de választásukat befolyásolja a sportág természete, a sportoló életkori 
sajátossága. E sajátos befolyásoló tényezők figyelembe vételével Gombocz (2008) felsorolását 


alapul véve a sportban használt pedagógiai módszerek a következők: 

1. Nevelési célzatú beszélgetések 

2. A társak, az edzők, az élsportolók személyes példája, a sportbeli nagyságok, mint 
eszményképek 

A követelés 

A gyakoroltatás, a szoktatás 

Meggyőzés 

Ellenőrzés- önellenőrzés, felügyelet 


Értékelés 


szg lés söre MBE sztllté e 


8. A buzdítás-büntetés, jutalmazás 
A gyógytestnevelés órán résztvevő tanulók között találkozhatunk olyannal, aki a testedzés minden 
formáját elutasítja, de olyannal is, aki aktív sportolói pályafutását volt kénytelen időlegesen 
félbeszakítani. Mindkét eset más módszer alkalmazását kívánja meg a gyógytestnevelő tanártól, aki 
a pedagógiában és sportpedagógiában használatos nevelési módszerek sokszínű alkalmazásával 
tudja csak elérni a gyógytestnevelés célkitűzéseit. Az egészség megóvását, az egészségi állapot és a 
teljesítő képesség minél nagyobb százalékban való helyreállítását, a megfelelő motoros képességek 
fejlesztését, a  mozgásműveltség kialakítását, a rendszeres testedzésre nevelés, annak 
megszerettetését stb.. A célok megvalósítása érdekében az előzőekben felsorolt nevelési módszerek 
közül a gyógytestnevelésben az alábbi nevelési módszereknek adhatunk kiemelt szerepet: 

— nevelési célzatú beszélgetések, 

- magyarázat, 

— a követelés, 

- a gyakoroltatás, a szoktatás, 

- meggyőzés, 

—  ellenőrzés- önellenőrzés, 

— értékelés, 

— a buzdítás (jutalmazás) - büntetés, 

—  segítségadás, 

— modellértékű személyek bemutatása (példaértékű személyekkel), 


- személyes példaadás, 


— perspektívák megszervezésének módszere (közelebbi, távolabbi célok megjelölése), 

Nevelés célzatú beszélgetések 


A gyógytestnevelés egyik feladata a szemléletformálás, amelyre elsősorban, a gyermekek iskolai és 
egyéb leterheltsége miatt csak a gyógytestnevelés órán van lehetőség. Az óra hangulata, 
kötetlensége megfelelő a nevelési célzatú beszélgetésekre. Simon (2010) kutatási eredményei 
bizonyítják, hogy a tanulóknak igénye is a megértő beszélgetés a tanárral. E beszélgetések során a 
gyógytestnevelő megnyerheti magának a tanulót, amely alapot adhat a tanulók szemléletét 
megváltoztató beszélgetésekhez. Természetesen ennek a módszernek az alkalmazása nagyfokú 


körültekintést, türelmet igényel a pedagógustól. 
Magyarázat 


Jelen esetben nem oktatási módszerként, a feladatok ismertetésére gondolunk, hanem a tanulók 
meggyőzésének egyik nevelési módszerére. Többször említettük már, hogy a gyógytestnevelésre 
utalt gyermekek hozzáállása a kezdetekben nem mondható pozitívnak. A feladatok nehezek, 
számukra sokszor érthetetlenek, nem kevésbé unalmasnak tünnek. A tanárnak el kell magyarázni 
(nem is egy alkalommal), hogy mit- miért kell végezni az órán, milyen hatást érünk el a különböző 
feladatokkal. Ha a gyermek ezt nem látja be, fogadja el, akkor nem a megfelelő minőségi szinten 
hajtja végre a korrekciós gyakorlatok, s ezzel nem érhető el a kívánt eredmény. Ezek a 
magyarázatok adnak olyan motivációs bázist, amely révén elérhető, hogy a tanuló igényévé váljon a 


pontos, precíz végrehajtás. 
Követelés 


A követelés lényeges ismérve a cselekvést elindító, aktivizáló jelleg. A követelés csak akkor sikeres 
a nevelési folyamatban, ha reális, teljesíthető követelményt állít a nevelt elé. A tanár akkor követel 
ügyesen, ha a mindenkire kötelező és az egyénre szabott követelményeket kellő rugalmassággal és 
nagyvonalúsággal alkalmazza. (Gombocz 2008) A gyógytestnevelő tanár számára komoly kihívás, 
hogy a heterogén összetételű csoportokban a személyenként különböző követelményeket 
elfogadtassa a tanulókkal. Hiszen betegségük súlyosságától függően, a gyerekek ugyanazt a 


feladatot más és más pontossággal képesek végrehajtani. 
A gyakoroltatás, a szoktatás 


A szoktatásnak abban az életkori fejlődési szakaszban van jelentősége, amelyben nem számíthatunk 
a fejlett értelem segítségére, s az érzelmek sem állandósultak még. A nevelő jól tudja, hogy a 


szoktatás fáradságos, s nem felfüggeszthető tevékenység. A gyógytestnevelés során a tanulók 

számára új szokásokat kell kialakítani, hiszen a helytelen szokások eredményeként kerültek abba a 
helyzetbe, amiért részt kell venniük a gyógytestnevelés órákon. Az új szokások kialakítása a 


gyakoroltatásban valósul meg, amely a nevelőtől kitartást, következetességet követel meg. 
Meggyőzés 


A serdülőkorú tanulók értelme már eléri azt a szintet, amikor képes mérlegelni, megfelelő 
döntéseket hozni. Ebben az esetben a meggyőzés módszere egyre meghatározóbb szerepet kap a 
tanulók nevelésében. A meggyőzés alapja a nevelt - nevelő bizalmi viszony kialakulása, megléte. A 
gyógytestnevelő tanár ezt a bizalmi tőkét használja fel, amikor meggyőzi a diákot a 
gyógytestnevelés jelentőségéről, a rendszeres órai megjelenés, az életmódváltás, az élethosszig tartó 


testedzés szükségességéről. Hiteles személyiség nélkül mindez nem valósulhat meg. 
Ellenőrzés- önellenőrzés 


Az ellenőrzés során a nevelő a pedagógiai munkájának sikerességét méri, s közben ki kell alakítania 
a tanulókban az önellenőrzés képességét is, amelynek mértéke korosztályonként változó, az évek 
előrehaladtával egyre nagyobb mértékűvé válik. A megfelelő mértékű ellenőrzéssel a pedagógus 
tudatja a tanulókkal, hogy számára a tanuló fejlődése fontos. A gyógytestnevelésben ennek a 
visszacsatolásnak hagyományai vannak, s a tanulók el is várják a gyógytestnevelő tanártól a 


folyamatos visszajelzéseket, ellenőrzéseket. 

Értékelés 

Az értékelés módszere szoros összefüggésben van az ellenőrzéssel, a tanulók számára fontos a 
visszacsatolás. Jelen esetben a neveltek személyiségbeli fejlődését, viselkedését, hozzáállását 
értékeljük. A gyógytestnevelésben elvárás, hogy a gyógytestnevelő tanár napról napra értékelje 


tanítványa hozzáállását, szemléletváltozását, viselkedését. Hívja fel figyelmét, ha rossz irányban 


halad. Az értékeléssel elősegíti a tanuló önellenőrzésének kialakulását is. 
Buzdítás (jutalmazás) - büntetés 


A gyermekek legfontosabb motivációs bázisa a buzdítás. A nehézségek leküzdése sokkal 
sikeresebb, ha a nevelő támogatja, buzdítja, kitartásra serkenti neveltjét. A gyógytestnevelésben a 
tanulók számtalanszor találkozhatnak számukra komoly erőfeszítést igénylő gyakorlatokkal, 
amelyek leküzdéséhez segítséget nyújthat a gyógytestnevelő tanár buzdítása, ösztönzése. Simon 
(2010) már említett kutatásában a gyógytestnevelő tanárok az órán az idő 6.4 9060-ban ösztönözték a 


tanulókat, ez egy 45 perces órából közel 3 perc. Ha egy motiválásra fordított időmennyiséget 

átlagosan 10 sec-ban határozunk meg, akkor ez 18 alkalmat jelent egy órán. Ez természetesen 
lehetne több is, de a testnevelés órákon ugyanez a kutatás ennek kevesebb, minta felét 3,1 90-t mért. 
Látható, hogy a buzdítás fontos, s rendszeresen alkalmazott nevelési módszer a gyógytestnevelés 
órákon. A jutalmazás mellett a büntetésnek is helye van a pedagógiában, bár sokan ezt kétségbe 
vonják. A nevelés a reális életre készít fel, ahol a büntetés-jutalmazás mechanizmusa szabályozza 
az életet. (Gombocz 2008) Természetesen a büntetés elsődlegességével mi sem értünk egyet, s 
inkább a jutalmazás különböző formáinak megvalósításával motiváljuk a gyógytestnevelés órán 


résztvevő gyerekeket, s a büntetést, mint utolsó eszközt alkalmazzuk. 
Segítségadás 


Hasonlóan az értékeléshez, a segítségadás is elsősorban a nevelés területén érvényesíti a 
gyógytestnevelő tanár. A már többször említett kutatásban a tanulók pozitívan nyilatkoztak arról, 
hogy a gyógytestnevelő tanáruk fogékony volt a problémáik iránt. Vagyis segítséget adott 
számukra, akár azzal, hogy meghallgatta őket, akár a probléma megoldására adott tanácsaival. A 
gyógytestnevelés óra légköre kötetlen, ami sokszor nyitottabbá teszi a tanulókat, megnyílnak a 
pedagógusnak. Ekkor adódik alkalom a segítségadásra. Ez nagy felelősségtudatot és a kompetencia 


határokat betartó viselkedést vár el a nevelőtől. 
Modellértékű személyek bemutatása (példaértékű személyekkel) 


A modellértékű személyek bemutatása lényegében az erkölcsi normák és elvek megvalósulását, a 
társadalmi elvárásoknak megfelelő magatartás és tevékenység értékességének, eredményeinek 
érzékletes megjelenítését szolgálja életszerű körülmények között. (Bábosik 1999) A 
gyógytestnevelés nem az előzőekben vázolt nemes értékek okán alkalmazza ezt a nevelési 
módszert, hanem előremutató szándékkal. Az elvégzett munka eredményét mutatja meg akkor, 
amikor olyan személyt hív meg a gyógytestnevelés órán résztvevő tanulókhoz, aki hasonló 
betegségben szenvedett és a példamutató munkának köszönhetően elérte a célt, az egészségi állapot 
és a teljesítő képesség olyan mértékű helyreállítását, hogy az életvitelében nem zavarja a betegsége. 


Ez hatalmas motivációt adhat a tanulók számára. 
Személyes példaadás 


A személyes példamutatás alapfeltétele a tekintély. A tekintély kivívása egy hosszú folyamat 
eredménye, amely során a nevelő számot ad műveltségéről, erkölcsi tartásáról, tapintatáról a 
neveltekkel szemben, kulturáltan jelenik meg a tanulók körében stb.. A személyes példamutatás a 


tanári értékrend vizuális átadása is egyben, s ennek egybe kell esnie a gyógytestnevelés 

értékrendjével, egyébként hiteltelenné válik a gyógytestnevelő tanár, elveszíti motivációs bázisát. 
Az ápolt, esztétikus, , nett" megjelenésű gyógytestnevelő tanár követendő példát jelent a tanulók 


számára. 
Perspektívák megszervezésének módszere (közelebbi, távolabbi célok megjelölése) 


A gyógytestnevelés hatékonyságát növeli, ha megfelelő közelebbi és távolabbi célokat jelölünk ki. 
Az osztályozás, mint motiváció nem jelenik meg erőteljesen a gyógytestnevelés órákon. A 
különböző betegségekben szenvedő gyermekek számára kijelölt rövid és hosszú távú, megfogható, 
megélhető célok javíthatják az órai munka minőségét. 

A gyógytestnevelő tanárnak az említett nevelési módszereket ismernie és alkalmaznia is kell a 
nevelés folyamatában. A módszerek segítségével el kell érnie a tanulók motivációs bázisának 
növekedését a gyógytestnevelés tantárggyal szemben, a szemléletformálást, ami megfelelő alapot 


adhat az oktatási folyamat sikeres végrehajtásához. 


V.2. A gyógytestnevelő tanár — diák viszony sajátosságai a gyógytestnevelésben 


A gyógytestnevelő tanár személyéhez kapcsolódó elvárások, magatartásminták jól jellemezhetők a 
nevelő — nevelt viszony bemutatásán keresztül. Így a továbbiakban e kapcsolatrendszer mentén 


tárgyaljuk a szakmai elvárásokat a gyógytestnevelő tanár személyével kapcsolatban. 
V.2.I. A gyógytestnevelő tanár — diák viszonyt befolyásoló tényezők 
V.2.1.1. Nevelés, nevelési tényezők 


Az individumra az aktivitás, a tevékenység, mint életjelenség születéstől kezdődően élete végéig 
jellemző. Az egyedfejlődés kezdetén inkább kevéssé irányított, impulzív jellegű, míg később a 
heteronóm szabályozású aktivitás a jellemző. Heteronóm szabályozású aktivitás alatt a tevékenység 
tekintélyi szabályozás alatt álló, valamint szociális szabályozás alatt álló fejlődési fázisát érti a 
szakirodalom. (Bábosik 1999) A nevelési folyamat, és a személyiségformálás szempontjából a 
heteronóm szabályozású aktivitás fázisa meghatározó jelentőségű, annak minősége meghatározza az 
egyén belső, autonóm vezérlésű aktivitásának minőségét. A tevékenység közvetlen elindítói és a 
lefolyásának irányítói a heteronóm szabályozás fázisában a nevelő hatások. A nevelő hatásoknak 
meghatározott forrásai a nevelési tényezők. A nevelési tényezők definiálásában témánk 
szempontjából Bábosik (2004) meghatározása mérvadó, vagyis a nevelési tényezők: 
- . a tárgyi környezet és feltételrendszer 


- a felnőtt tekintélyi személyek (szülők, tanárok, edzők, stb.) 

- . a kortársak és kortárscsoportok (egyéb közösségek) 
- . a konstruktív feladatok. 
A különböző tényezők hatékonysága, befolyása, megjelenési formája (direkt, indirekt) az egyén 
életkorával változik. A tárgyi környezet és feltételrendszer tekintetében a rendezett, tiszta 
környezetre, esztétikai élményforrást jelentő tárgyakra, könyvekre, alkotásokra, médiára vagy a 
higiéniai tárgyi feltételrendszerekre gondoltunk, mint nevelő hatásokra. Az a gyermek, aki tiszta, 
higiénikus, önmaga környezete iránt igényes, rendezett családi háttérrel rendelkezik, könnyebben 
fogadja el, azonosul a gyógytestnevelő tanár által közvetített értékekkel. A gyógytestnevelés órákat 
változó körülmények között szervezik, rendezik meg. Lehet tornaszoba, tornaterem egy része, 
különböző uszodák, de találkozhattunk már kultúrház színpadán tartott órával is. A gyógytestnevelő 
tanár feladata, hogy a szerek rendezett elhelyezésével, változatos használatával, az optimális 
térkitöltéssel teremtsen kötetlen, kellemes atmoszférát. A gyógytestnevelés precízséget, pontosságot 
igényel, ha a körülményekben a rend és a fegyelem nem jelenik meg, akkor az a munkában sem 
tükröződik, holott a célok eléréséhez erre nagy szükség van. A felnőtt tekintélyi személyek közül 
meghatározó szerepet tölt be a pedagógus. Gombocz a sport területén elemezve a nevelési tényezők 
rendszerét kiemeli az edző szerepét, aki szinte minden tényezőben szerepet kap.((Gombocz 1998) 
Ha elfogadjuk azt, hogy a gyógytestnevelés szerepét tekintve a testnevelés és a délutáni 
sportedzések között helyezkedik el, akkor e tekintetben a gyógytestnevelő tanárra is igaz, hogy a 
nevelőmunkában többszörösen érintett. Egyrészt személyének, mint a követhető-követendő értékes 
személyiség példájaként kell megjelenni, másrészt pedagógiai felkészültségének, munkájának 
alkalmasnak kell lennie a többi szociális tényező pozitív befolyásolására és a hatékony 
feladatállításra. Feladata sokkal nehezebb, mint a testnevelő tanáré, vagy akár az edzőé, mivel egy 
előítéletes, motiválatlan környezetben kell elérnie ugyanazt az eredményt. Ha a gyógytestnevelő 
tanár sikeresen akarja végezni munkáját, nem hagyhatja figyelmen kívül más tekintélyi személyek, 
mint a szülők, s a tanárok befolyásoló hatását. A szülői magatartás, beállítódás a 
gyógytestneveléssel szemben nagyban segítheti, de gátolhatja is a hatékony munkát. Gondolunk itt 
a személyes példamutatásra (egészséges életmód, következetesség, stb.), a pozitív értékek 
követésére (egészség, mint legfőbb érték, kötelesség tudat stb.) és közvetítésére, a folyamatos 
kommunikációra a gyógytestnevelő tanárral. Amennyiben a gyermek úgy érzi, hogy szülője 
számára nem fontos, csak kipipálandó feladat a gyógytestnevelés, akkor ő is ennek megfelelően áll 
a tevékenységhez. Hasonlóan gondolkodhatunk az iskolavezetés, a tanár kollégák pozitív 
beállítódásának jelentőségéről. Ha a tanári kar és az iskolavezetés fontosnak tartja a 


gyógytestnevelést, akkor a diákok is könnyebben elfogadják a gyógytestnevelés órára járás 

szükségességét. A tekintélyi személyek közvetlen tekintélyi szabályozását a serdülés kezdetén 
egyre inkább felváltja a közvetett szabályozás, mivel a direkt szabályozás a tanulók ellenállása miatt 
kevésbé hatékony. (Bábosik 2004) A közvetett nevelő hatások legfőbb forrása a közösség 
tevékenysége, amely a kortársakkal való interakciókon keresztül fejti ki hatását. A kortárs csoportok 
nevelő hatása a tekintélyi személyekkel szemben 6-8 éves kortól folyamatosan erősödik, s a 
serdülőkorban sokszor meghatározóvá válik (Németné és Doktor 2008), s a sokféle formában 
megjelenő kölcsönhatások (kölcsönös értékelés, kölcsönös követelés, kölcsönös példaadás, 
kölcsönös felvilágosítás, kölcsönös ellenőrzés, kölcsönös segítségadás) be tudják tölteni mindazokat 
a szabályozási funkciókat, mint a tekintélyi személyek. A gyógytestnevelésre járó tanulóknál 
kiemelten fontos, hogy az osztályközösség, s legfőképp a barátok értékrendjében az 
egészségtudatos magatartás, a rendszeres testedzés iránti igény meghatározó legyen. A 
gyógytestnevelő tanárnak a hatékony munkához meg kell ismernie, hogy a gyógytestnevelés 
szempontjából milyen jellegűek, a tanuló szempontjából milyen erősségűek a kortárs csoportok 
hatásai. Ennek megfelelően kell meghatároznia a tanórai és a tanórán kívüli feladatait. Simon 
(2010) kutatási eredményei a gyógytestnevelés számára pozitív üzenetet hordozott, ugyanis a 
diákok körében végzett vizsgálata szerint a kortárs csoportok (osztálytársak, barátok) nem 
viseltettek negatívan a gyógytestneveléssel szemben, inkább gondolták külön testnevelésnek és 
egészségjavító tevékenységnek, mint lenézendő elfoglaltságnak. Ugyanebben a kutatásban 
résztvevő, gyógytestnevelésre járó tanulók többsége szívesen járt a délutáni órákra, ami bizonyítja, 
hogy a kortárs csoport pozitív hozzáállása nagyban segítheti a gyógytestnevelő tanár munkáját 


pozitív motivációt adva a diákok számára. 
V.2.1.2. Kommunikáció jelentősége a gyógytestnevelésben 


A nevelési tényezők mellett a feladatok végrehajtásának minőségére meghatározó hatást fejt ki a 
tanár kommunikációs felkészültsége. A testnevelő- gyógytestnevelő tanár munkájában már 
felismerték a kommunikáció jelentőségét, de a képzésbe még nem teljes mértékig építették be. A 
kommunikációt Béres és Horányi (2001) három felfogás keretében tárgyalja. A íranzaktív felfogás 
szerint a kommunikációban információ áramlik egyik helyről egy másikra. Másként, van egy 
feladó, aki információt ad át egy kommunikációs összeköttetésen (csatornán) keresztül egy 
vevőnek. Az adó az információt kódolja a vevő a dekódolás után értelmezi. Ezen felfogásban az adó 
aktív, de a vevő passzív, s megkülönböztetünk személyeket is. 

Az interaktív felfogásban alapvetően nem információáramlás folyik, nem különböztetünk meg 


személyeket, hanem közös (együttes) cselekvésnek valamilyen információban kifejeződő 

eredménye jön létre. A résztvevők egy közös cél elérésén dolgoznak aktivitásukkal, akcióikkal. A 
közlés során mindkét fél aktív is és passzív is. E kölcsönösség jellemzi a folyamatot mindvégig. A 
kommunikációnak a pedagógiai aspektusában e két felfogás váltakozó megjelenésével 
találkozhatunk. A gyógytestnevelés számára ez a felfogás a követendő, hiszen az órák hatékonysága 
nagyban függ a nevelő — nevelt kölcsönös információcseréjének minőségétől. 
A kultivációs felfogásban a kommunikáció az, ami meghatározza azt, hogy mit tekintsünk 
létezőnek, fontosnak, mit helyesnek illetve helytelennek és mit mivel tekintsünk összefüggésben 
levőnek. A kommunikációnak három fontosabb színterét (ahol a kommunikáció folyik, vagy 
másként a kommunikáció fennáll) határozhatjuk meg: 

- közvetlen emberi kommunikáció 

- szervezetek kommunikációja 

- kultúraközi kommunikáció (Béres és Horányi 2001) 
A kommunikáció jelenkori irodalmát áttekintve (Béres és Horányi 2001, Griffin 2001, Zrinszky 
2002, Buda 1986) hosszú oldalakon tárgyalhatnánk e témát, de könyvünkben nem feladatunk a 
kommunikáció folyamatának mélyebb értelmezése, ellenben a kommunikáció szerepének 
vizsgálatához a sportban és a gyógytestnevelésben, szükséges néhány főbb jellemző tárgyalása. 
A sportban és a gyógytestnevelésben a kommunikáció területeit vizsgálva két területet 
határozhatunk meg: 

1. közvetlen emberi kommunikáció, 

2. szervezetek kommunikációja 
Gombocz (Kis és Gombocz 2003) meghatároz közvetlen emberi kommunikációt, ahol a 
kommunikáció a felek egyidejű jelenlétében történik eszköz nélkül, valamint közvetett emberi 
kommunikációt, ahol a felek nincsenek egyidejűleg jelen, illetve valamilyen technikai eszközt 
használnak. 
A kommunikációs tartalom, a hír a közlési célhoz és funkcióhoz viszonyítva lehet hiányos, pontos 
vagy adekvát, illetve redundás (érdemleges közlést, új információt már nem tartalmazó) 
Az üzenet a maga nyers voltában alkalmatlan a közlésre, ezért oly módon kell átalakítani, hogy el 
lehessen juttatni a címzetthez. Ehhez ad segítséget a kódolás. A kód megállapodás szerinti jelek és 
szimbólumok rendszere, amellyel valamely információ továbbítható és visszaalakítható. Az adó az 
üzenetet bizonyos szabályok betartásával közleménnyé formálja, úgy mond, kódolja jelek 
segítségével. A közlemény egy csatornán keresztül jut el a címzetthez. Ebben a csatornában a 
közlemény eltorzulhat, ilyenkor beszélünk csatornazajról. A kommunikáció csak akkor eredményes, 


ha a közlő által használt kódrendszert a befogadó ismeri. A befogadó tehát csak úgy értheti meg a 

kommunikáció tartalmát, a hírt, ha számára a kód megfejthető. Ha a vevő visszacsatolást (feedback) 
végez akkor teljes kommunikációról, interkommunikációról beszélünk.(Zrinszky 2002) 

A közvetlen emberi kommunikációban beszélhetünk verbális és non verbális jelekről. A szándékos, 
tudatos kommunikációt akaratlan információközlő folyamatok kísérik. Ezek fejezik ki a 
kommunikátor érzelmi viszonyát a közölt híranyaghoz, a közlési helyzethez illetve befogadóhoz. 
Ezt az el nem hallgatható, nem szándékolt híradást metakommunikációnak nevezzük. 
Kommunikáció nincsen metakommunikáció nélkül. 

A kommunikáció különböző szituációkban van jelen, ezek közül is kiemelkedik a pedagógiai 
szituáció. Ebben a helyzetben ugyanis egyenlőtlen viszonyforma érvényesül, ahol a 
kommunikátornak (tanárnak) célja: 

- megváltoztatni a tanuló személyiségét, 

- el kell érnie, hogy bizonyos cselekvéseket hajtson végre (TANULJON, MOZOGJON), 

- egyre bonyolultabb normák szerint viselkedjen. 

A kommunikátor a személyközi kommunikációban egy sajátos szerep, amelynek az értelmezési 
tartományában szerepek találhatók (apa, anya, szülő, diák, tanár stb.). Ezek közül is jellegzetes 
kommunikátori szerep a tanáré, az edzőé. 

A pedagógusnak hatalmi szabályozó eszközei vannak (jutalom, büntetés), de a pedagógus csak 
akkor lehet hatékony, ha pedagógiai céljait pusztán kommunikációs eszközökkel éri el és nem kell 
hatalmi lehetőségeihez nyúlni. A gyógytestnevelés órán a teljes kommunikációra, az 
interkommunikációra kell törekedni. Az egész órát át kell szőnie a verbális és nem verbális 
kommunikációnak. Az a gyógytestnevelés óra, ahol a tanár kommunikációs jeleit nem veszi a diák 
és annak visszajelzését a tanár a hatékonyság tekintetében kudarcra van ítélve. A tanár verbális és 
nonverbális jelekkel ösztönöz, hibát javít, dicsér, korhol. A tanuló a visszacsatolás során a feladatok 
nehézségéről, pillanatnyi érzelmi hangulatáról közöl információkat. A tanár ezeket a jeleket 
dekódolja és annak megfelelően módosítja a módszereket és a tevékenységeket. 

A pedagógiai kommunikáció színtere az iskola. Ha belépünk egy iskolába, egy komplex 
kommunikációs térbe jutunk. Az iskola elhelyezkedése, berendezései, azok elhelyezkedése mind 
üzenetet hordoz. Knapp (1977) szerint a gyengén megvilágított, rossz akusztikával rendelkező, 
nem megfelelő hőmérsékletű, unalmas, nyomasztó színekkel kifestett teremben nem mehet végbe 
igazán hatékony tanítási-tanulási kommunikáció. A gyógytestnevelésre adaptálva elmondhatjuk, 
hogy a tornaterem, mint kommunikációs szintér más üzenetet hordoz, mint a tanterem. Ebben a 
kommunikációs térben a gyógytestnevelő tanárnak miközben változatos kommunikációs jelekkel 


információt közöl, folyamatosan figyelnie kell a  visszacsatolásként megjelenő tanulói 

metakommunikációs jeleket, amelyek módosíthatják tevékenységét. E tanár és diák közti 


kommunikáció vezethet el egy pozitív irányú szocializációs folyamathoz. 
V.2.1.3. A gyógytestnevelés, mint szocializációs színtér 


A szocializáció a szociológia, a pszichológia és a pedagógia közös alapfogalma. Olyan társadalmi 
folyamat, amely által a társadalom egyedei, ill. csoportjai abba helyzetbe kerülnek, hogy normatív 
és jelképes cselekvési helyzetekbe integrálódjanak.(Báthory és Falus 1997) Az egyén részéről az 
együttműködés feltételei bizonyos ismeretek elsajátítása, képességek fejlesztése és beállítódások 
kialakulása. 

Az amerikai szociológia struktúr-funkcionalista irányzatából elterjedt szó a német és az angol 
szakirodalomban fordul elő gyakrabban, a magyar szakirodalomban a nevelés szó használatos. A 
két szó nem szinonimája egymásnak .(Gombocz 1998) Az amerikai irányzat szerint a szocializáció 
az egyén beilleszkedését jelenti a társadalomba, bizonyos szabályok, normák elsajátításával. Ezt a 
felfogást - az egyén passzív részvétele miatt - sokan bírálták. Ranschburg (1984) Brim 
klasszikusnak számító fogalomhasználatával él, s ez jól alkalmazható a pedagógiai jelenségek 
magyarázatára. A szocializáció folyamat, amely által az egyének olyan tudásra, képességekre és 
állapotokra tesznek szert, amely alkalmassá teszi őket arra, hogy a különböző csoportoknak, és a 
társadalomnak többé-kevésbé hasznos tagjaivá váljanak. A személyiség a környezettel való 
interakció során fejlődik és válik a társadalom hatékony tagjává. Az utóbbi meghatározást fogadjuk 
el, hozzátéve, hogy a család dezintegráltsága miatt a kortárs csoportok szerepe nőtt a gyermekek és 
fiatalok életében. Sok esetben elsődleges szocializáló közeggé váltak anélkül, hogy alkalmasak 
lennének a társadalmi elvárások közvetítésére.(Vingender 2000) Ezek után mi is feltehetjük 
Gombocz (1998) által megfogalmazott kérdést: ,,... van-e más tevékenységekkel való 
összehasonlításban szocializációs többlete a sportnak? Véleményünk szerint igen a válasz, van 
többlete!" A modern sport sokarcú jelenség. Olyan társadalmi alrendszer, amely szocializációs 
értékközvetítő hatása, életmód alakító ereje, szervezeti strukturáló-befogadó potenciája, inherens 
értékei miatt képes a társadalmi integrálásra. A sport dezintegráló hatásait növeli a fokozott 
teljesítmény-centrikusság, továbbá az a tény, hogy napjaink sportja sokszor üzleti és politikai 
céloknak alárendelt. A mikroszférában érvényesülő negatívumok nem homályosíthatják el a sport 
valódi értékeit, melyet továbbra is a társadalmi integráció és szocializáció egyik legfontosabb 
intézményének tekinthetünk. 


Heinemann (1995) csoportosította a sportban rejlő szocializációs lehetőségeket. 

1. A sport bevési és megszilárdítja a szociál-normatív cselekvésekben a készségeket és 
képességeket, azáltal, hogy az eltérő viselkedést és szabálysértő magatartást bünteti. 
2. Azáltal, hogy összehasonlítási alapot ad más cselekvésekhez, jelentősen hozzájárul a 
személyiség formálásához. 
3. Az egyén szociális viselkedésmódokat tanul meg a sportban - a társadalomban is jellemző - 
versenyhelyzetben. 
4. A sport szociális kommunikációs tér sajátos jelképrendszerrel. 
5. A sport feladata lehet, hogy a társadalom bizonyos csoportjaiban a nem kielégítő szocializáció 
hiányát megszüntesse, vagy kiegyenlítse. 
Bíróné (2004) kiemeli, hogy a sport kommunikatív, közösségteremtő funkció miatt kiváló 
szocializációs színtér. Az egyén a sporttevékenység gyakorlása közben az emberi társadalom 
bonyolult viszonyhelyzetett éli át, ezáltal a sport segíti a sportoló beilleszkedését a társadalomba. 
Gombocz (1998) szerint a sikeres szocializáció legfontosabb feltételei a sporttevékenység 
gyakorlása közben adottak. Lehetőség nyílik önmagunk megismerésére, értékek, normák és 
autonóm cselekvések elsajátítására. A sport megtanít minket győzni és veszíteni, illetve a vereséget 
elviselni. Szocializál a sikerre, de a kudarcra is! A gyógytestnevelésre utalt gyerekek számára a 
testedzés, a sport elengedhetetlen, mivel az által válhatnak újra teljes értékű tagjaivá szociális 
környezetüknek. A különböző szocializáló hatású közegekből érkező tanulók a gyógytestnevelés 
órán a sport, a testnevelés révén újra, másként megismerik önmagukat, új értékeket, normákat és 
autonóm cselekvéseket sajátítanak el. Növekedik önbizalmuk, újra értékes embernek tartják 
magukat, gondolkodás módjukban megjelenik a határozott jövőkép (ami nem más, mint az 
egészséges életvitel) iránti elkötelezettség. Ahhoz, hogy a tanulók ennek a szocializáló színtérnek, a 
gyógytestnevelésnek aktív részesei legyenek, s későbbiekben rendszeresen sportoljanak, 


elengedhetetlen a megfelelő motivációs háttér. 
V.2.1.4. Motiváció jelentősége a gyógytestnevelésben 


A motivációt, mint pedagógiai pszichológiai jelenséget és a motiválást mind pedagógiai elvet 
Kozéki Béla nyomán értelmezzük. A motiváció tevékenységre késztető belső feszültség, amely 
irányát tekintve mindig kettős: vagy valami kellemetlen elkerülése, vagy valami kívánatosnak az 
elérése a cél. (Báthory 1992). Az általános iskolában a motivációs tényezőknek elsődleges szerepük 
van tanulmányi eredményesség alakulásában. (Deák és Kozéki 1981) Motiváló hatást az iskolában a 
leggyakrabban úgy tudunk elérni, ha valamilyen tevékenységet, eseményt, tanulói szerepet vagy 


tananyagot érdekessé teszünk, azaz felkeltjük tanítványaink érdeklődését. A gyógytestnevelés 


ad 


iskolában elfoglalt helyét vizsgálva — délutáni időpontban, de kötelező jelleggel — a motivációnak 
kiemelt szerepe van. Ezen a téren több alkalommal a sportmotivációs hatások érvényesülnek. A 
sport teljesítményre irányuló és kockázatot tartalmazó tevékenység, ezért a sporttudományos 
kutatások gyakran teljesítnménymotivációs vizsgálatok. A teljesítménymotiváció, amelynek 
leglényegesebb eleme a teljesítményszükséglet, kapcsolatban van minden olyan tevékenységgel, 
ahol az egyén saját képességeit teszi próbára. A mai ember létéhez hozzátartozik a kockázat, a 
gyorsan változó világban gyors és határozott döntéseket kell hoznunk és vállalnunk kell döntéseink 
következményeit. Az ember kockázatvállaló magatartásában a legfontosabb szabályozó rendszer a 
teljesítménymotiváció. A sport a különböző sportágak cselekvésrendszerén keresztül és a 
sporttevékenység színtere által hat a teljesítménymotiváció tudatos fejlesztésére.((Rókusfalvy 1975) 
Bíróné (2004) szerint a teljesítménymotiváltság áll a sportolók személyiségfejlődésének 
középpontjában, a teljesítménymotivált tevékenységhez szervesen kapcsolódik a siker és az 
igényszint. Míg a sportoló az egyéni teljesítmény növelésére törekszik, addig a gyógytestnevelés 
órán megjelenő gyermekek nagy részének életében nem az első helyet foglalja el a mozgás. A 
gyógytestnevelés órán megjelenő sportoló gyermek az eddig tőle elvárt teljesítményhez képest 
alacsonyabb teljesítmény elvárás miatt nem tudja a megfelelő módon kezelni a tantárgyat. Mindkét 
esetben a nem megfelelő motiváltság esetével találkozunk. Ezért fontos, hogy jól felkészült 
gyógytestnevelő tanárok várják a tanulókat, akik számára új motivációs hátteret kell kialakítani, 
amelybe beletartozik a szülő, a kortárs csoport, a pedagógus kolléga, az iskolaorvos. 

A hatékony motivációs háttér kialakításához ismernünk kell a gyógytestnevelés megítélését a 
szülők, a pedagógusok illetve a diákok körében is. Ehhez nyújtanak segítséget a testnevelés tantárgy 
megítélésével kapcsolatos vizsgálatok, amelyekben kettős megítéléssel találkozhatunk. Amíg a 
kollégák nem érzik veszélyeztetve saját tantárgyukat, addig a testnevelés fontos szerepet kap 
megítélésükben, de ez azonnal megváltozik, ha a testnevelés sérti saját tantárgyuk privilegizált 
helyzetét.  (Badóczky és Csoma 1999) Ezt a tényt erősíti meg Simon (2005) vizsgálata a 
gyógytestnevelés tekintetében is. A fentiekből következik, hogy a gyógytestnevelő tanári munka 
nem merülhet ki csupán az órák megtartásában, hanem mintegy koordináló szerepet vállalva a 


szülők, tanárok diákok között megfelelő motivációs bázist kell kialakítania a tanulók számára. 
V.2.2. A gyógytestnevelő tanár — tanuló viszony 


A gyógytestnevelés helyzete az iskolarendszerben sajátságos. Már említettük, hogy a tantárgy 
kötelező óraként a délutáni szabadidősport sávjában, vagy korán reggel a tanítási órák előtt 


helyezkedik el, ami a konfliktusok sorozatát vonzza magával. Ez a pedagógiai szituáció sajátságos 

tanár- diák viszonyt kíván, ami a kötetlenebb, de követelményt állító légkör miatt, inkább hasonlít 
az edző — sportoló viszonyra. A gyógytestnevelő - tanuló viszony meghatározó eleme a tanár. A 
pedagógiában többször feltették már azt a kérdést, hogy , ki a jó vagy ideális nevelő?", de igazi 
választ nem kaptak rá. A szakirodalomban inkább a különböző nevelő személyiségek típusokba 
sorolására tettek kísérletet. Ezek közül felfogásunkhoz Caselmann (1949) megállapításait tartjuk 
közelállónak. Caselmann szerint a tanári személyiség két irányban tendálhat. A logotrop típusú 
csoportba tartozó pedagógus az objektív értékek iránti lelkesedéséről, tudásvágyáról ismerhető fel. 
Nála a tananyag a pedagógiai munka középpontjában áll. Ezek a tanárok könnyen elfordulhatnak a 
tanítványaiktól. Ez a veszély nem áll fenn a paidotrop típusú nevelőknél, akik elsősorban a diákok 
felé fordulnak, számukra az oktatási anyag csak egy lehetőség a diákokkal való kommunikációra. 
Gombocz szerint (2004) az edzők, a testnevelő tanárok is besorolhatók ebbe a két csoportba, s 
arányaik is hasonlóan alakulnak, fele ilyen, fele olyan. A logotrop testnevelő, edző elsősorban azért 
választotta ezt a szakmát, mert döntően sportérdeklődésű. A paidotrop testnevelő, edző választását 
pedig döntően a gyerekek iránti szeretete vezette. Ez nagyban befolyásolja munkájukat is. A 
logotrop nevelő a szakmaiság oltárán feláldozza a nevelőmunka feladatait, nem törődik tanítványai 
személyes problémáival, nem biztat, csak korhol, elhanyagolja a közösségformálást. A paidotrop 
testnevelő, edző engedményeket tesz tanítványainak, még a sportszakmai elvárások, követelmények 
kárára is. Fontos, hogy a tanárok tudatos önismereti munkával képessé váljanak a , másik oldal" 
erényeinek elsajátítására. (Gombocz 2004). A gyógytestnevelésben Simon (2005) vizsgálatai után 
elmondhatjuk, hogy elsősorban azok a nevelők tudnak hatékonyan dolgozni, akiknél a paidotrop 
tulajdonságok vannak túlsúlyban. A gyógytestnevelő tanár nem teheti meg, hogy ne a tanulót állítsa 
tevékenysége központjába, ne foglalkozzon problémáival, ne buzdítson, ne dicsérjen. A 
gyógytestnevelő tanárral szemben támasztott, a foglalkozás által megszabott pedagógiai 
követelmények megegyeznek a testnevelővel és az edzővel szemben támasztottakkal. Ezek 
karakterisztikusak és jól elkülöníthetők. A szakmai, a pedagógiai, az erkölcsi és a műveltségbeli 
követelményeknek meghatározó szerepet kell kapnia a nevelőmunkában (Gombocz 2004). 

A szakmai felkészültség követelménye magától értetődő és megkérdőjelezhetetlen. A megbízható, 
szolid szakmai tudás elengedhetetlen feltétele a sikeres tevékenységnek, a gyógytestnevelő tanár 
elfogadásának. Ennek hiánya nem csak rontja, hanem esetleg tönkre is teheti a nevelő-nevelt 
viszonyt. 

A pedagógiai felkészültség követelményénél gyakran esnek a pedagógusok az , ösztönös 
pedagógia" hibájába, amikor úgy gondolják, hogy elméleti felkészültség nélkül is képesek jó 
nevelőmunkát végezni. Ugyanakkor igaz az is, hogy a kiváló elméleti felkészültség sem biztosíték a 

sikeres munkához. Az elméleti pedagógiai felkészültség csak a gyakorlati pedagógiai 
felkészültséggel együtt tud hatékonnyá válni. 

Az erkölcsi követelmények fontos pályakövetelmények. A pedagógiai munka igazi kontrollja csak 
a pedagógus tisztessége lehet. Ha nem dolgozik tisztességesen, az nem derül ki, nem ellenőrizhető. 
Másik erkölcsi követelmény a példamutatás. A testnevelő-, a gyógytestnevelő tanár a társadalom 
erkölcsiségének képviselője, a hatékony munkához neki ezt az erkölcsiséget pozitívan meg kell 
jeleníteni. A személyes példamutatás mindennél többet ér. 

Az általános műveltség a pedagógus szakma alapkövetelménye. Ebbe bele tartozik a nyelvi 
műveltség, ami talán napjainkban az egyik legfontosabb. Amikor a médiában is egyre inkább teret 
nyer a helytelen beszédstílus, a helytelen beszéd, akkor a gyógytestnevelő tanárra is nagyobb teher 
hárul e tekintetben. Személyes példáján kívül, aktív segítő beavatkozással is fejlesztenie kell 
tanítványai anyanyelvi kultúráját. A pedagógustól elvárható a viselkedés kulturáltsága, főleg akkor, 
amikor lépten-nyomon tapasztalhatjuk hazánkban az érintkezési kultúra zuhanórepülését. A 
gyógytestnevelő tanárnak nemcsak az izmok, az ügyesség fejlesztése feladata, hanem a személyiség 
fejlesztése is, s ennek egyik része a műveltség terjesztése. A műveltséget csak az képes terjeszteni, 
aki maga is művelője, tájékozott abban. Kiemelten fontos, hogy ismerője legyen az ifjúsági 
szubkultúra elemeinek is. Ha ennek nem birtoklója, nehezebben teremt kapcsolatot tanítványaival, 
nem képes bekapcsolódni beszélgetéseikbe. Nem egyszer tapasztaltuk már diákjaink meglepetését, 
mikor kedvenc zenekarukról, aktuális sláger könyveikről tudtunk információval szolgálni. A 
gyógytestnevelést szervező, vezető pedagógussal szemben támasztott követelmények megegyeznek 
a fent felsoroltakkal, bár tudjuk nem várható el tőlük minden követelmény maximális teljesítése. 
Ellenben az igen, hogy munkája során törekedjen e követelmények minél színvonalasabb 
megfelelésére. A gyógytestnevelő tanár egy sajátos pedagógiai helyzetben dolgozik, a térbeli 
elhelyezkedése révén a tanulóknál megjelenik a délutáni órák kötetlenségének igénye, ezért ott a 
tanár nem viselkedhet csak tanárként, s arra kell törekednie, hogy a diákok pedig ne csak diákként 
dolgozzanak. Ehhez jól illeszkedik Báthory megállapítása, hogy a tanulási motivációk 
kialakításában a tanárnak meghatározó szerepe van, valamint az iskolát és a tanítást kell a tanulóhoz 
adaptálni, s nem a tanulót a nevelési célokhoz idomítani (Báthory 1992). A tanár - diák 
kapcsolatban meghatározó a tanár törődése a tanítvánnyal, a kis sikerek elismerése, a tanulmányi 
fejlődés nyomon követése, őszinte dicséret. A sport, a testnevelés a diákokat versengésre ösztönzi, 
amely magában hordozza a kiemelkedés, a fölékerülés utáni vágyat. Az edzőnek, a testnevelőnek 
ezt kell kihasználnia. Soós és Leitao vizsgálatai során azt tapasztalták, hogy a tanulói oldalról egy 


fajta demokratikus, kölcsönösségen alapuló kapcsolat iránti igény merült fel, szemben a gyakorta 

tapasztalt nemtörődömséggel. (Soós és Leitao 1999). A kölcsönösség, mint meghatározó motívum 
megjelenik Gombocz (1995), az edző-sportoló viszonyt meghatározó legfontosabb tényezői között 
is. Ezek a következők: 

1. sporttevékenység élteti, 

2. kölcsönös függőségen alapszik, 

3. bármikor felmondható. 

Ha a gyógytestnevelést és a sportot összehasonlítjuk, sok közös vonást találunk. A sportoló és a 
beteg gyerek célja közös, a győzelem. Győzelem a versenyen, győzelem a betegség felett, amelyhez 
szintén olyan bizalmi kapcsolat szükséges a gyógytestnevelő tanárral, mint az edző felé áradó 
bizalom. Az órai tanár-diák kapcsolat ugyanolyan törékennyé tud válni, mint az edző-sportoló 
viszony. A gyógytestnevelésre járó gyermekkel szembeni elkövetett hiba sokszor olyan végzetes 
lehet, mint amikor az edzőben csalódik a sportoló. 

A gyógytestnevelés órán a tanár és a diák közös célja az egészségi állapot, a teljesítőképesség 
helyreállítása, amelyet sporttevékenység, rendszeres testedzés által érnek el. A célok 
megvalósításakor azonban nem lehet figyelmen kívül hagyni azt a tényt, hogy a gyógytestnevelés 
órán részt vett tanulók elesettebbek társaiknál, frusztráltak, több esetben a közösségből 
kitaszítottnak érzik magukat. A gyógytestnevelő tanár erkölcsi felelőssége ezért nagyobb ezen a 
területen, amely megkívánja tőle az emberibb légkör megteremtését a tanulók számára, a nagyobb 
empátiát, a megértést, mert csak együtt, a másik pozitív hozzáállásával érhetik el céljaikat. 

Az edző akkor eredményes, elismert, ha a sportolója sikeres. A sportoló sportbeli teljesítménye 
függ az edzői munka minőségétől. A gyógytestnevelésben hasonló az egymásrautaltság, de a tanári 
munka célja más és eredményességének publicitása jóval kisebb, mint az edzőé. A tanuló sikerét 
sem érmekben és helyezésekben mérik, hanem az egészség minőségének elérésében. Habár a sikert 
más alapokon értelmezzük a gyógytestnevelésben, a kölcsönös függőség a nevelés - oktatás e 
területén is fennáll, igaz nem olyan mértékben, mint a sportban. 

A sportban gyakran tapasztaljuk, főleg az utánpótlás korú versenyzők körében, hogy a fiatal 
versenyző edzőjét gyakran változtatják, de manapság a gyerekek kitartásával is problémák vannak, 
ezért rövid időn belül több sportágat is kipróbálnak. Láthatjuk, hogy a kapcsolat felmondása 
mindkét oldalról hasonló arányban lehet jelen. A gyógytestnevelés óra kötelező, de egy , készséges" 
orvos, vagy szülő segítségével könnyen ki lehet bújni e kötelezettség alól. Sajnos ezzel a 
lehetőséggel sokan élnek is. A gyógytestnevelő tanárnak szem előtt kell tartania, hogy a tanár-diák 


viszony felmondható, ám jelen esetben a tanulói oldalról nagyobb arányú a felmondás. 

A fentiekből láthatjuk, hogy a gyógytestnevelés órai tanár-diák kapcsolat magán hordja a 
testnevelés órai tanár-tanuló illetve a sportbeli edző-tanítvány viszony jellemzőit, mintegy azok 
metszeteként fogható fel. Ebben a tanár — diák kapcsolatban meghatározó szerepet tölt be a 
kommunikáció, amelynek célja, hogy a diák személyisége fejlődjön, értékrendje ne 
konfrontálódjon, hanem formálódjon, és közöttük együttmunkálkodás, együttműködés alakuljon ki 
(Dalnokiné 2001). 

E kritériumoknak való megfelelés a kommunikációs technikák széles skálájának birtoklását 
feltételezik a  gyógytestnevelést  tanítóktól. A  gyógytestnevelésben a tanár —- diák 
viszonyrendszerben meghatározó szerepe van az empátiának. A nevelőnek észre kell venni a 
tanulók visszajelzéseit és azokra megfelelő módon reagálni. Rétsági (2004) szerint az empátiás 
érzékenység segítségével juthatunk olyan információkhoz, melyek eligazodást adnak a tanári 
tevékenységünk hatásairól a diákok körében. 

Prisztóka és mtsai (2005) egy, a testnevelés órákon végzett vizsgálatukban bebizonyították azon 
feltevésüket, hogy a tanár kommunikációs felkészültsége meghatározó a diákokkal való 
kapcsolatépítésben. Ugyanakkor nem elhanyagolható az osztály létszáma valamint a heti óraszám, a 
találkozások gyakorisága sem. Azok a csoportok, ahol egy héten többször (min. 3) volt testnevelés 
óra, sokkal több kommunikációs jelet használhatott ki a testnevelő. Ezeken az órákon nagyobb 
hangsúlyt kaptak a non verbális jelek, hatékonyabbá vált a testnevelés óra, s szintén jobb nevelő- 
nevelt kapcsolat alakult ki. 

A gyógytestnevelés órán a tanár kis létszámmal dolgozik, az esetek többségében többször (2-5 
alkalommal) találkozhat a diákjaival, s ha ehhez megfelelő kommunikációs felkészültség párosul, 
akkor szinte minden adott egy jó nevelő-nevelt kapcsolat kialakulásához. A gyógytestnevelés órai 
kommunikáció egyik legaktívabb megjelenési formája a tanár — diák interakció, amelynek 


intenzitása, minősége meghatározza a tanóra hatékonyságát. 
V.2.3. A tanár — diák interakciók a gyógytestnevelésben 


Az interakció a társas kölcsönhatásnak az a formája, amelyben a cselekvésnek van uralkodó 
szerepe. Többféle formája lehet a különféle tevékenységekben, a játékban, a sportban, a munkában. 
Minden interakcióban a teljes személyiség vesz részt cselekvéses dominanciával. (Rókusfalvy 
2001). 

Bábosik (2004) megkülönböztet pedagógiai illetve nevelési interakciót, amelynek főbb jegyei: 

- cselekvések, helyesebben tevékenység keretében születik meg és fejti ki befolyását (Joppien 


1981), 

- kommunikáció formájában, mint az érintkezést közvetítő szimbolikus formában jelenik meg, 
amely leggyakrabban verbális jellegű (Klafki 1977), 
- az intencionalitás a domináns elem benne (Joppien 1981), ami azt jelenti, hogy a pedagógiai 
interakció mindig célirányos, s az olyan interakció tekinthető pedagógiai természetűnek, amely a 
partner, a másik fél fejlesztő jellegű megváltoztatására irányul.(Bábosik 2004) 
Csepeli (1997) az interakció legfontosabb alapelemeinek nevezi az , ént", a , másikat" és a 
, helyzetet", amelyben az interakció résztvevői érintkeznek egymással. Az oktatás folyamata is egy 
ilyen , helyzetben", a tanórán, a tornateremben, a tanár — tanuló között lejátszódó interakciók 
sorozatában zajlik. 
A pedagógiai kutatásokban már a hatvanas évek végén megjelentek a tanár — diák kapcsolat 
vizsgálatával foglalkozó tanulmányok (Flanders és Amidon, 1967; Bookhount, 1967, Samph 1968, 
Ouirk és mtsai 1971, Barrett 1969). A korai publikációk elsősorban az osztálytermi, inkább verbális 
tevékenységek megfigyelésével foglalkoztak. A legismertebb ilyen kategóriarendszer a Flanders 
(1965) által kidolgozott Flanders Interakciós Analízis Kategóriarendszer (FIAS), amely számos 
későbbi kategória rendszer alapját adta. Flanders a tanár és a tanuló verbális megnyilatkozásait 
rögzítette, majd mátrixba rendezve számszetűsíthetővé tette az adatokat. Megfigyelései szerint, a 
tanári megnyilvánulások aránya jóval nagyobb mértékű volt, mint a tanulóké. Úgy gondolta, hogy a 
legtöbb tanári funkció a verbális kommunikáció eszközével történik. A nem verbális 
megnyilvánulások, mint például bólogatás, a szemöldök felhúzása vagy akár a mosoly, jelentősek 
ugyan, de erősen korrelálnak a verbális közlésekkel, ezért azokat nem szükséges különválasztania 
megfigyelési rendszerének kategóriáiban. Flanders kétféle verbális viselkedésmódot különített el 
(direkt és indirekt). A direkt kategóriákba tartoztak a pedagógus tevékenysége közül azok, ahol a 
tanár, a saját gondolatait fejti ki, tekintélyét igazolja, irányítja a tanulók cselekvéseit, kritizálja 
viselkedésüket, magatartásukat. Az indirekt kategóriákba azokat a tevékenységeket sorolta, ahol a 
tanár gondolkodásra ösztönzi a tanulókat, jutalmazza, motiválja őket, részvételre buzdít, elfogadja, 
tisztázza érzelmeiket. Eredményei szerint a tanár verbális kommunikációjának kétharmada direkt 
jellegű megnyilvánulás, amely legtöbbször kérdések formájában mutatkozik meg. A tanári kérdések 
az alsó tagozatos osztályokban a tanári beszéd 13 — 16 92 -át tették ki, míg a felsőbb évfolyamokban 
ezek egyre alacsonyabb értékeket mutattak. (Flanders 1965, Flanders és Amidon 1967) 
A mozgásos cselekvéstanítás folyamata eltér az osztálytermi foglalkozásokétól (Piéron és Cheffers 
1984, Biróné 1994) - ami leginkább a feldolgozásra kerülő ismeret gyakorlati jellegéből adódik 
(Biróné 1994). Az eltérés nemcsak a tanítási folyamatban jelentkezik, hanem annak verbális 
dimenzióiban is, ezért az osztályteremre kidolgozott kategóriarendszerekkel ezek nem-, vagy 

nehezen figyelhetők meg. A testnevelési foglalkozásokon a leginkább használt kommunikációs 
csatorna a verbális. Ennek ellenkezőjét csak néhány kutatás bizonyította (Cheffers 1983, Mancist 
1972, 1983). Mindezek ellenére a nem verbális magatartásformák kiemelten fontosak a mozgásos 
cselekvések tanításánál (Miller és mtsai 1974, Svoboda 1977, Anderson és Barette 1978, 1980, 
Salvara 2003, 2004, Bíró 2007). A FIAS rendszer nem különíti el, ezeket a lényeges nem verbális 
jegyeket. 
Ezen kívül egyéb kritika is megfogalmazódott a FIAS rendszerrel kapcsolatban. A szisztéma 
velejárója ugyanis, hogy egy időben csak egy cselekvés rögzíthető, vagy figyelhető meg, így 
gyakori, hogy a tanuló motoros aktivitása rejtve marad. (Svoboda 1977, Piéron és Cheffers 1984, 
Biróné 1994) 
Ezek és a hasonló kritikák sokféle FIAS adaptációt szültek az eredeti rendszerre alapozva. Ezek 
közül a szakirodalom a leghatékonyabb FIAS adaptációnak a  Cheffers (1973) féle 
kategóriarendszert (Cheffer"s Adaptation of the Flanders" Interaction Analysis System CAFIAS) 
tartja, amelyben párhuzamosan jelennek meg a Flanders kategóriák a nem verbális dimenziókkal. 
Cheffer"s a nem verbális közléseket arckifejezések, gesztusok és különböző mozdulatok alapján 
csoportosította. Kiemelte a testnevelési órák és a mozgásos cselekvéstanítás folyamatának speciális 
jegyeit és ezeket kategóriákba foglalta. Cheffers rendszere alapján lehetővé vált a tanár és a tanulók 
verbális - nem verbális közreműködésének, a pedagógus egyéb munkájának (tanári kérdések, 
elfogadás, jutalmazás, a tanári verbális kezdeményezés verbálisan és nem verbálisan egyaránt) és a 
direkt, indirekt tanári tevékenységnek a meghatározása a testnevelési foglalkozásokon is. A tanári 
tevékenységek mellett természetesen a tanulók verbális - nem verbális kezdeményezése is 
megfigyelhetővé vált. A CAFIAS szisztéma rugalmas, flexibilis és könnyen adaptálható. 
Több kutató más szempontok alapján állította össze kategória rendszerét. Piéron (1982) az oktatás 
tartalmát, a szervezést, a visszacsatolást és a hatékonyságot vizsgálta. Mancist több non verbális 
közlést vont be rendszerébe. Svoboda (1977, 1978) a testnevelés tanítás hatékonyabb megfigyelése 
érdekében dolgozta ki kategóriarendszerét, amelyben ugyancsak elkülöníti a verbális, nem — 
verbális jegyeket. A tanári tevékenységek megfigyelési kategóriarendszerével 46 testnevelő tanár 
munkáját rögzítette. A tanár verbális tevékenységéről azt állapította meg, hogy leginkább rövid 
utasítások, kifejezések alkotják, mint hosszú mondatok. Megfigyeléseinek eredményeként azt kapta, 
hogy a tanár leginkább instruál vagy csendben figyeli tanítványait. Ezt követték rangsorban a 
bemutatás, a szervezési feladatok és az utasítások adása. A szemléltetés nagy részét a tanulói 
bemutatások adták, nagyon kevés tanári bemutatást regisztrált. Megfigyelésinél, ezen túlmenően, 
ritkán előforduló tanári tevékenység volt az értékelés és a hibajavítás. 

Magyarországon Biróné (1988) testnevelési órán végzett ilyen jellegű kutatásokat. Az interakció 
sajátosságait vizsgálva tizenkét tanári és hét tanulói tevékenység alapján nagyszámú interakciót 
regisztrált. Meghatározta a tanár — tanulói tevékenységeket, tevékenység párokat és azok 
gyakoriságát. Az óraszerkezeten belül egymástól jól elkülöníthető tanár — tanulói interakció 
típusokat figyelt meg. Megállapította, hogy az iskolai osztályok interakciós struktúrája nem vihető 
át változtatás nélkül a testnevelési foglalkozásokéra. Vizsgálatában a leggyakoribb tanári 
tevékenység a magyarázat (2290), a megfigyelés (1790) a hibajavítás (1490), a szervezési feladatok 
és az ösztönzés volt. Vizsgálataiban a tanulók az óra nagy részét motoros aktivitással töltötték. Bíró 
és mtsai.(2007) az iskolai úszásoktatás során megjelenő interakciók vizsgálatára adaptálta Cheffers 
kategóriarendszerét. 

A testnevelés, gyógytestnevelés órákon jelentős szerepe van a tanári visszacsatolásnak. Ez irányú 
kutatási eredmények azt mutatták, hogy a testnevelés órákon a tanári visszacsatolásnak a százalékos 
értéke, (az összes tanári tevékenységből) legkevesebb 1090-259o, de Anderson és Barrette (1978) és 
Piéron (1982) is e fölötti értéket, 2790 -ot mutatott ki. (Bíró 2007). A tanári tevékenységek mellett a 
tanár-tanuló interakcióban fontos vizsgálni a tanulók tevékenységét is. Az ez irányú kutatások azt 
állapították meg, hogy testnevelési órán a tanítványok túl sokat várakoznak, illetve túl sok időt 
töltenek nem motoros tevékenységgel. Némely kutatás a tanulók motoros aktivitását vizsgálva 
(Brunelle és mtsai 1980; Silverman 1985, 1991) 20 92 alattinak mutatta ki, míg mások (Mcleish és 
mtsai 1981, Piéron és Dohogne 1980, Piéron és Haan 1980) 2090-3096 közöttinek, de vannak olyan 
tanulmányok is (Underwood 1988, Biróné 1988), ahol ez az érték 4590 fölött van. Azt, hogy a 
tanulók mennyi időt töltenek motoros aktivitással, a tanítás tartalma is meghatározza, állítják 
Mcleish és munkatársai (1981), valamint Piéron és Dohogne (1980). 

A gyógytestnevelés órán folyó tanár-diák interakciók sok hasonlóságot mutatnak a testnevelés 
óraival, de az óra - a bevezetőben már említett - térbeli és időbeni elhelyezkedése révén, valamint a 
társadalmi megítélés és a résztvevő tanulók eltérő motivációs bázisának köszönhetően több 
különböző vonást találhatunk köztük. A gyógytestnevelés órai interakciók meghatározó eleme a 
gyógytestnevelő tanár tevékenységének tartalma, intenzitása, hiszen ezek hatásának megfelelően 
fog dolgozni a tanuló. A gyógytestnevelés órán az elérendő cél érdekében fontos, hogy a tanuló 
pontosan, megfelelő tartással hajtsa végre a feladatokat, kialakuljon a helyes testsémája. A rosszul 
végrehajtott gyakorlatokkal nem lehet elérni a kívánt korrekciós hatást. A helyes gyakorlatvégzést 
gátolja a különböző mozgásformák végrehajtásáról kialakult helytelen belső kép, valamint maga az 
elváltozás is. A gyógytestnevelő tanárnak folyamatos magyarázattal, instrukciókkal kell ellátni a 


tanulókat, korrigálni a hibás végrehajtást. A verbális instrukciók mellett jelentős a nem verbális 

jegyekkel kiegészített (gyakorlatbemutatás, segítségadás) magyarázat. A gyógytestnevelő tanárnak 
helyes minta adásával kell segítenie a gyakorlatok pontos végrehajtását, a tanulók figyelmét fel kell 
hívnia azokra a mozdulatokra, amelyek hibás végrehajtást eredményeznek. A tanulókban kialakult 
helytelen testséma miatt a tanár a magyarázatot sokszor segítségadással egészíti ki, ezzel segítve a 
gyakorlatok megfelelő kivitelezését. A magyarázat a tanóra egészében is a legmeghatározóbb 
tanári tevékenység. Simon (2010) kutatásában megfigyelte, hogy a magyarázat mértéke a 15. 
perctől fokozatosan csökken, de még a 45.percben is magasabb arányban volt jelen, mint a tanár 
többi tevékenysége. A gyógytestnevelő tanár második leggyakoribb tevékenysége a megfigyelés, 
amely során ellenőrzi a gyakorlatok végrehajtását, fogadja, elemzi a tanuló visszajelzéseit, s ennek, 
megfelelően dönt a további módszerek alkalmazásáról, szükség szerint hibát javít illetve segítséget 
ad, buzdít, korhol. A gyógytestnevelés óra színesíthető, az órai terhelés növelhető a többféle szer és 
a foglalkoztatási formák változatos alkalmazásával. — A korrekciós gyakorlatokat a tanulók 
kezdetekben sok hibával hajtják végre, de azok kijavításán keresztül sikerül elérni a megfelelő 
minőségű kivitelezést, ezért a gyógytestnevelés óra meghatározó eleme a hibajavítás. A tanári 
hibajavításnak az óra minden részében jelen kell lennie, át kell szőnie a tanári munka minden 
mozzanatát. Ugyan akkor ez az egyik tevékenység, ami nagy körültekintést, figyelmességet és 
empatikus viselkedést követel meg a gyógytestnevelő tanártól. A szükségszerű hibajavítások, a 
tantárggyal szembeni negatív attitűd kialakulásának egyik oka lehet, ezért annak ellentételezését 
csak a megfelelő motiválás segítheti. A tanárnak a legkisebb pozitív végrehajtást is észre kell 
vennie, dicsérni, ösztönözni kell, sikerhez kell juttatnia azokat a gyerekeket, akik a sport, a 
testnevelés területén valamilyen formában frusztráltak voltak. A tanulók motiválását a legnagyobb 
mértékben a nehezebb gyakorlatok esetében kell alkalmaznia a tanárnak, hogy a fáradtabb 
tanulóknak ez segítséget nyújtson a nehéz feladatok végrehajtásában. Az ösztönzés egyik eszköze 
lehet a sikeres végrehajtáshoz nyújtott segítségadás. A segítségadást általában nem önmagában, 
hanem más tevékenységekkel kombináltan célszerű használni, s így a harmadik leggyakoribb 
tevékenységgé válhat a gyógytestnevelés órán. Az oktatás során a folyamatos tanári visszajelzések, 
akár negatív, akár pozitív, formálják, segítik a tanulók helyes önértékelését, személyiségük 
megfelelő irányú fejlődését. Az értékelésnek így nem csak a mozgáskép kialakításában, a 
mozgáshibák kijavításában és mozgás tökéletesítésében van jelentős szerepe, hanem az egész 
személyiség fejlesztésében is. A tanár az óra végén nem csak a mozgástevékenység minőségét 
értékeli, hanem a diákok viselkedését, munkához való hozzáállását, korhol és dicsér. A 
gyógytestnevelés órai tanár-diák kapcsolatban szükséges a folyamatos kommunikáció, kérdések a 
hiányzásokról, az egészségi állapot változásáról, a gyakorlatok hatásairól, fájdalomérzésről. Ez a 

tanári tevékenység nem maghatározó arányt követel az órából, ellenben szükséges a jó tanár-diák 
kapcsolat kialakításához. 

Simon (2010) összehasonlította a gyógytestnevelést tanítók tevékenységét a testnevelés órai 
munkájukkal illetve a csak testnevelést tanítókkal. Azt figyelte meg, hogy a hibajavítás, a 
segítségadás, a motiválás, a kérdések előfordulása a gyógytestnevelés órán másfélszer, kétszer 
akkora volt, mint a testnevelés órán, s ez a különbség nagyobb volt, ha a csak testnevelő tanárokkal 
hasonlította össze a tanári tevékenységeket. Ebből látható, hogy a gyógytestnevelő tanári szemlélet 
érvényesülése hatékonyabb testnevelő tanári munkát eredményezhet. Az eredményes 
gyógytestnevelő tanári munka az órákon viszonylag magas tanulói aktivitást tud elérni. Ez 
köszönhető a kis tanulói létszámnak (max 16 fő), de főleg annak, hogy a gyógytestnevelő tanár 
elsősorban a pontos, helyes feladat-végrehajtás miatt a mozgássor minden elemében instrukciókkal 
látja el a tanulókat. Szükség esetén a magyarázatot kiegészíti nem verbális jelekkel, segítségadással. 
A helyes testvázlat kialakítása akkor válik eredményessé, ha azt a gyakorlatok végrehajtása közben 
végzett segítségadással illetve hibajavítással végzi a gyógytestnevelő tanár. A pedagógus a tanulót 
személyre szólóan, saját magához mérten értékeli, s legtöbbször a feladatok végrehajtása közben, 
amivel az óra intenzitását növeli. A gyógytestnevelés órán a tanár — diák interakció mindkét fél 
részéről nagyfokú aktivitást követel meg, amelyben a tanári dominancia érvényesül, s az is inkább 


irányító, segítő szerep, mint utasító. 

VI. A gyógytestnevelés órai oktatás sajátosságai 


VI.I. Az oktatás folyamatának értelmezése, elemzése a gyógytestnevelésben 


Oktatáson a tanítást és a tanulást magában foglaló, azok egymással kölcsönhatásában lezajló aktív 
tevékenységet értünk (Nagy 1997), amely kölcsönhatásra jellemző a pedagógus célirányosan 
tervezett tevékenysége, amivel szervezi, motiválja a tanuló tudatos, aktív munkáját. Kotschy (2003) 
az oktatást tudatos, tervszerű tevékenységnek nevezi, amely során a pedagógus és a tanuló egyaránt 
célokat tűz ki maga elé, előrevetíti a tanítási-tanulási folyamat kívánt eredményeit, s ezek elérése, 
magvalósítása érdekében tervezi, szervezi meg tevékenységét. Az oktatási folyamat egy komplex 
interaktív folyamat, amely magában foglalja nemcsak a tanítás és tanulás folyamatát, de a kognitív 
önszabályozás, illetve a motivációs önszabályozás kiépítésének, kialakításának folyamatát is. E 
folyamatban a tanár és tanuló együttes tevékenysége során nem csak a tananyag aktív feldolgozását, 
hatékony elsajátítását kell megvalósítani, hanem a tanuló autonóm tanulásra való képességét, 
kognitív önszabályozását, valamint tanulási  motivációinak magas szinten szerveződő 
önszabályozását is (Réthyné 2003). Nagy S.(1988) az oktatási folyamatot két szinten értelmezi. 
Tágabb értelemben az oktatási folyamat kiterjed az adott tárgy félévi, egész évi anyagának 
feldolgozására, tematikus tervezésére, s magában foglalja az otthoni munkákat is, amely által 
megszakíthatatlan folyamatot teremt. Szűkebb értelemben egy tantárgy, egy téma feldolgozását 
jelenti. Az oktatás makrostruktúráját képezik az ismeretszerzés, alkalmazás, rendszerezés, rögzítés, 
ellenőrzés és az értékelés. A mikrostruktúra elemei pedig a figyelem felkeltése; a tanuló informálása 
a tanítási célról; érdeklődés felkeltése; a tények, jelenségek analízise, szintézise; a tanultak 
alkalmazása, visszacsatolása; a teljesítmény mérése és értékelése. Az oktatási folyamat szerkezetét 
a makro- és mikroszerkezet együttese képezi. 

Az oktatás folyamatában céljaink elérése érdekébe fel kell kelteni a tanulók figyelmét, ki kell 
tűznünk eléjük az elérni kívánt célokat, elő kell hívni előzetes ismereteiket, meg kell ismertetni őket 
az új információkkal, meg kell szervezni az oktatási anyag feldolgozását, biztosítani kell annak 
lehető legideálisabb elsajátítását, majd mérnünk és értékelnünk kell a tanulók teljesítményét. Ezek, 
az oktatási folyamat alapvető feladatai, amelyek a tanár - tanuló együttes tevékenységében 
realizálódnak (Bíró 2007). 

A sportban, a testnevelésben és így a gyógytestnevelésben oktatási folyamaton - a didaktikai 


megállapításokat figyelembe véve - a korszerű testkulturális műveltség értékeinek elsajátítását és 

általa a személyiség fejlesztését értjük, amely a tanár, az edző és a tanuló, a sportoló együttes, 
kooperatív tevékenysége által valósul meg (Rétsági és Hamar 2004). 
Az oktatási folyamatot nem a tanár felől érkező közlési és a tanuló általi befogadó folyamatként kell 
tekinteni, hanem egy kölcsönös oda-vissza áramló információcserének. Ebből az információelméleti 
megközelítésből kiindulva tehát, az oktatási folyamatban azzal is számolni kell, ami a tanulóban 
megy végbe. (Biróné 1994, Biróné 2004) A tanítási-tanulási folyamat tág értelemben a testkulturális 
javak és értékek több tanév folyamán történő feldolgozását, elsajátítását jelenti, amelyek lehetőleg a 
12 évfolyamos oktatásban valósulnak meg. Szűk értelemben vett oktatási folyamatról a testnevelés 
és sportoktatás során is egy mozgásos cselekvés elsajátítását illetve egy mozgáskészség kialakítását 
értjük (Rétsági és Hamar 2004). 
Az oktatás célja az iskolában a köznevelés céljával megegyezően a személyiségfejlesztés, amely a 
tantárgy sajátosságainak megfelelően a cselekvőképes tudás kialakításán keresztül valósul meg, míg 
a sportban a teljesítő képes tudás kialakításán keresztül (Rétsági 2004, Bíróné 2004). Mindkét 
tudásfajta a személyiség adott időben megnyilvánuló összpontosított erőkifejtését jelenti. A 
testnevelésben a teljes értékű élethez szükséges cselekvésbiztonság, a sportban az egyén számára 
elérhető maximális teljesítmény elérése a cél (Rétsági és Hamar 2004). A testnevelésben és a 
sportban az oktatás elsősorban a motoros tanulásban nyilvánul meg, de a tanulás más típusai is 
megtalálhatók. A motoros tanulás olyan belső folyamat, amely kapcsolatban áll a gyakorlással vagy 
a tapasztalással, emellett a készségszintű viselkedésben viszonylag tartós változásokat eredményez. 
(Schmidt 1996) E tanulási folyamatban a cselekvéses faktor játssza az elsődleges szerepet, de a 
verbális eszközök révén a kognitív összetevőktől is függ. Összefoglalva elmondhatjuk, hogy a 
sportban és a testnevelésben, s így a gyógytestnevelésben is az oktatási folyamat szűk értelemben 
egy mozgásos cselekvés elsajátítását jelenti. A mozgásos cselekvés komplex kognitív —motoros, 
értelmet is foglalkoztató tudatos, célra irányuló tevékenység. Fontos kulturális érték, amely a 
személyiség legfőbb szféráit — kognitív, affektív és a motoros szféra —egyaránt igénybe veszi, 
vagyis a személyiséget minden tulajdonságával igényli (Báthori 1991). 
A motoros tanítás - tanulás folyamat szerkezetének vizsgálatát a sokféleség jellemzi, fázisainak 
meghatározását a kutatók különböző számban határozták meg, dolgozták ki. A szerkezetmodellek 
közt találhatunk kétfázisút (Schlieper, 1929, Lawther, 1968, Rüssel 1976), háromfázisút (Fitts és 
Posner 1967, Meinel és Schnabel, 1998) és ötfázisút (Knapp, 1968) cit. (Bíró 2007). Legtöbben a 
kibernetikai, a pszichológiai és a fiziológiai kutatások alapján három részre bontva - durva 
koordináció fázisa; a finom koordináció kialakulása; a finom koordináció megszilárdítása és változó 
feltételekhez való alkalmazhatósága - tárgyalják. 

A motoros tanítás - tanulás folyamatát a hazai szakirodalom is több szerkezeti egységre tagolva 
elemzi. A neurofiziológiai modellt követve Nádori (1991), Bátori (1991), Biróné (1994) három 
fázisra osztja, a didaktikai alapokat követve Rétsági és Hamar (2004) illetve Rétsági (2004). két 
fázisra bontja a folyamatot. Bár a felbontások eltérő számúak, de lényegüket tekintve azonban nem 
különböznek egymástól. 

Könyvünkben Rétsági (2004) felosztását követjük, mivel a didaktika is két fő szerkezeti egységre 
osztja az oktatást, az ismeretszerzésre és az alkalmazásra. Ennek értelmében a motoros oktatást két 
szerkezeti egységre oszthatjuk, ismeretszerzésre és alkalmazásra. Ez a megállapítás a mozgásos 
cselekvések tanítás — tanulásánál is érvényes, annyi különbséggel, hogy a szakemberek a motoros 
oktatás sajátosságai miatt nevében módosították az ismeretszerzés szakaszát. Mivel az 
ismeretszerzés a tanuló tevékenységét emeli ki, a motoros oktatásban viszont ez a tanár — tanuló 
együttes tevékenysége. Így az ismeretátadás és feldolgozás szakasza jobban hangsúlyozza kettőjük 
együttes munkáját. (Rétsági 2004) 

A motoros oktatás két fázisa közül az első, az ismeret átadás és feldolgozás durva koordinációs 
szakasza, második pedig, az alkalmazás fázisa, a  finomkoordináció kialakulásától és 
megszilárdításától a változó feltételekhez való alkalmazhatóság kifejlesztéséig tart. 

A gyógytestnevelésben a motoros tanulás nem tér el az eddig tanultaktól, ellenben a folyamat 
sikerét több betegség esetén gyakran hátráltathatja a tanulókban kialakult hibás testséma. Az 
ismeret átadás és a feldolgozás durva koordinációs szakaszában a tanulók megismerkednek az új 
mozgásokkal, s eljutnak odáig, hogy az új mozgást — számára kedvező feltételek mellett — végre 
tudják hajtani. A gyógytestnevelésben az ismeretközlésnél a feladat elmagyarázása során szükséges 
kiemelni a lényeges vonások mellett azokat az elemeket is, amelyek az adott betegségből kifolyólag 
esetleg nehezítik a helyes végrehajtást, a bemutatásnál pedig nagyobb jelentősége van a pontos 
szemléltetésnek. Az első sikeres végrehajtást elősegítendő — a helytelen testséma miatt - 
fokozottabban szükséges a tanári segítség, a segédeszközök használata. A mozgástanulásnak ezt a 
szakaszát jellemzi a felesleges és hibás erőközlés, az elégtelen és hibás mozgáskapcsolat, a 
folyamatosság, az állandóság hiánya, eltérések a mozgásterjedelemben, a ritmuszavar. Fontos, hogy 
a gyógytestnevelés órán részvevő tanulók ebben a szakaszban folyamatos visszajelzést kapjanak, a 
tanár aktívan segítse a mozgástanulásukat az ismételt bemutatásokkal, a mozgást javító szóbeli 
közlésekkel, akár összekötve azt segítségadással is. 

A motoros tanítás - tanulás folyamatának második szakasza, az alkalmazás fázisa, amely a 
finomkoordináció kialakulásától, megszilárdításától a változó feltételekhez való alkalmazhatóság 


kifejlesztéséig tart. Erre a szakaszra jellemző az erők harmonikus összjátéka, a részmozdulatok és 

mozgásfázisok magasabb szintű kapcsolata adott mozgásfeladat teljesítésében. A végrehajtásban 
már felismerhető a folyamatosság, a könnyedség, a precizitás, a sajátos ritmus, a gazdaságosság. Az 
azonos feltételek közti gyakorlás segítségével, a tanuló eléri az izomérzékelés vezető szerepét a 
látással szemben. Azonos körülmények között a mozgásvégrehajtás sikeres, gazdaságos, ellenben 
váratlan szituációk esetén a végrehajtás még nem tökéletes. Ezt a jártasság szintjének is 
nevezhetjük. A változó feltételek közötti gyakorlással már elérhető a  mozgáskészség 
megszilárdítása, a mozgásérzékelés belsővé válása, a mozgás gazdaságos végrehajtása bármilyen 
körülmények között is, vagyis elérhetjük a jártasság szintjét. 

Az alkalmazás fázisában a kiemelt szerepet játszó gyakorlás során a gyógytestnevelő folyamatosan 
segíti a helyes végrehajtás rögzítését, pontosítja a mozgássorokat, s különböző gyakorlatokkal, 
kényszerítő segédeszközökkel éri el a mozgás belső szabályozásának vezető szerepét, vagyis a 
készség szintjét. A  gyógytestnevelésre utalt tanulók  testsémája hibás,  izomzatuk, 
mozgásérzékelésük eltér a normálistól, ezért a motoros tanítás-tanulás folyamat mindkét fázisában a 
testnevelés és a sportban elvárhatónál többször kell megjelennie a visszacsatolásnak, mintegy 


generálva a helyes végrehajtást. 
VI.2. Oktatási stratégiák, oktatási módszer a gyógytestnevelésben 


Az oktatási stratégia fogalom meghatározására különböző, de lényegileg hasonló értelmű definíciók 
születtek a pedagógia szakirodalmában. Falus és mtsai (1989) szerint a stratégia a módszereknek, 
eszközöknek és szervezési módoknak egy adott cél elérése érdekében a konkrét feltételek 
figyelembevételével létrehozott egyedi kombinációja. Báthory (2000) a stratégiát tanulásszervezési 
szempontból komplex metodikának fogja fel, melyben a különböző taneszközök, oktatástechnikai 
eszközök és értékelési eljárások koherens rendszert alkotnak. 

Nagy S. (1997) szerint , Az oktatási folyamatban alkalmazott tanítás — tanulási stratégiákon azokat a 
kognitív belső tartalmukat tekintve komplex - eljárásrendszereket értjük, amelyek segítségével a 
diák képes kialakítani az alapvető gondolkodási — megismerési műveleteket, egyúttal eljut odáig, 
hogy ezeket elvileg azonos más helyzetekben, új problémamegoldásokban is alkalmazza. A 
szakirodalomban gyakran nem történik meg a módszerek és stratégiák elhatárolása, s a felosztáskor 
is gyakran összemosódnak a határok (Falus 2003). A stratégia fogalmának meghatározásánál 
tapasztalt sokféleség jellemző annak felosztására is. Nagy S. (1997) a tanítás-tanulási stratégiáiról, 
Báthory Z.(2000) tanulásszervezés stratégiáiról, Falus I. (2003) oktatási stratégiákról beszél. A 
gyógytestnevelés szempontjából Falus felosztását tartjuk mérvadónak, aki célközpontú és 


szabályozás elméleti stratégiákat különböztet meg. A célközpontú stratégiák egy konkrét célnak 

alárendeltek, míg a szabályozáselméleti stratégiák nem egyetlen célhoz kötöttek. A felosztást az 
elérendő célok mennyisége határozza meg. A testnevelésben, a sportban a stratégiák felosztása más 
aspektusból is történhet, annak megfelelően, hogy a módszertani probléma a tanárból, edzőből vagy 
a tanulóból, sportolóból indul ki. Ennek alapján megkülönböztethetünk: 
1. tanári dominanciájú stratégiát, amely a tanár felöl direkt vagy deduktív oktatást, a tanuló 
felöl strukturált tanulást jelent, 
2. tanulói dominanciájú stratégiát, amely a tanár felöl indirekt vagy induktív tanítást, a tanuló 
felöl nyitott tanulást jelent. 
Az oktatás logikai iránya alapján a stratégiákat feloszthatjuk: 
1. tanítási stratégiákra, amely lehet 
deduktív vagy direkt tanítás, ahol a tanári tevékenység dominál 


induktív vagy indirekt tanítás, ahol a tanulók önállóan találnak megoldásokat 


Vg PF 


tanulási stratégiákra, amely lehet 

a. nyitott tanulás, a tanulók aktív szerepet játszanak saját tanulásuk irányításában, 

b. strukturált tanulás (zárt tanulás) a direkt tanítás párja, a tanuló a tanár által megtervezett 

módon jut el a célig. 

A fent említett elvek általános szinten határozzák meg a mozgásos cselekvések könnyített tanulását, 
de konkrét formát az egész-, a rész- valamint az egész-rész-egész tanulásban öltenek. 
A stratégiák, mint célmeghatározások megvalósulása a különböző oktatási módszereken és 
eljárásokon keresztül realizálódnak. 
Oktatási módszeren a tanárnak azokat a speciális eljárásait értjük, melyekkel a tanítási cél 
megvalósítását segíti a tanulási órán és az órán kívüli tevékenységben, valamint a tanulóknak azon 
munkaeljárásait is, melyekkel a tanítási cél realizálásában aktív módon részt vesznek. (Nagy 1997). 
A módszer a tanulók ismeretszerzését segítő oktatásban a pedagógus által alkalmazott egyes 
módok, ismétlődő, közös elemeiből spontán módon szerveződő vagy célszerűen szerkesztett 
eljárások (fogások) együttese. Az oktatási módszer rendkívül sokfélesége miatt helyesebb oktatási 
módszerekről beszélni (Pedagógiai Lexikon 1997). Falus szerint (2003) az oktatási módszer az 
oktatási folyamatnak állandó, ismétlődő összetevői, a tanár és tanuló tevékenységének részei, 
amelyek különböző célok érdekében eltérő stratégiákba szerveződve kerülnek alkalmazásra. 
Makszin (2002) az általános pedagógia alapján az alábbi szempontok szerint csoportosítja az 
oktatási módszereket: 
a) Elsajátítandó tudás jellege szerint: ismeretek elsajátítását és képesség jellegű tudás 

megszerzését segítő módszerek 

b) Funkció szerint: 
1. új tudáshoz segítő (új ismeret feldolgozó) módszerek 
2. tudást elmélyítő módszerek 
3. tudást megszilárdító módszerek 
4. visszajelentés módszerei 
c) Információs csatorna szerint: 
1. verbális 
2. vizuális 
3. kinesztétikus (mozgásérzékelés) 
d) Irányítás dominanciája szerint: 
1. pedagógus dominanciája 
2. tanuló dominanciája 
3. együttes hatás (ez a kívánatos) 
e) Irányítás orientációja alapján: 
1. bemenet 
2. kimenet 
3. folyamatorientált 
J Ay feldolgozás, a sportági készségek oktatásának módszerei: 
1. Globális oktatási módszer 
2. Parciális oktatási módszer 
3. Egész-rész-egész oktatási módszer 
Rétsági (2004) Söll (1998) nyomán az oktatási módszert gyűjtőfogalomnak tartja, amit eljárások, 
módszerek és stratégiák alkotnak. Az eljárás az oktatási módszerek alapköve az oktatási folyamat 
állandó, ismétlődő összetevője, a tanár és tanuló tevékenységének tipikus része. Ezért az oktatási 
módszerek felosztását is ebből kiindulva határozza meg. 
1. Tipikus metodikai eljárások 
a) Verbális metodikai eljárások: magyarázat, utasítás, vezényszó, egyéb verbális eljárások. 
b) Vizuális metodikai eljárások: közvetlen (bemutatás, bemutattatás) és közvetett (képi, 
mozgóképi ábrázolások) szemléltetés. 
c) Gyakorlati metodikai eljárások: segítségadás, biztosítás, gyakoroltatás-gyakorlás. 
d) Összetett metodikai eljárások (verbális, vizuális, gyakorlati): hibajavítás 
2. Sajátos metodikai eljárások 


A testgyakorlatok, a sportágak megértését, megtanulását segítik elő, ezek az: 

a) utánzás, hasonlat, rávezető gyakorlatok, kényszerítő helyzetek, 

b) játékos cselekvéstanulás. 
3. Gimnasztikai gyakorlatvezetés módszerei 

Klasszikus (bemutatás, bemutattatás), összevont (közlés), folyamatos, illetve a metodikai 
eljárások kombinációi. Csoportosítva: 

1. verbális: magyarázat, utasítás, közlés 


2. vizuális közvetlen szemléltetés (bemutatás, bemutattatás) 


A gyógytestnevelésben használatos oktatási módszerek, eljárások közt megtalálhatók a fent 
említettek mindegyike. A tantárgy jellegéből adódóan azonban egyes módszerek kiemelt szerepet 
töltenek be. Az irányítás területén a tanári dominancia és az együttes hatás érvényesül, amely 
elsősorban a verbális csatornákon keresztül a magyarázatban érvényesül, de fontos szerepet kap a 
bemutatás, a bemutattatás, az utánzás. A feladat végrehajtások során az állandó hibajavítással, s azt 
kiegészítő segítségadással, a kényszerítő helyzetek alkalmazásával tudja elérni a tanulókban a 
helyes testséma kialakítását az ismétlő illetve alkalmazó gyakorlással pedig a bevésődnek, 
készségekké válnak a megtanult mozgások. Az egyéb verbális eljárások (buzdítás, kérdésfeltevések, 
stb.) valamint az előbb felsorolt módszerek kombinációi megerősítik e pozitív hatásokat. A 
gimnasztikai gyakorlatvezetés módszerei közül az utasítás, magyarázat, bemutatás, bemutattatás és 
ezek kombináció kapnak kiemelt szerepet. A továbbiakban részletesebben is írunk a módszerekről 


kiemelve a gyógytestnevelés órai sajátosságokat. 
Magyarázat 


A magyarázat a mozgásos cselekvéstanítás egyik legfontosabb módszere. Az egyértelmű cél- és 
feladat megjelölés segítségével elindítja a mozgástanulást, a folyamat közbeni szabályozással segíti 
a helyes elsajátítást, a gyakorlás irányításával, az ismeretek összefoglalásával hozzájárul az 
ismeretek mélyebb elsajátításához. A magyarázat a gyógytestnevelésben az egyik meghatározó 
módszer, hisz a feladatok ismertetésén kívül, a gyógytestnevelő tanár a meggyőzés, a motiváció 
eszközeként is használhatja. Egy nehezebb korrekciós gyakorlat végrehajtása a tanulótól nagyobb 
erőfeszítést igényel, ebben az esetben a gyógytestnevelő tanár a feladat kiadása mellett 
magyarázatában kitér arra, hogy a tanuló betegségének javítása céljából miért fontos a gyakorlat 
pontos végrehajtása, vagyis meggyőzi annak jelentőségéről. A gyakorlat végzése közben 
magyarázatával, amelyben hibajavítás, segítségadás és dicséret i5 megtalálható, buzdítja, ösztönzi a 
tanulót. Mint látható a magyarázat az oktatás minden részében meghatározó szerepet tölt be, 
beleértve az ismeretátadást, a célmegjelölést, a tudatos végrehajtás kialakítását, a hibajavítást, 


72 - 


segítségadást stb.. A magyarázat rövid, lényegre törő legyen. A mozgástanulás lényeges elemét 
emelje ki, a tanár ne akarjon minden információt a tanulókra zúdítani. A szakszerű, nyelvileg és 
tartalmilag kifogástalan magyarázat igazodjon a tanulók életkori sajátosságaihoz. Helytelen az a 
tanári felfogás, amikor a szaknyelvet a gyerekek életkorához igazítottan használja úgy gondolván 
(rosszul) ezzel érthetőbbé válik a feladatismertetés illetve ő maga közelebb kerül a gyerekekhez. Az 
alsós tagozatos tanulóknál a magyarázat szemléletessé tételét segíti, ha olyan példákat használ a 
pedagógus, amelyek előhívják a természetből, a tárgyi környezetből kapcsolatos tapasztalatokat. A 
magyarázatot sok esetben a bemutatással együtt szokták alkalmazni, ebben az esetben a tanár 


kerülje a lehetetlen helyzeteket, amelyekből nevetséges szituációk alakulhatnak ki. 
Utasítás 


A második leggyakrabban használt módszer. A gyógytestnevelő tanár a munka folytonosságát, az 
óra intenzitását és a szervezés gyorsaságát biztosítja vele. Az utasítás a feladatok megindítására, 
elvégzésére felhívásként szolgál. Az utasítás ésszerű, pontos, tömör és egyértelmű legyen. A 
mozgások elindításakor figyelni kell, hogy, ha nem egyértelműek a feladat végrehajtás 
körülményei, akkor arra is ki kell térni a vezénylés során. Az utasítást a gimnasztika és a korrekciós 


gyakorlatok végzése során is alkalmazza a gyógytestnevelés. 
Közlés 


A közlés a gyógytestnevelésben a feladatok kiadásakor ritkábban használt módszer, inkább a 
gimnasztikai és korrekciós gyakorlatok vezetésére alkalmazzák. A feladatok kiadásakor a közlés 
legyen lényegre törő, egyértelmű, felesleges információt ne tartalmazzon. A gimnasztikai 
gyakorlatvezetés során a gyakorlatokat pontos szaknyelvi kifejezésekkel, kijelentő módban közli a 


gyakorlatot vezető tanár. 
Bemutatás, Bemutattatás 


A vizuális módszerek leggyakrabban használt fajtái. A közvetlen szemléltetés nélkül nem 
képzelhető el mozgásos cselekvésoktatás. A bemutatás során a tanár vagy egy kiválasztott tanuló 
bemutatja a mozgásos feladatot, cselekvéssort, így segítve a tanulók mozgásról alkotott képének 
helyes kialakítását. A szemléltetést általában az ismeretszerzés fázisában használatos, de a 
cselekvéstanulás egyéb részein is célszerű használni, ezzel segítve a hibák kijavítását, a precízebb 
végrehajtást, a motiválást. A gyógytestnevelés órákon résztvevő tanulók elváltozástól függően nem 
megfelelő testsémával rendelkeznek, illetve sokuk mozgásműveltsége hiányos. Ebben az esetben a 


tanári bemutatás nagyban segíti a helyes mozgáskép kialakulását, a végrehajtás pontosságát. A 

tanulók segítségével végeztetett bemutattatás a bemutatás előnyein túl nagyfokú motivációt is 
jelent, hiszen bizonyítja a társaknak, hogy képesek végrehajtani a megadott feladatot. A kisebbek 
esetében a bemutattatást jutalmazásként is használható, a feladatokat jól, pontosan végző tanulók 
társaiknak bemutathatják a feladatokat evvel elismerést vívhatnak ki maguknak. A bemutatásnál és 
a bemutattatásnál is kiemelten kell figyelni a helyes, pontos végrehajtásra, ugyanis azt utánozzák le 


a tanulók. 
Gyakorlás 


A gyakorlás a mozgáscselekvés — tanulás során kiemelt szerepet kap. A gyógytestnevelésben, ahol a 
tanulóknak új mozgásformákat, , mozgásszokásokat" kell elsajátítani még jobban igaz ez a vezető 


szerep. A funkciók alapján a gyakorlásnak Söll (1998) három feladatát határozza meg: 


- . a motoros cselekvéstanulás alapfeltétele, 
- . optimalizálja a mozgásfolyamatot, 


- . a motoros képességek fejlesztésének és tökéletesítésének eszköze. 


A gyógytestnevelésben mindhárom funkció érvényesül. A gyakorlás legnagyobb jelentőségének a 
korrekciós gyakorlatok esetében van, hiszen azok pontos, hibátlan végrehajtását csak a gyakorlással 
tudja elérni a gyermek. Nagyon fontos, hogy a mozgástanulás első fázisában a gyakorlás során a 
lényeges elemeket minél hamarabb tökéletesen tudják végrehajtani a tanulók, hiszen a pozitív 
változások eléréséhez azok nyújtják az alapot. A mozgástanulás második fázisában, az 
automatizáltság elérésben, a gyógytestnevelés esetében kiemelten kell figyelni, hogy gyakorlás 
során a biomechanikai elvek a helyes végrehajtásban érvényesüljenek, valamint a rosszul berögzült 
mozgásokat, helytelen tartásokat felváltsák a helyes mozgások, tartások. A gyakorlás harmadik 
funkciója, a motoros képességek fejlesztése az egyik legfontosabb feladat. A betegségekből adódó 
részképesség hiányok pótlása, az erő (izomerő), az állóképesség és a mozgékonyság, hajlékonyság 
fejlesztése alap feladata a gyógytestnevelésnek. Ezeknek a képességeknek a fejlesztése, szinten 
tartása folyamatos gyakorlással oldható csak meg. A gyakorlások didaktikai szempontból lehetnek 
feldolgozó, ismétlő gyakorlás, amelynek a mozgáskép kialakításában és a mozgás azonos feltéttelek 
közötti automatizálásában van szerepe, valamint alkalmazó gyakorlás, amely változó feltételek és 
körülmények mellett a finom koordináció megszilárdításban vesz részt. A mozgáskészség 
struktúrája alapján részgyakorlást (parciális módszerhez tartozik), egységes gyakorlást (globális 
módszerhez tartozik) valamint egységes-rész-egységes gyakorlást (az egész-rész-egész módszerhez 


tartozik) különböztetünk meg. (Rétsági 2004) A gyakorlás ne legyen túlzottan fárasztó, nagy 

energia-befektetést igénylő, monoton. A tanár törekedjen a változatosságra, amelyet a 
gyógytestnevelésben elsősorban a szerek és a foglalkoztatási formák változatos használatával érhet 
el, valamint próbálja elérni az optimális terhelést. 

Hibajavítás 

A mozgásos cselekvéstanulás folyamán előforduló hibák javítását, a mozgások pontosítását 
szolgálja a hibajavítás. A tanulás folyamat eredményességét befolyásolja a hibajavítás gyakorisága, 
pontossága, szakszerűsége. Ha a testnevelésben a hibajavítás kiemelt szerepet tölt be, akkor ez a 
gyógytestnevelésre fokozottabban igaz. A cselekvéssor végrehajtása során nem elég a pontosságra, 
precízségre figyelni, hanem ellenőrizni kell, hogy azt helyes testtartással végzik e a tanulók. Ez a 
gyógytestnevelő tanártól folyamatos figyelmet, s hibajavítást igényel, amelyet gyakran egészít ki a 
tanár aktív segítségadással. A hibajavítás első lépése az okok megkeresése, amely lehet elégtelen 
mozgástapasztalat, a motoros képességek hiánya, helytelen mozgáselképzelés, figyelmetlenség, 
fegyelmezetlenség, az oktatás szakszerűtlensége. Továbbá gyakran hiba lehet a gyógytestnevelésre 
utaltak között, amikor a belső mozgáskép nem egyezik meg a külsővel. A tanuló úgy érzi, hogy már 
helyesen hajtja végre a feladatot, de a valóságban ez nem így van. Ennek oka lehet a különféle 
kontraktúrák kialakulása, a rövidült izmok nyújtása során érzett fájdalom tűréshatárának alacsony 
volta. Az okok ismeretében a tanár magyarázattal, segítségadással, több esetben kényszerítő 
eszközökkel javítja a hibákat, a lényeges pontokat kiemelve, akár bemutatással is segítve a helyes 
mozgáskép kialakulását. Mint látható a hibajavítás egy komplex tanári tevékenység, amely során a 


pedagógus számtalan módszert és eljárást használ fel. 
Segítségadás 


A segítségadás hozzájárul a helyes mozgáskép kialakításához, segít a mozgástanulás nehezebb 
pontjain való átjutásban. A gyógytestnevelés órán résztvevő gyermekek egy részének a 
mozgásérzékelése, mozgásműveltsége nem mindig éri el a kívánt szintet. Ezekben az esetekben a 
helyes mozgás elsajátítása csak segítséggel történhet meg. A gyógytestnevelésben a segítségadás 
hibajavítással vagy magyarázattal párosul. A tanárnak a mozgásos cselekvéstanulás esetében 
ismernie kell azokat a pontokat, fázisokat, amelyek nehézséget okozhatnak a tanulónak a mozgássor 
elsajátításában. A gyógytestnevelésben ez kiegészül a betegségekből szükségszerűen következő 
mozgáskorlátozottságokkal, kontraktúrákkal. A tanárnak ismerni e kell azokat a pontokat, 
mozgáshatárokat, amelyek átléphetők és azokat is amelyek átlépése a betegség rosszabbodásával jár 


együtt. A segítségadás nagy figyelmet és figyelmességet kíván meg a tanártól, ami intenzív 

munkával párosul. A lelkiismeretes munkát végző gyógytestnevelő tanár a korrekciós gimnasztika 
alatt egyik tanulótól a másikig haladva, sokszor visszatérve az előző tanulóhoz segíti a helyes 
korrekciós testhelyzet elsajátítását. Ezt a felfogásunkat erősítette meg Simon (2010) kutatása is, 
amikor a segítségadás és a hibajavítás intenzív tanórai megjelenésének időszakát a 15. és a 35. perc 


közé tette. A tanórákon általában ez volt a korrekciós gyakorlatok időszaka. 
Egyéb verbális eljárások 


Az egyéb verbális eljárások közé soroljuk a buzdítást, dicséretet, biztatást. Ezek az eljárások a 
gyógytestnevelés órán segítik a sport területén többségében  önbizalom-hiányos tanulók 
önbizalmának növelését, a sport, a mozgás területén a magabiztosabb megjelenést, a nehezebb 


feladatok esetében a pszichikai plusz segítségével a helyes végrehajtást. 
Oktatástechnológia alkalmazása a gyógytestnevelésben 


Az oktatástechnikai eszközök alkalmazása tantermi órákon megszokott, s napjainkban már elvárás 
is. A testnevelésben és a sportban a videó- és a számítógépes adatok elemzésének alkalmazása 
elfogadott, s a versenysportban, az eredményesség növelése érdekében szükséges is. A 
versenysportban alkalmazható video és számítógépes elemzések lehetőségeinek alaposabb kifejtése 
jelen könyvnek nem tiszte, ellenben a testnevelésben, s így a gyógytestnevelésben rejlő 
alkalmazásokról szót kell ejteni, annál is inkább, mivel a hétköznapokban ritkán találkozhatunk 
ezeknek az eszközöknek a használatával. A mozgásokról készített videofelvételek visszanézése 
elősegíti a helyes technikai végrehajtást, a hibák fel- és elismerését a tanulók részéről. A videó 
használata a gyakorlatok végrehajtása során a gyógytestnevelésben kiemelten hatékony lehet, 
hiszen a többször alkalmazott tükör előtt végzett korrekciós gyakorlatok is a pontos végrehajtást 
szolgálják. Ellenben amíg a tükör előtt végzett gyakorlatoknál megoszlik a figyelem a végrehajtás 
ellenőrzése és a kivitelezése között, addig a video nézésekor ez nem történik meg. A videón a 
tanuló szembesül a végrehajtás hibáival, belátja azokat, s a későbbiekben nagyobb eséllyel fog 
törekedni a pontosabb végrehajtásra. A gyerekek gyakorlatainak videóra való felvétele és annak 
megnézése során a tanulók a belső képüket hasonlítják össze a külső képpel, ami után könnyebben 
értelmezik a hibajavítást, s kerülnek közelebb a helyes végrehajtáshoz. A videó használata tudjuk 
jól, hogy számos feltétel meglététől függ, s nem is a havi rendszerességgel való alkalmazásra 
gondolunk. A félévenként elvégzett videó elemzése elegendőnek látszik az eredményes munka 


eléréséhez. Fontosnak tartjuk megemlíteni, hogy a videók elemzése során körültekintően kell eljárni 

a hibákkal való szembesítéskor. Az időhiány miatt valószínűsíthető, hogy a többi tanuló előtt látják 
a munkájukat, ezért a kritikai megjegyzéseket a tanárnak olyan módon kell megtenni, hogy azt ne 
érezze a tanuló sértésnek, kellemetlennek. Összességében elmondhatjuk, hogy a videó és a tükör 
előtti mozgások alkalmazása segítheti a hatékonyabb gyógytestnevelés órai munkát, de azt is tudni 


kell, hogy a mindennapi alkalmazás természetszerűleg nem lehetséges. 
VI.3. A gyakorlatvezetés módszerei a gyógytestnevelésben 


A gyógytestnevelés tanításában a gyakorlatvezetés módszerei alapvetően megegyeznek a 
testnevelésben használatos módszerekkel. A gyakorlatok jellege miatt azonban több esetben a 
megvalósításban eltérések mutatkoznak, elsősorban a végrehajtás tempójában. A pontos, precíz, s 
több esetben nehéz gimnasztikai gyakorlatok lassúbb tempót követelnek meg, mint a testnevelés 
órákon illetve a tanulók heterogén összetétele miatti differenciálás is az ütemezés elhagyásával 


történő végrehajtást szorgalmazza. 
,, Klasszikus" gyakorlatvezetés módszere 


A hosszadalmas és aprólékos módszert inkább a főrészben, az új ismeretek elsajátításakor 


alkalmazzuk. A módszer az alábbi elemekből áll: 


- . gyakorlat ismertetése, elmondás (közlése), 
- . a gyakorlat bemutatása, 

- . a gyakorlat egyszeri végrehajtása, 

- . az egyszeri végrehajtás hibáinak kijavítása, 


- . a gyakorlat folyamatos végzése. 
Összevont módszer 


A klasszikus módszer egyes elemeit összevonja vagy elhagyja. Ennek célja az időnyerés. 
Legtöbbször a gyakorlat egyszeri végrehajtását illetve a hibák kijavítását szokták lehagyni, s 
gyakori, amikor a bemutatást és a magyarázatot összevonják. ebben az esetben figyelni kel, hogy a 
bemutatáskor a tanár ne vegyen fel olyan testhelyzetet, amely zavarhatja a tiszta beszédet, esetleg 
nevetséges helyzetbe hozza. A gyógytestnevelésben ez az egyik leggyakrabban használt 
gyakorlatvezetési módszer, mivel a tanulók biztosabban hajtják végre pontosan a feladatokat, ha azt 
látják is. Ebben az esetben figyelni kell, hogy a tanár ne nagyolja el a mozgást, hanem pontosan 


hajtsa végre azt. 


Utasításos módszer 

Az időkihasználás szempontjából a leghatékonyabb módszer az utasításos gyakorlatvezetés. Ezt 


akkor alkalmazza a tanár, ha 


- . a tanulók rendelkeznek megfelelő sport és testnevelésbeli fogalmi készlettel, s így az 
utasításokat könnyen végre tudják hajtani, 

- . a gyakorlatok ütemcsoportokra bonthatók, 

- . ha a gyakorlatok a tanulók számára már ismertek, 


- . gyorsütemű gyakorlatok esetében. 
Folyamatos gyakorlatvezetés 


A legnehezebb gyakorlatvezetési forma a folyamatos gyakorlatvezetés, amely a tanár részéről nagy 
felkészültséget és figyelmet igényel. Lényege, hogy a gyakorlással egyidejüleg ismerteti a tanár a 
következő gyakorlatot. Ez megosztja a tanulók figyelmét, hisz nem csak a feladat-végrehajtásra kell 
figyelniük, hanem a következő gyakorlatot is meg kell jegyezniük, valamint a vezényszóra váltani a 
két gyakorlat között. Ezt a módszert elsősorban a gimnasztikai gyakorlatoknál alkalmazza 
testnevelés. A gyógytestnevelésben ritkábban használható, mivel a terhelés növekedésével a 
precizitás minden erőfeszítés ellenére csökken. Ez pedig a gyógytestnevelés szempontjából 


elfogadhatatlan. (Makszin 2002) 


A gyógytestnevelésben a gimnasztikai (szabadgyakorlati alapformájú) gyakorlatok alapjain végzett 
korrekciós gyakorlatok a gyógytestnevelés óra időtartamának 40-8092-t teszik ki, vagyis a 45 perces 
órából 22-32 perc közötti időtartamot. Mindez attól függ, hogy az adott óra célja mit határoz meg, 
de többször fordul elő a nagyobb százalék, mint a kevesebb. Ezért fontosnak tartjuk kitérni a 
gimnasztikai gyakorlatvezetés módszereire a gyógytestnevelésben, ami nem tér el gyökeresen a 


testnevelésben használatostól. 
Közlés 


Az összevont módszerből származik, a gyakorlat kijelentő módú elmondása után indítja meg a 
végrehajtást. Általában az egyszerűbb, ismert gimnasztikai gyakorlatok esetében használja a tanár, a 
testnevelés órai közléstől annyiban tér el, hogy a tanár többször magyarázattal is kiegészíti, előre 
figyelmeztetve a tanulót a feladat-végrehajtás során várható hibákra, s azok kiküszöbölésének 


módjára. 

PIl.: , Kiinduló helyzet terpeszállás, tarkóra tartás. Első ütemre törzsdöntés előre, második ütemre 
törzsdöntésben fordítás balra, harmadik ütemben törzsfordítás jobbra, negyedik ütem kiinduló 


helyzet. Figyeljetek az emelt könyökre, ne lógjon a fejetek! Gyakorlat rajta 1,2,3,4 ,, 
Utasítás 


Teljes mértékig megegyezik az utasításos módszerrel. A hosszabb, ismeretlen gyakorlat esetében 
ajánlott, mivel a tanár ütemenként ismerteti a tanulókkal a gyakorlatot, ezzel segítve, hogy ne a 
gyakorlat megjegyzésével foglalkozzanak a tanulók, hanem a pontos végrehajtással. Az ütemek 
közti kivárás során a tanár meggyőződhet arról, hogy a tanulók helyesen hajtják-e végre az adott 


ütemet, szükség esetén hibát javít, korrigál. 


Pl.: , Álljatok terpeszállásba, karotokat tegyétek tarkóra! Döntsétek a törzseteket előre, 1! 
Fordítsátok a törzseteket balra, 2! Fordítsátok a törzseteket jobbra,3! Kiinduló helyzet, 4! ,, 
, Folyamatosan rajta". Az utasításnál, mint ahogy a közlés esetében is, ha az ütemeknél hibát lát a 


tanár, akkor abban az ütemben javítja ki. 
Bemutatás 


A bemutatás során a tanár bemutatja a gyakorlatot, majd utasítására a diákok felveszik a kiinduló 
helyzetet, s elkezdik a gyakorlat végrehajtását. A gyógytestnevelés órán a tanár a bemutatást is 
sokszor összeköti magyarázattal. A kritikus ütemnél akár megállítva a mozgást, felhívja a tanulók 
figyelmét a helyes végrehajtásra. A bemutatás alkalmával a gyógytestnevelő tanárnak figyelni kell a 
pontos végrehajtásra, s ha magyarázattal köti össze, akkor a beszédhangok artikuláltan kiejtése ne 


történjen meg. 
Bemutattatás 


Egy tanuló révén történik a gyakorlat bemutatása, azokkal a feltételekkel, mint amit megírtunk a 
bemutatásnál. A tanár a gyakorlatvezetés során a tanulót utasítással irányítja. Ez a módszer alkalmat 
nyújt a motivációra, a többi gyerek számára példaadásra, hogy ők is képesek a feladat 


végrehajtására. 


A gyógytestnevelésben a gimnasztikai gyakorlatvezetés esetében az ütemezés tempóját mindig a 
gyakorlathoz kell igazítani, a nehezebb, a nagyobb precízséget igénylőknél lassabban, a 
könnyebbeknél gyorsabban. A heterogén csoportösszetételből fakadó differenciálás miatt gyakori a 
gyakorlatok ütemtartás nélküli vagy egyéni ütemben való végrehajtása. A tanár ebben az esetben az 


adott gyermek ütemét felvéve ad segítséget, javít hibát. A testnevelés órai gimnasztika 

gyakorlatvezetéstől abban különbözik, hogy a gyakorlatok irányítása mellett a gyógytestnevelő 


tanár folyamatosan mozog a tanulók között, s hibát javít, segítséget ad. 


VI.4. Foglalkoztatási formák a gyógytestnevelésben 


A testnevelési, gyógytestnevelési órák céljait, feladatait megfelelő szervezett keretek között 
lehetséges megvalósítani. Ezeket a szervezeti kereteket hívjuk foglalkoztatási formáknak. A 
gyógytestnevelésben a foglalkoztatási formák kiválasztásában több szempont érvényesül, többek 
között a foglakozás időtartama, a tananyag mennyisége, jellege, a rendelkezésre álló létesítmények, 
szerek, eszközök, osztály létszáma, a tanulók előképzettsége, tudása, életkora, betegség típusa. A 
gyógytestnevelő tanár csak megfelelő szakmai felkészültség birtokában képes adekvát módon 


megválasztani az adott feladathoz tartozó foglalkoztatási formát, amelyek a következők lehetnek: 


1. Osztályfoglalkoztatás 
Az osztály minden tanulója egy időben azonos tananyaggal foglalkozik. Formái: 

- . együttes osztályfoglalkoztatás esetén az osztály egy időben, egy helyszínen ugyanazzal a 
tananyaggal foglakozik. Az idő kihasználása szempontjából a leggazdaságosabb forma. 
Ilyenkor a tanár közvetlenül irányítja a tanulókat, nincs várakozási idő, a munka 
ellenőrizhető, így a fegyelem jobban fenntartható. A gyógytestnevelésben főleg a 
gimnasztikában és a korrekciós gyakorlatokat tartalmazó gimnasztikában használják illetve 
az óra elején és a végén lévő játékoknál. A foglalkoztatási forma megvalósítható vonal-, 
oszlop-, köralakzatban. Ilyenkor a tanár szemben áll a tanulókkal, folyamatosan mozog 
előttük és közöttük, de mindig úgy álljon, hogy mindenkit lásson. 

- . csoportonkénti osztályfoglalkoztatás esetén az osztály egy csoportja egy időben, ugyanazt a 
feladatot végzi, a másik csoport pihen és várja, hogy sorra kerüljön. Akkor szokták 
használni, amikor kevés szer illetve hely áll rendelkezésre. A gyógytestnevelés órán inkább 
a képességfejlesztés esetén használják, de mivel nem biztosítja a folyamatos munkát minden 
gyermek számára, inkább más formát alkalmaznak. 

- . egyenkénti osztályfoglalkoztatás során a tanulók egyenként hajtják végre a feladatokat. Ez 
nagyon gazdaságtalan forma, nem hatékony. A gyógytestnevelésben legfeljebb a játékhoz 


használható. 

2. Csapatfoglalkoztatás 

Az osztály azonos időben, több helyszínen más és más feladatot hajtanak végre a gyerekek. Ez a 
leghatékonyabb gyakorlási forma, kevés a holtidő, rövid időn belül sokféle feladatot végre lehet 
hajtani, miközben a tanár aktívan segítséget tud nyújtani. 

- . együttes csapatfoglalkoztatás során az egy csapathoz tartozó tanulók egyszerre hajtják végre 
a különböző feladatokat, egyszerre dolgoznak, gyakorolnak. A gyakorlatok végzése során a 
tanárnak úgy kell állni, hogy az összes csapatot lássa, szükség esetén beavatkozzon 
hibajavítással, segítségadással, netán fegyelmezéssel. 

- . csoportonkénti csapatfoglalkoztatás esetén a tanár a csapaton belül csoportokat alakít ki. Ez 
a foglalkoztatási forma hatékony tanulói munkát biztosít. A tanulók számára 
eredményesebbé teszi a munkát, ha néhány feladat esetében versenghetnek a gyerekek a 
feladatok gyors, pontos végrehajtásában. Arra kell figyelni, hogy ez ne menjen a 
hatékonyság és a fegyelem rovására. 

- . egyenkénti csapatfoglalkoztatás alkalmával a tanulók a különböző helyszíneken, a 
különböző feladatokat egyenként hajtják végre. A gyógytestnevelésben is gyakran 
használatos foglalkoztatási forma, első sorban a köredzéseknél alkalmazzák. A differenciált 
óravezetés elsődleges foglalkoztatási formája. 

A csapat foglalkoztatási forma esetén a tanár elhelyezkedése megegyezik a csoportonkénti 
foglalkoztatási formánál leírtakkal. Mindig úgy kell állnia, hogy a legveszélyesebb feladathoz 
legyen a legközelebb, de mindenkit lásson. 

A gyógytestnevelés órákon a foglalkoztatási formák változatos használatával a tanár színesítheti, 
érdekesebbé teheti az órát. A legtöbb esetben a gyógytestnevelési óra összetétele heterogén, egy 
időben dolgozik mozgásszervi- és belgyógyászati betegségben szenvedő gyerek, de a mozgásszervi 
betegek között is többféle elváltozásban szenvedő tanuló van. A heterogén összetétel illetve a 
betegségek súlyossági foka közötti különbség miatt a gyógytestnevelő tanárnak minden órán 
differenciálni kell. A tanulók végezhetnek azonos testgyakorlatokat, de az óra egy részében 
különböző gyakorlatokat hajtanak végre. Ennek a követelménynek a gyógytestnevelő tanár úgy tud 
eleget tenni, hogy a foglalkoztatási formákat egy órán belül többször is megváltoztatja. Ez nagyfokú 
szervező készséget igényel a tanártól. A csapatfoglalkoztatásnál, de a csoport foglalkoztatásnál is a 
pedagógus munkája nem merül ki a csapatok kialakításában, hanem a gyakorló helyek kialakítására, 
a szerek elhelyezésére, a csapatok mozgatására, a tanulási- és gyakorlási anyag ismertetésére, az 
irányításra, ellenőrzésre is nagy figyelmet kell fordítania. A gyógytestnevelésben a csapatok 
darabszámát és létszámát a feladat határozza meg. A játékok (sportjátékok, testnevelési játékok, 

2 Hi: 


stb.) esetén 2-4 csapat, a korrekciós testgyakorlatok esetén a betegség típusok számától függően 
akár ennél is több csapat alakítható. A gyakorlóhelyek kialakításakor a tanulók számára 
egyértelműen meg kell határozni a szerek helyét, a szerek mozgatásakor személyre szólóan kell 
kijelölni a feladatokkal. Törekedni kell arra, hogy a szerek kikészítése minél kevesebb időt vegyen 


igénybe, ezért meg kell tanítani a tanulókat a gazdaságos, pontos és gyors szerkipakolásra. 


VI.5. A gyógytestnevelésben alkalmazott eszközök, edzésmódszerek 


A gyógytestnevelés céljainak és feladatainak megvalósítására a gyógytestnevelésben használt 
eszközök a testmozgások és a testgyakorlatok, amelyek a különböző, a testnevelésben használatos 
eljárások, módszerek adekvát alkalmazása révén válnak gyógytényezővé. A gyógytestnevelő tanár 
a testnevelésben és a sportban használatos mozgásokat, testgyakorlatokat a betegségekre adaptálva, 
a tanulók előképzettségét, személyét figyelembe véve alkalmazza. A gyógytestnevelés 


hagyományos eszközei: 
Gimnasztika 


A gimnasztika a gyógytestnevelés legfontosabb eszköze. A gimnasztikai gyakorlatokat a 
gyógytestnevelés minden területe felhasználja, különösen eredményesen a mozgásszervi betegségek 
esetében. A korrekciós gyakorlatok legnagyobb részét a gimnasztika elemeire építik fel, illetve a 
megfelelő pontossággal végrehajtott szabadgyakorlati alapformájú gyakorlatok is számos 
mozgásszervi betegség javítását eredményezik. A gimnasztika további előnye a lokális hatás, a 
végtelen variációs lehetőség, a szerekkel való végrehajtás és az utóbbi évtizedekben egyre 
népszerűbb gimnasztika alapjaira épülő zenés és egyéb eszközökön végzett mozgások. (aerobik 
speciális adaptált fajtái, fitt-ball gyógytestnevelésre adaptált fajtája, Thera - Band szalagokkal 
végzett gyakorlatok stb.) A gyógytestnevelés órára járó tanulókat meg kell nyerni a tantárgynak, a 
hatalmi szó, a kötelező jelleg nem elég, a fent felsorolt modern gimnasztikai formák segítik ezt a 
meggyőzési folyamatot. A fitt-ball, a Ther — Band gyakorlatokat fiúk, lányok egyaránt szívesen 
végzik, mert eltér a hagyományos keretektől, de a , lányos elemektől" mentes zenés gimnasztikát a 
fiúk is elfogadják. 

Futás, járás 

A futás elsősorban a keringési rendszer edzését szolgálja, de a bemelegítés szerves része is. A 


gyógytestnevelés órán alkalmazott futás, járás gyakorlatok esetében figyelni kell a megfelelő tempó 


kiválasztására. A gyógytestnevelésben a futás közepes vagy inkább lassú tempójú a bemelegítés 

részben, a keringés edzésekor azonban közepes iramú legyen. A futás lassú tempója lehetőséget ad 
a különböző mobilizáló feladatok pontosabb végrehajtására. Így ugyanazt a mobilizáló gyakorlatot 


futás, járás és állás közben is lehet végrehajtani, ezzel is változatossá téve a gyógytestnevelés órát. 
Játékok, játékos feladatok 


A játék a gyerekek alaptevékenysége. A kisebbek, az óvodában, az alsó tagozatban nagyobb 
mértékben igénylik, de felső tagozatos és középiskolások is szívesen játszanak. A szakirodalom a 
testnevelési játékok számos felosztását ismeri és használja, mi a gyógytestnevelés óra és az elérendő 
cél szempontjából csoportosítjuk ezeket a játékokat. Bemelegítő játékok az óra elején használatosak, 
jellemzőjük, hogy minden gyermek mozog, nincs holtidő, általában futó és fogójátékok. A játékok 
célja a keringésfokozás, a szervezet felkészítése a gimnasztikai gyakorlatok végzésére. Minden 
betegség típusra használható. Motoros képességek (erő, állóképesség, koordinációs képességek) 
célzott fejlesztését szolgáló játékok, amelyek célja a törzs izomzatának, a keringési rendszernek a 
fejlesztése. A játékok elsősorban sor- és váltó versenyek, különböző sportjátékok adaptált, 
nehezített formái, például a pókfoci. A gyógytestnevelés óra fő részében alkalmazzák a 
mozgásszervi betegségeknél nagyobb százalékban, de a belgyógyászati betegségeknél is megfelelő 
felépítéssel használják. Levezető, mozgás- és sportműveltséget kialakító és fejlesztő játékokat az óra 
végén vagy utolsó harmadában használják. Ezeknek a játékoknak a célja, hogy a gyógytestnevelés 
órára járó tanulók ne testkulturális deficittel lépjenek ki a köznevelési rendszerből valamint az órai 
terhelés levezetése, pozitív élmény szerzése. A sport és mozgásműveltség kialakítására legtöbbször 
a különböző sportjátékokat alkalmazza a gyógytestnevelés, ezeknek a játékoknak a 
megismertetésén keresztül érhető el a legfontosabb célkitűzés a mozgás megszerettetése, az 
élethosszig végezhető sportok kiválasztása. A játékok  oktatásánál, lebonyolításánál a 
gyógytestnevelő tanárnak mindig szem előtt kell tartani a tanulók betegsége szempontjából káros 


elemek kiszűrését, amit több alkalommal csak a játék kismértékű átalakításával tud elérni. 


A játékok, a játékos feladatok fiziológiás hatásuk mellett számos nevelői hatással bírnak. A játék 
szerepe a gyógytestnevelésben a monotónia feloldása, a sport, a testedzés megszerettetése, a sport 
iránti motiváció növelése, a vidám hangulat megteremtése révén a gyógytestnevelés óra pozitív 
légkörének kialakítása. A játék magában hordozza a versenyzés, a versengés megjelenését, amely 
számos pedagógiai szituációt és nevelési lehetőséget teremt. A gyógytestnevelés korszerű 
szemléletéből nem hiányozhat a játék-, a versenyszellem, hiszen ahogy a testnevelés, úgy a 
gyógytestnevelés is az életre készít fel. A versengés közben a sikerek (győzelmek) és a kudarcok 
(vereségek) váltakozása során a tanulók számos tulajdonsága fejlődik. Erősödik küzdeni tudásuk, 

kitartásuk, akaraterejük, növekedik önbizalmuk. A versenyek alkalmával megjelenő pedagógiai 
szituációk során a gyerekek megtanulják a másság elfogadását, az egymással szembeni toleranciát, 
a társaik segítését. A játékok alkalmával a gyerekek megtanulják, hogy van eredménye a jól 
elvégzett munkának, s a sikereket kudarcok is követhetik. Az előzőekből következik, hogy a 
játékos versenyeknek, versengéseknek van helye a gyógytestnevelés órán, s ezek kiváló eszközei a 
tanulók megfelelő lelki egészségének kialakításában, annak fenntartásában. A játékokat az óra 
bármely részében és minden elváltozás esetén alkalmazhatjuk, főleg a kisebb tanulók körében jó 


figyelem elterelő eszköz a nehezebb gyakorlatok végzésekor. 
Mobilizáló gyakorlatok 


Mobilizáló gyakorlatokon a korlátozott, kórosan beszűkült (kontraktúra) ízületi mozgáshatárok 
kibővítését szolgáló gyakorlatokat érti a gyógytestnevelés. A mobilizáló gyakorlatok célja a 
megrövidült izmok, inak, szalagok passzív vagy aktív megnyújtása. Passzív mobilizáló gyakorlat 
esetén külső erőt segítségét vesz igénybe (tanárt, másik tanulót, testet, testrész súlyát) a tanuló. 
Aktív mobilizáló gyakorlatok esetében az antagonista izmok összehúzódása szolgálja azt a 
húzóerőt, amely nyújtást eredményez. A mobilizáló gyakorlatok végzése során több alapelvet kell 


követni. 


1. A nyújtó hatású gyakorlatokat előzze meg az ízületeket körülvevő lágyrészek bemelegítése. 

2. A nyújtást óvatosan és fokozatosan kell végezni. 

3. A nyújtás (akár passzív, akár aktív) ne okozzon fájdalmat, mert az ízület körüli izmok 
védekezve reflektorikusan, görcsösen összerándulnak. 

4. A nyújtó hatású gyakorlatok mellett szinte egyidejűleg alkalmazni kell az antagonista izmok 
erősítését szolgáló gyakorlatokat. 


5. Ügyelni kell az ízületet körül vevő izmok, inak, szalagok túlnyújtásának elkerülésére. 


A mobilizáló gyakorlatokat elsősorban a mozgásszervi betegségek esetén alkalmazza a 


gyógytestnevelés.(Gárdos és Mónus 1991) 
Úszás és vízi gyakorlatok 


A tornatermi foglalkozások leghatékonyabb kiegészítője az úszás. A helyes technikával, megfelelő 
terheléssel végzett úszás már önmagában gyógytényező, de speciális gyakorlatokkal kiegészítve 
(tartásos-,  mobilizáló- és speciális erősítő gyakorlatok) hatékony segítséget nyújt a 
gyógytestnevelés céljainak elérésében. Fontos megjegyezni, hogy a szárazföldi és a vízi 


gyakorlatok egymást kiegészítve érik el a leghatékonyabb hatást. A szárazföldi gyakorlatok 


- 84 - 


esetében a mobilizálás, a nyújtás és az adott izom célzott erősítése, a vízben az izomerő, a nagy 
izomcsoportok erejének, állóképességének fejlesztése van túlsúlyban. Ez nem azt jelenti, hogy más 
jellegű gyakorlatokat nem végeznek az adott helyen a tanulók, hanem, hogy azok a gyakorlatok 
kisebb arányban vannak jelen és hatékonyságuk is alacsonyabb. Az úszás minden elváltozás 


javítására alkalmas, szokták a rehabilitáció , Jolly Joker"-nek hívni. 
Relaxációs gyakorlatok, autogén tréning 


Relaxációs gyakorlatokon azokat a gyakorlatokat értjük, amelyek célja a pszichés tónus 
csökkentése, az érzelmi feszültség oldása, a külvilág és a belső milió zavaró, káros ingereinek 
kikapcsolása. Az autogén tréning (AT) a pszichés és vegetatív feszültségi állapot kedvező 
áthangolásának az a módszere, amely verbális formulák és az azokhoz társuló képzetek önálló belső 
ismétlésére, rendszeres gyakorlására épül. (Gárdos és Mónus 1991) A relaxációs gyakorlatok és az 
autogén tréning a gyógytestnevelésben elsősorban a neurotikus, vegetatív disztóniás tanulók 
esetében hatékony, de nagy segítséget nyújt a szívbeteg, asztmás, hipertóniás, deformitásos 
gyereknél is. Többször említettük, hogy a gyógytestnevelés órákon megjelenő tanulók körében 
gyakran lehet találkozni pszichés zavarokkal küzdőkkel (kisebbségérzés, szorongás, magatartási 
zavarok stb.), ebben az esetben is jól alkalmazható az autogén tréning gyakorlatai. Az utóbbi időben 
egyre nagyobb nyomás nehezedett a testnevelést tanítókra az autogén tréning testnevelés órai 
bevezetésével kapcsolatban. A testnevelés óra felépítése jellege nem felel meg ennek bevezetésére, 
de a gyógytestnevelés óra végén több alkalommal is lehet alkalmazni az autogén tréning 


gyakorlatait. 

Jóga 

A jóga jelentése egység, egyesülés. A jóga célja az egyéni és univerzális, az én és más(ok), a belső 
és külső, a véges és a határtalan egységét jelenti. (Devereux 2013) A jóga testgyakorlati rendszere a 
gyógytestnevelés egyik ősi formája (lásd. történeti rész).A jóga nem csak testgyakorlati rendszer, 
hanem egy életfelfogás, egy rendszeregyüttes. A jógagyakorlatok napjainkban egyre jobban 


elterjednek, s mint kiegészítő tevékenység a gyógytestnevelésben is jól alkalmazható, ha a 


gyógytestnevelő tanár megfelelő szakismerettel rendelkezik erről a területről. 
Lovaglás 


A lovaglás folyamatosan bővülő térhódítása magával hozta a terápiás lovaglás elterjedését. A 
lovasterápia intézményhez kötött, orvosi indukáció alapján terápiás céllal alkalmazott, kezelés 


jellegű, egyéni, vagy csoportos foglalkozás. Célja, a károsodás, a sérülés, a fogyatékosság 

ismeretében a ló és a lovaglás hatásainak felhasználása a minél gyorsabb, eredményesebb 
gyógyulás, képességfejlődés és rehabilitáció érdekében (Bozori, 2002). A nemzetközi szövetség 
(FRDI: Federation Riding for Disabled International) a terápiás lovaglást három nagy szakterületre 
osztja fel: 

1. Hippoterápia 

2. Gyógypedagógiai lovagoltatás 

3. Parasport 

A lovasterápia fizikai, pszichés, szociális hatásai egymáshoz szervesen kapcsolódnak, együtthatnak 
és a foglalkozások alatt a terápia vezetője mindig azt helyezi előtérbe, azt hangsúlyozza, ami a 
terápiás cél eléréséhez leginkább szükséges (Györgypál, 2002). 

A gyógytestnevelésben használt, az előzőekben röviden ismertetett eszközök már eleve magukban 
hordoznak bizonyos eljárásokat, de csak a mozgásformák sajátos módosításaival, a terhelés 
intenzitásának és terjedelmének adekvát megválasztásával és pontos adagolásával válnak igazán 


speciális módszerekké. 
VI.6. Edzésmódszerek alkalmazása a gyógytestnevelésben 


A gyógytestnevelésben edzésnek — az edzéselmélet- és módszertan felfogását figyelembe véve — a 
teljesítőképesség fokozása, illetve az elért teljesítményszint fenntartása céljából végzett rendszeres 
gyakorlást nevezzük. (Gárdos és Mónus 1991) A gyógytestnevelésben az edzés nem merül ki a 
testgyakorlatok gyakorlásában, hanem az kiegészül a nevelői ráhatásokkal és a tanuló - nevelő 
együttműködéssel valamint az életmód átalakításával. Az edzés a teljesítőképesség fejlesztését a 
motoros képességek fejlesztése révén valósítja meg, alapvetően négy szervrendszerre koncentrálva, 
ezek a csont- és szalagrendszer, az idegrendszer, a szív- és keringési rendszer valamint az 
izomrendszer. Könyvünkben az edzésmódszereket nem mélységében tárgyaljuk, hanem a 
testnevelés- és az edzéselmélet előismeretre építve vázlatosan, gyógytestnevelés specifikusan. 

A csont- és szalagrendszer a test tartásában vesz részt, de alapvetően a test mozgékonyságának a 
fenntartásának alapfeltétele. A motoros képességek közül a mozgékonyság, hajlékonyság képesség 
fejlesztése biztosítja a kontraktúrák oldását, mobilizálja az ízületeket. A fejlesztés módszerei az 
aktív és passzív, illetve dinamikus és statikus szabadgyakorlati alapformájú gyakorlatok 
segítségével történik. A gyógytestnevelés a kisebb korosztály esetében túlnyomóan a dinamikus 
aktív, az idősebbeknél a dinamikus aktív és statikus aktív gyakorlatokat alkalmazza, a passzív 
gyakorlatokat sokkal ritkábban használja fel a fejlesztésben. A stretching gyakorlatok, mint 


korszerű edzésmódszerek helyet követelnek a mozgékonyság, hajlékonyság statikus fejlesztésében. 

A gyakorlatok végzése a tanulók részéről nagyfokú tudatosságot, önfegyelmet és pontosságot 
igényel, a tanár részéről, főleg az első időszakban több segítséget. A stretching három fajtáját 
különböztetjük meg: 

1. statikus stretching (szakaszai: feszítés, lazítás, nyújtás), 

2. ellenállásos stretching (PNF)(szakaszai: mozgás irányába ható izmok passzív statikus 
nyújtás társsal, izometriás feszítés társsal, ellenható izmok nyújtása társ segítsége nélkül, 
mozgás irányába ható izmok passzív statikus nyújtása társ segítségével.) 

3. nyújtás-ernyesztéses stretchinget (szakaszai: nyújtás, ernyesztés) (Szécsényi 1992) 

Az idegrendszer működési állapotát mutatják meg a koordinációs képességek. A koordinációs 
képességek fejlesztése kiemelt feladat a gyógytestnevelésben, a vegetatív működési zavarban és a 
mozgásszervi betegségben szenvedő gyerekek egészségi állapotának  visszaállításában. A 
mozgásszervi betegségek következtében több alkalommal megbomlik az egyensúlyi helyzet, a 
ritmusérzék (ritmusképesség), a mozgásérzékelés, a térérzékelés. A koordinációs képességek 
fejlesztése során az alábbi alapelveket kell figyelembe venni: 

- alkalmazkodjon az életkori sajátosságokhoz, 

- különböző, váratlan helyzeteket, körülményeket teremtsen, 

- összetett legyen, 

- változatos, mindig újat adjon, 

- az alapképességeket ismételve, gyakorolva történjen a fejlesztés. 
A szív- és keringési rendszer és az állóképesség szoros összefüggésben van egymással. Az 
állóképesség az élet minden területére kihat, de a szív- és keringési valamint az immunrendszer 
fejlesztésében is kiemelkedő szerepe van. Az állóképesség a szervezet fáradással szembeni 
ellenálló-képessége hosszantartó erőkifejtésnél (Nádori 1991). Az állóképességet minden 
korosztálynál és betegségnél fejleszthetjük, csak a megfelelő adaptálásra van szükség. A 
gyógytestnevelés szempontjából kiemelten az erő-állóképességet (alap-állóképesség), a hosszú és 
közepes idejű állóképességet fejlesztjük ellenben a rövid idejű és a gyorsasági állóképességet nem 
fejlesztjük. A gyógytestnevelésben használatos állóképesség fejlesztési módszerek a tartós módszer 
és az intervallumos terhelés módszere. 
A tartós terhelés módszere két fajtája használatos a gyógytestnevelésben, a folyamatos (azonos) 
terhelés és a váltakozó terhelés módszere. A folyamatos (azonos) terhelés esetén a pulzus szám 
közel azonos értéken mozog, ami lehetőséget ad egy adott pulzusérték melletti terhelés beállítására, 
amelynek főleg a belgyógyászati betegségek esetén van jelentősége. Leggyakoribb megjelenési 


formája a futás, az úszás és néha alkalmanként a túrázás. Az alkalmazás során mindig figyelni kell a 

táv vagy időmennyiség fokozatos emelésére, s lehetőleg pulzuskontrollal. A váltakozó terhelés 
szintén megszakítás nélküli tevékenység, ellenben az iramot váltakoztatjuk. Két változatát 
alkalmazhatjuk, egyik amikor a tanár meghatározott terv alapján, meghatározott időközönként 
változtatja az iramot, a másik esetében a tanuló szabályozza a lassú ás gyors szakaszok hosszát vagy 
idejét. 

A második változat alkalmazására fel kell készíteni a tanulókat, meg kell tanítani számukra a 
terhelés szabályozás ismérveit, ugyanis sem a túl sok alacsony intenzitású, sem a túl sok nagy 
intenzitású gyakorlat nem alkalmas a célok elérésére. 

A második állóképesség-fejlesztési módszer az intervallumos módszer, amelynél a terhelés és a 
pihenés fázisok tervszerűen váltakoznak. Az intervallumok nem nyújtanak teljes pihenőt, s az új 
terhelést 120-130 pulzus/perc pihentségi állapottal kell kezdeni. A 15 másodperc — 2 perc közötti 
terhelés a rövid intervallumos eljárás, a 2 - 8 perc közötti a közepes és a 8 — 15 perc közötti a hosszú 
intervallumos eljárás. (Nádori 1991) A terhelési szakaszok után következő pihenési szakaszok 
igazodnak a terhelés intenzitásához, terjedelméhez. Fontos megjegyezni, hogy a terhelési és 
pihenési szakaszok megállapításánál maximálisan figyelembe kell venni a tanulók betegség típusát, 
és annak mértékét. A feladatokat differenciáltan az egyéni sajátosságokat (terhelhetőséget) 
figyelembe véve kell összeállítani, különös tekintettel a szív- és keringési rendszer betegségei 
esetén. Az állóképesség differenciálásában figyelembe kell venni a szív- és keringési rendszer 
állapotát és a szív- és keringési beteg gyerekek esetében folyamatos pulzus kontrollt kell tartani a 
terhelés szabályozás céljából. 

A keringési rendszer károsodása esetén, de a légző szervi betegségeknél is az állóképesség- 
fejlesztést célszerű a szakaszos terheléssel kezdeni, amely lehetőséget ad az egyéni sajátosságok 
figyelembevételére és a fokozatos terhelésnövekedés megvalósítására. A szakaszos terhelés 
módszerének alkalmazása hozzásegíti a tanulókat, hogy egy idő után folyamatos terheléssel 
végezzék az állóképesség-fejlesztő munkát. 

A tartós terhelés módszerénél a fokozatosságot mindenképpen be kell tartani, különös tekintettel a 
szív- és keringési illetve a légzőszervi beteg gyerekek esetében. A módszer megvalósításához jó 
alkalmat nyújtanak az uszodai foglalkozások, de túrázások, erdei futások is. A jelenlegi 
szabályozásból fakadó heti 5 gyógytestnevelés óra (ahol meg tudják valósítani) még reális 
megvalósítási esélyt is ad a túrázásokra tömbösített formában. 

Az állóképesség-fejlesztés magában hordozza a monotónia lehetőségét, ezért a gyógytestnevelő 


tanárnak törekedni kell az edzésmódszerek alkalmazása során a változatos feladatok összeállítására. 


- 88 - 


Nagyon jó, ha feladatokat mindig más eszközökkel végezteti, változtatja a körülményeket, iramot 
stb.. 

A terhelés megkezdését mindig előzze meg az alapos bemelegítés, amely biztosítja az optimális 
terhelés elérését. 

A gyógytestnevelő tanárnak mindig napra kész információkkal kell rendelkeznie a rábízott tanulók 
terhelhetőségéről, aktuális egészségi állapotáról. Ismernie kell a tanulók diagnózisát, s 
folyamatosan, a szakorvosokkal együtt ellenőriznie kell egészségi állapotának változását. 

Az állóképesség-fejlesztése révén növekszik a szervezet ellenállóképessége, ami segíti sikeresen 
felvenni a harcot a különböző betegségekkel szemben, javítja a szervek működését, növeli a 
gyerekek teljesítőképességét. Ebből kifolyólag nem csak a szív- és keringési rendszer betegségek 
esetében, hanem minden gyógytestnevelési csoportban alkalmazható, sőt szükséges alkalmazni. 

Az izom teljesítőképessége függ annak összehúzódó képességének erejétől. Az izomerő a mozgás 
közben fellépő erők és a külső erők, ellenállások legyőzésének képessége, az izomzat aktív 
erőkifejtésének segítségével. Az izomerő szerepet játszik a testmozgatásában, tartásában, ezért az 
erő fejlesztése kiemelt feladata a gyógytestnevelésnek, hiszen annak minden területén szükséges az 
izomerő megfelelő szintű fenntartása és fejlesztése. Elsőrendű fontossággal bír a mozgásszervi 
elváltozások javításában, a  mozgatórendszeri sérülések kezelésben és a  deformitások 
korrekciójában. Az erő tekintetében három fajtát különböztetünk meg, a maximális erőt (az izom 
statikus vagy dinamikus ellenállás leküzdésére maximálisan összehúzódik), a gyorsasági erőt (az 
izom nagy ellenállást nagy gyorsasággal képes leküzdeni) és az erőállóképességet (számottevő 
erőkifejtés esetén is képes ellenállni az elfáradással szemben tartós terhelés esetén is). A 
gyógytestnevelésben elsősorban az erőállóképesség fejlesztése a cél, s néhány mozgásszervi 
betegség esetén történik csak a maximális erő fejlesztése. A gyorsasági erő fejlesztése ezen a 
szakterületen elhanyagolható. (Gárdos és Mónus 1991) Az erőfejlesztés módszerei közül a 
gyógytestnevelés céljainak a dinamikus (izotóniás és auxotóniás) és a sztatikus (izometriás) 
erőfejlesztő módszerek felelnek meg, az ellentétes és a reaktív edzésmódszerek a gyorserő 
fejlesztését szolgálják, így azokat nem alkalmazza a gyógytestnevelés. 

A dinamikus erőfejlesztő módszer az ellenállással szembeni engedő és azt legyőző erőképességet 
fejleszti. A módszer két féle módon használható, engedő és legyőző. Az engedő mód esetében a 
külső erő nagysága nagyobb, mint 10090., meghaladja a maximális dinamikus erőképességet. Az 
izmok eredési és tapadási pontjai távolodnak, mivel az erőkifejtés közvetíti a külső erőket és 
ellenállást vált ki. Ilyen például a szereken fekvésből a törzs leengedése, a hátizom erősítése során. 


Legyőző mód, amikor a belső erők felülmúlják a külső erőket. Ez a leggyakrabban használt mód a 

gyógytestnevelésben, az eredési és tapadási pontok közelítenek egymáshoz az izom összehúzódik és 
ellenállást fejt ki. Ilyen például hanyattfekvésben a felülés, hason fekvésben a törzsemelés stb.. 
(Makszin 2002) 

A statikus erőfejlesztéssel közvetlen a tartó és a megtartó erő képessége növelhető. A statikus 
erőfejlesztés révén lehetséges a testtartás megerősítése a tartó izmok erejének növelésével. Az 
izometriás edzés a statikus erőfejlesztés legkimunkáltabb formája, de figyelembe kell venni, hogy 
eredményt csak az adott tartásban, helyzetben lehet elérni. Az izometriás erőedzéssel nem lehet 
ízületet mobilizálni, keringési terhelést fokozni. Az izometriás edzés a rehabilitáció első 
szakaszában használható a leghatékonyabban. A terhelés, az izomkontrakciók rövidsége miatt (2-3 
másodperc) nem terheli a keringési rendszert, s így ágynyugalomban az izomatrófia megelőzése 
szolgálhatja. Az erőgyakorlatok közbeni erőkifejtés természetes velejárója a fokozott préselés, 
amely a keringési és légzési betegségek esetében kedvezőtlen élettani változásokat okoz. Ezért 
kerülni kell ezekben az esetekben a nagy erőfeszítéseket, s a terhelés is csak fokozatosan növelhető. 
Az erőfejlesztés esetén több szempontot is szem előtt kell tartani, 

- . az erőgyakorlatokat tehermenetesített helyzetben kell végeztetni, 

- . 14 éves kor alatt a saját testsúlyt használja a tanuló, s csak kisebb kéziszereket alkalmazzon 
a gyógytestnevelő tanár, 14 év felett már lehet nehezebb súlyokkal is dolgoztatni, 

- . az erősítő gyakorlatok végzése közben különös gondot kell fordítani a gerinc és medence 
helyes tartására, nagyobb súlyokkal nem szabad álló helyzetben dolgozni. A 
gyógytestnevelésben semmilyen diagnózis esetében nem indokolt az álló helyzetben történő 
izomerősítés, 

- . a feladatok végrehajtása során figyelni kell a helyes technikai végrehajtásra, a hirtelen nagy 
terhelésekre, a túlzott erőfeszítésre és a gondatlanul előkészített szerre. 

A gyógytestnevelés órák legnépszerűbb erőfejlesztési formája a köredzés. Az alkalmazás 
népszerűségét a gazdaságossága, célszerűsége és a differenciálás megvalósítása indokolja. A 
köredzés célja az erő és az állóképesség fejlesztése. A köredzés során több helyszínen (5-10) 
gyakorlóhelyet kijelöl a tanár és azokon különböző izomerősítő, mobilizáló, tartásjavító, keringési 
és légzés funkciót javító stb. gyakorlatokat ad ki. Ezeket a gyakorlatokat forgószínpadszerűen 
váltogatják a tanulók. A gyakorlóhelyi feladatok összeállításában figyelembe kell venni anatómiai, 
fiziológiai szempontokat, valamint a tanulók betegségét, egyéni képességeit és életkori 
sajátosságait. A köredzés nagy előnye az egyéni sajátosságok figyelembe vételével a differenciálás 
megvalósítása. Célszerű úgy kijelölni feladatokat egy-egy gyakorlóhelyen, hogy a különböző 
betegségeknek megfelelő variációban lehessen végrehajtani, ezzel biztosítva a differenciálást a 

tanulók között. Meg kell jegyezni, hogy bármennyire is hatékony és könnyen szervezhető a 
köredzés, túlzásba nem szabad vinni az alkalmazását, mert a tanulók elveszítik motiváltságukat, s 
nem dolgoznak olyan hatékonysággal. 


Az előzőekben ismertetett edzésmódszerek megválasztásánál több alapelvet kell figyelembe venni. 
Az egyéni terhelés elve 


Az egyén terhelhetősége függ a betegségének típusától, annak súlyossági fokától (a diagnózistól), a 
terhelési próbák eredményétől, az óraközben végzett munka minőségétől. A tanuló terhelését 
mindig úgy kell megállapítani, hogy szervezete elérje az elfáradási állapotot, mert csak így indulnak 


meg azok az élettani folyamatok, amely az edzettségi állapot javulásához vezetnek. 
A fokozódó terhelés elve 


A gyógytestnevelésben nincsen versenyidőszak, így fokozatosan lehet emelni a terhelés mértékét, 
ebből csak akkor kell engedni, ha a tanuló hosszabb ideig beteg volt. Ebben az esetben az 
állapotfelmérés után kell meghatározni a kiindulási terhelés mértékét. Figyelni kell, hogy a 
fokozódó terhelés , lépcsőfokai" alkalmazkodjanak a tanuló egészségi állapotához és motoros 


képességeihez. 
Az önálló, tudatos munkára nevelés elve 


A gyógytestnevelés sikere nagyban függ, hogy a tanár milyen mértékben és mennyi idő alatt tudja 
megnyerni a tanulót a gyógytestnevelés órán folyó munkának. Ennek a tanári tevékenységnek az 
egyik eredménye az önálló, tudatos munka. A tanári munka első lépése a folyamatban, hogy 
megismertesse a tanulóval az életkori sajátosságainak megfelelő szinten egészségi állapotát, 
teherbíró képességét és a gyógytestnevelés órai terhelés célját. A lépés sikereként a tanulóban 
kialakulhat egy motiváció a feladatok helyes, pontos végrehajtása iránt. A tanár dicséreteivel, a 
helyes végrehajtás megerősítésével, az önkontroll kialakításával lehet elérni a tudatos, önálló 


munkát. 
A rendszeresség elve 


Az egészségi állapot és az erőnlét tartós javulása és annak fenntartása nem érhető el rendszeresen 
ismétlődő terhelések nélkül. Arra kell törekedni, hogy a házi feladatok otthoni végrehajtását 


ösztönözve, illetve adekvát sportolással elérhető legyen a mindennapos testedzés. 


A gazdaságos mozgásmód kialakításának elve 

A testgyakorlatok akkor fejtik ki megfelelő hatásukat, ha a végrehajtás jól koordinált, pontos. 
Ennek megfelelően a gyógytestnevelésben is szükséges a mozgásoktatás, a mozgáskoordináció, a 
mozgásérzékelés fejlesztése. A jó mozgásérzékeléssel rendelkező tanuló gazdaságosan hajtja végre 


a mozgásokat ezzel járulva hozzá a károsodott szervezet kíméléséhez. 
A testedzés, a rendszeres sport megszerettetése 


A gyógytestnevelés hatékonysága, s eredményeinek tartóssága nagyban függ attól, hogy a tanulók 
milyen elkötelezettek a rendszeres testedzés, a sport iránt. Az eredmények fenntartása csak a 
rendszeres testedzés felnőtt korban történő folytatásával érhető el. A változatos edzésmódszerek, 
testgyakorlatok és minél több adekvát life team sportág megismertetése révén kell megszerettetni a 


testedzést, a sportolást a gyerekekkel. 
A pszichikai edzés 


A gyógytestnevelés órára utalt tanulók egy része a testedzés iránti nem megfelelő attitűddel, sok 
testnevelés órai kudarccal érkezik, ami szorongást válthat ki bennük. A gyógytestnevelés órai 
pszichikai edzés célja ezeknek a szorongásoknak a feloldása. Olyan feladatokat kell adni a 


tanulóknak, ami sikerélményhez juttatja őket, ami növeli motivációjukat a testmozgás irányában. 


A gyógytestnevelés órán alkalmazott edzés módszerek bemutatása végén reményünket fejezzük ki, 
hogy sikerült egy olyan szemléletet kialakítani az olvasóban, amely a tanulókban nem a beteg 
gyermeket látja, hanem az egészségért, a teljesítőképesség helyreállításáért mindenre kész, az adott 
pillanatban az egyéni képességeinek a maximális elérésre kész partnert. A gyógytestnevelő tanár 
szakmai, pedagógiai tudásával ehhez az elhatározáshoz nyújt segítséget, következetes, kitartó, 


mindig a gyereket szem előtt tartó munkájával. 

VII. A gyógytestnevelés tervezése, a gyógytestnevelés óra felépítése 


VII. I. A tanterv, a tanmenet 
A tervezés nem jelent mást, mint a célok és az előre meghatározott sikerkritériumok ismeretében 
hozott döntések és cselekvések programját, a rendelkezésre álló idő, az azonosított források, a 
tisztázott felelősség, a résztvevő egyének és csoportok összefüggésében. A tervezés folyamata (a 
tervezéshez kapcsolódó döntések és cselekvések programját építő folyamat) a konszenzusépítés 
dinamikus, dialektikus  folyamataként értelmezhető, amely  rendszerszemléleti szempontú 
megközelítésben alapvetően négy állomásból áll.(Bárdossy 2011) 
Első állomás a ,, kezdet-vég elemzés", amely során megtörténik a problémák feltárása, s azoknak az 
okoknak keresésére, amelyek indokolttá teszik a tervezési folyamat beindítását, majd megtörténik 
azoknak a távlatoknak, értékeknek, céloknak és sikerkritériumoknak a meghatározására, amelyek a 
tervezési folyamatot orientálják. 
Második állomás az ,, ideális rendszer megtervezése, feltárása". Itt kerül sor annak a rendszernek a 
meghatározására, leírására, amelyre a tervezés irányul és annak a rendszerkörnyezetnek a 
meghatározására, leírására, amelybe a tervezés tárgya beintegrálódik, amely a tervezési folyamatot 
tovább orientálja és kontrollálja. Harmadik állomás a , működtető rendszerek megtervezése, 
feltárása". A tervezési folyamatnak ebben a szakaszában azokat a feltételeket, és forrásokat 
szükséges meghatározni, leírni, amelyek a tervezési folyamat eredményességét, a tervezett rendszer 
működőképességét befolyásolják. 
Negyedik állomás: a ,,kivitelezés megtervezése". A folyamat befejező részén azokat a 
módszereknek, eszközöknek az áttekintésére, kiválasztására, felhasználására, kerül sor, amelyek a 
tervezett rendszer tartalmának kimunkálásához, működőképességének és  sikerességének 
garantálásához nélkülözhetetlenek. 
A tervezés során újabb információkkal, feltáruló szempontokkal találkozhat a tervező, amely újabb 
értékelésekhez, majd döntésekhez vezet. A folyamatos visszacsatolás következményeként nem 
minden esetben léphetünk előre a tervezés folyamatában, hanem több esetben a visszalépés történik, 
s az új információk birtokában meghozott, a rendszer alkotóelemein végrehajtott korrekciók után 
folytatódik a tervezés. Így azt mondhatjuk, hogy a tervező tevékenység nem lineárisan, hanem 
spirálisan értelmezhető folyamat.(Bárdossy 2011). 
Az iskolai oktató-nevelő tervező munka több szinten valósul meg. Az országos szinten az 
alaptanterv és a hozzá kapcsolódó, már részletesebb útmutatást adó kerettantervek állnak. Ezt követi 


a helyi szint, amely tartalmazza az intézményi helyi nevelési programot, helyi tantervet, esetleg 

munkaközösségi munkatervet. Az utolsó, az egyéni tervezés szintjén a tanár éves tanmenetét, 
tematikus tervét illetve az óratervezését találhatjuk. 

A tanárt a céljainak meghatározásában, azok sikeres eléréséhez szükséges tervező munkájában 
számos tényező befolyásolja. Belső befolyásoló tényezők közé tartozik többek között a tanár egyéni 
szemlélete, koncepciója, szakmai  elhivatottsága. A külső tényezők közé sorolható az 
oktatáspolitika, a társadalmi elvárás, a tantervek, szülők, fenntartók elvárása. 

A gyógytestnevelés tervezése miközben magán hordja az előzőkben felsoroltakat, mégis más, mint 
a testnevelés tervezése. Testnevelés alaptanterve a kezdeti fejlesztési területek megadása után 
(NAT: 1995), kulcskompetenciákat, kiemelt fejlesztési feladatokat határoz meg (NAT? 2003), 
(NAT3 2007). A legutóbbi, 2012-es NAT4 a kulcskompetenciák fejlesztése mellett nevelési célokat 
is meghatároz. A gyógytestnevelés a tantervében megvalósítandó célokat, azokhoz kapcsolódó 
feladatokat határoz meg elsősorban, s ezekhez köti a testgyakorlatokat. A gyógytestnevelés tanterv 
az általános fejlesztési célok mellett a különböző diagnózisokhoz részcélokat határoz meg, s az 
ezekhez tartozó feladatokat alapvetően nem osztályokra, hanem diagnózis-csoportokra határozza 
meg. A gyógytestnevelés céljai a NAT1 (1995), NAT? (2003), NAT3(2007) tantervekben említés 
szintjén megjelentek, de a NAT4 -ben (2012) már utalás sem található rá. (Hamar 2012) 

A gyógytestnevelés tanterv általános célja a tanulók egészségi állapotának és teljesítőképességének 
minél nagyobb mértékű helyreállítása révén a cselekvőképesség és a mozgásműveltség kialakítása, 
a rendszeres testedzés megszerettetése. Részcélok és feladatok, 

- a mozgásszervi (orthoped) betegségek javítása, a helyes testtartás kialakítása, a 
testgyakorlatok révén a törzs izomzatának a megerősítése, a biomechanikailag helyes 
testtartás kialakítása, 

- a szív- és keringési rendszerben szenvedő gyerekek állóképességének, s ezáltal keringési 
rendszerének fejlesztése, olyan adekvát sportágak megismerése, amelyet élethosszig 
végezhet, a terhelésszabályozás elsajátítása, 

- a légzőrendszer, az asthma bronchiale betegségben szenvedő tanulók légzőrendszerének 
fejlesztése, a helyes légzéstechnika elsajátítása, s a tanulók legyenek tisztába a 
terhelhetőségük határaival, s növeljék azt a lehető legnagyobb tudásukkal, 

- elhízott tanulók életmódjának megváltoztatása, a rendszeres testedzés megszerettetése, 
életmód tanácsadás, a helyes táplálkozási szokások kialakítása, adekvát sportokkal való 


megismerkedés elősegítése, 

- . vegetatív disztóniás, SNI-s gyermekek egyéni fejlesztése, az önálló feladat-végrehajtásra 
nevelése, a rendszeres sport megszerettetése, a mozgásműveltség és a cselekvő képesség 
fejlesztése. 

A gyógytestnevelésben a tantervi feladatokat a helyi szinten határozzák meg, a kerettantervekben 
konkrét utasítás nem található. 

A gyógytestnevelő tanár éves munkáját meghatározó dokumentum a tanmenet, amely tartalmában 
sok tekintetben eltér a testnevelés órai tanmenettől. A tanmenetben a tanár az adott csoport 
összetételét (kor, betegség típus, nem stb.) figyelembe véve munkatervet készít, amely munkában 
nagyfokú önállósággal, s ebből következően felelősséggel bír. A tervező munka a pedagógustól 
alapos, széles körű szakmai tudást igényel legfőképpen a gyógytestnevelés, a testnevelés és a 
pedagógia területén. A gyógytestnevelés tanmenet készítése kismértékben eltér a testnevelés 
tanmenetkészítés (tananyag kiválasztása, a tananyag és követelmény felbontása, tananyag 
elrendezése időszakokra, tananyag elrendezés tanítási egységekre (Makszin 2002)) menetétől, 
ugyanis a gyógytestnevelés órára utalt tanulók száma, összetétele évenként változhat, ami 
körültekintő tervezést igényel. Ennek megfelelően a tanmenet készítése az alábbi fázisokból áll: 

1. Előkészítés (iskola orvosi szűrés eredményeinek megismerése, óra térbeli és időbeli 
elhelyezkedésének ismerete, a tanulók felmérése, eszközök, stb.). 

2. A tanítási (fejlesztési) anyag kiválasztása (több szempont figyelembe vétele). 

3. A kiválasztott tananyag felbontása didaktikai egységekre, az egyéni sajátosságokhoz igazított 
részcélok szerint. 

4. A felbontott tananyag elrendezése, figyelembe véve a részcélok megvalósíthatóságának 
terminusalt. 


5. 
VII.1.1. A tanmenet előkészítése 


A gyógytestnevelés óra tervezéséhez először, az iskolaorvossal konzultálva a gyógytestnevelés 
csoportokat kell összeállítani. Ez a szervező munka már az előző tanév végén megkezdődik. A tanár 
az iskolaorvosi előszűrés eredményeként kiszűrt új tanulókat diagnózisuk szerint megpróbálja a már 
meglévő csoportokba beosztani. A beosztás után megvizsgálja, hogy az adott diagnózis-csoportok 
összetétele, létszáma megfelel-e a gyógytestnevelés által megkövetelt szakmai kritériumoknak. A 
csoportok kialakításánál amennyiben lehetséges az alábbi szempontokat kell figyelembe vennie: 


- a csoportokon belül amennyire lehet azonos, vagy hasonló diagnózisú tanulók legyenek, 

- . lehetőség szerint külön csoportba sorolja az általános iskolai alsó- és felső tagozatos és a 
középiskolás tanulókat, 
- a 10 éves kor után lehetőleg külön csoportot alkossanak a lányok és fiúk, 
- vegye figyelembe a testnevelési, gyógytestnevelési előképzettséget, a tanulók terhelhetőségének 
mértékét, 
- a csoportok homogének legyenek az elváltozásokat tekintve. 
A csoportok kialakítása után a gyógytestnevelő tanárnak meg kell vizsgálnia az órarendeket és a 
gyógytestnevelés óra éves órakeretét, figyelembe véve, hogy milyen időpontokban tudja megtartani 
a gyógytestnevelés órákat. Az időpontok megválasztásánál fontos szempont, hogy lehetőleg az 
iskolai oktatás előtt vagy közvetlen utána legyen, ne zavarja a tanulók különóráit. Ideálisabb 
esetben az órarendbe beépítve, akár párhuzamosan a testnevelés órákkal, vagy első és utolsó órákra. 
Az új köznevelési törvénynek megfelelően akár mindennapra is be lehet osztani a gyógytestnevelés 
órát, illetve az időkeret megnövekedése miatt az uszodai foglalkozások tervezése is könnyebben 
megvalósíthatók. A megfelelő időpontra tervezett gyógytestnevelés óra sikeresebben vonja be a 
tanulókat a gyógytestnevelés rendszerébe. A gyógytestnevelés óra időpontjának megválasztását 
befolyásolja a tornatermek száma, nagysága, felszereltsége. A kisebb tornaterem, tornaszoba 
melegebb, bensőségesebb, de csak kis létszám esetén hatékony valamint a testgyakorlatot 
alkalmazása behatárolt. A nagyobb tornaterem ridegebb, a tanulók , elvesznek? a teremben, 
ellenben sok olyan mozgásformát végezhetnek benne, amit későbbiekben akár életük végéig is 
végezhetnek. Amennyiben lehetséges mind a két típusú tornateremre tervezzen a tanár. A 
tornatermi és uszodai ellátottság mellett fel kell mérni az órán alkalmazható szerek minőségét, 
mennyiségét. A gyógytestnevelés órák többségében túlsúlyban van a (az általános és korrekciós 
célú) gimnasztika, illetve a kontraindikáltság miatt több testgyakorlat nem szerepelhet a 
gyógytestnevelés repertoárjában, amelynek gyakran lehet következménye az egysíkú, monoton óra. 
Ezt a monotonságot hivatott feloldani a különböző szerek gyakori használata. A gyakorlatok 
különböző kéziszerekkel illetve szereken való végrehajtása megváltoztatja a mozgás fiziológiai 
hatását valamint változatossá teszi az órát. Ez fokozottan igaz az alsó tagozatos tanulókra, akik 
nehezebben tűrik a monotóniát. A fentiekből következik, hogy a gyógytestnevelő tanár tanmenet 
előkészítő munkájában nagy jelentőséggel bír a rendelkezésre álló szerek feltérképezése, s ha 
lehetséges a meglévő állomány bővítése. A felmérés során két csoportba kell osztani a szereket, 
egyik a gyógytestnevelés számára alapvető eszközök (polifoam, tornabot, pad, labda, bordásfal, 
különböző sportjátékokhoz kapcsolódó szerek) a másik a változatos és hatékonyabb munkát segítő 
eszközök (pl.: fitt-ball labda, Thera-Band szalagok, egyéb kéziszerek, stb.). 

A gyógytestnevelés hatékonyságának növelése megkívánja, hogy a tanár minden tanítványának 
megfelelő gyakorlatokat, terhelési szintet tervezzen, ehhez szükséges a tanulók állapotának 
felmérése. A differenciált foglalkoztatás alapelvárás a gyógytestnevelő tanártól. A felmérés 
eredményeinek tudatában a tanár az egyéni adottságok, a pillanatnyi egészségi állapot, a motoros 
képességi szint figyelembe vételével határozza meg az egyénre szabott célokat, majd tervezi meg a 
tanmenetet. A felmérések összeállítása a gyógytestnevelő részéről megfelelő szakmai ismereteket 
kíván meg. Ezek a felmérések, csak részben lehet hasonlóak a testnevelésben használatos 
tesztekkel, mivel a gyógytestnevelésben speciális területeket is fel kell mérni, amelyet a különböző 
betegségek határoznak meg. A gyógytestnevelő tanárnak olyan tesztet kell összeállítania, amely a 
testnevelés órai felmérésekhez igazodik, de azokat kiegészítve szolgálja a gyógytestnevelés óra 
céljait is. 
VII.1.2.A tanítási (fejlesztési) anyag kiválasztása 


A gyógytestnevelésnek napjainkban nem lévén tanterve, kerettanterve a tanmenet tananyagának 
kiválasztása nagyfokú önállóságot, s felelősségtudatot követel meg a gyógytestnevelő tanártól. A 
mindennapi munka során nagyon ritka, hogy homogén diagnózisú csoportokkal tudjon dolgozni a 
gyógytestnevelő tanár, jellemzőbb a heterogén csoport. Ebből kifolyólag a tananyag kiválasztása 
két csoportra osztható. Első csoportba az általános hatású, az adott betegségek kontraindikált 
gyakorlatait nem tartalmazó testgyakorlatok, a másodikba a differenciálást szolgáló a különböző 
betegségek javítását elősegítő speciális testgyakorlatok. A kiválasztás a testnevelés és a sport 
testgyakorlataiból, mozgásanyagából történik az alább megadott szempontok alapján: 

- . a test izomzatának, keringési rendszerének, szalagrendszerének az optimális működési 
szintre hozását szolgáló testgyakorlatok (természetes járások, futások, szabadgyakorlati 
alapformájú gyakorlatok, bemelegítést szolgáló testnevelési játékok), figyelembe véve a 
kontraindikált gyakorlatokat, 

- . a motoros képességek általános fejlesztését szolgáló gyakorlatok, 

- . a tanulók előképzettsége, tudásszintje, a sporttal kapcsolatos attitűdje, 

- . a tanulók életkora, neme, 

- . a tanulók mozgás- és sportműveltségének fejlesztését szolgáló gyakorlatok, 

- . a különböző betegségek korrekcióját, speciális izomerősítését szolgáló gyakorlatok, 

- az adott betegségekre javítását elősegítő az állóképességet, az erőt, a koordinációs 
képességeket fejlesztő speciális gyakorlatok, 


- . az idősebb korosztály esetében a betegségekhez igazodó life team sportok kiválasztása, 

- . a kiválasztás során célszerű általános csoportosítást és betegségenkénti csoportosítást 


alkalmazni. 


VII.1.3. A kiválasztott tananyag felbontása didaktikai egységekre, az egyéni sajátosságokhoz 


igazított részcélok szerint 


A kiválasztott tananyagokat részcélok megadása alapján didaktikai egységekre bontva 
csoportosítani kell. A felbontás első lépése a gyógytestnevelés órán résztvevő csoport számára 
kitűzött, az év végéig elérendő cél, célok (siker kritériumok megjelölésével együtt) meghatározása. 
Az éves célkitűzést konkrétabb részcélok megjelölésével kell kiegészíteni. Ilyen célok lehetnek 


például: 


- . a bemelegítést szolgáló gyakorlatok, a játékos bemelegítést szolgáló gyakorlatok, 
- . a motoros képességek fejlesztését szolgáló gyakorlatok, 
- . amozgásműveltséget szolgáló gyakorlatok, 
- a speciális az adott betegség javítását szolgáló motoros képességek fejlesztését szolgáló 
gyakorlatok, 
- . az adott betegségek korrekcióját elősegítő gyakorlatok, illetve a betegség javítását szolgáló 
speciális izomerősítő gyakorlatok, 
- . testnevelési játékok, 
- . life team sportok, 
-  stb.. 
A célok szerinti csoportosításokat további részegységekre kell bontani, amelyek a végrehajtás és a 
hatáskiváltás szempontjából funkcionális egységet alkotnak. Ezek az egységek akár több óra 
anyagát is felölelhetik. Az egységre jellemző, hogy benne az elemek logikusan egymásra épülnek, 
további egységre bontva nem érik el a kívánt hatást, vagyis csak ebben az egységben tudják elérni a 


kitűzött célt. 


VII.I.4. — A felbontott tananyag elrendezése, figyelembe véve a  részcélok 


megvalósíthatóságának terminusait 


A tananyag elrendezése a tanmenetkészítés utolsó, s leglényegesebb állomása. A tananyag 
elrendezése a gyógytestnevelésben eltér a testnevelés és egyéb órák tanmeneteinél megszokottól. 
Nem csak lineáris, hanem koncentrikus is, vagyis az általános, a testnevelés céljait szolgáló 
testgyakorlatok tekintetében lineáris felépítésről beszélhetünk, hiszen mozgástanulási folyamatot 


valósít meg a gyógytestnevelő tanár, a betegségek javítását szolgáló gyakorlatok esetében 

koncentrikus felépítést valósít meg, mindig visszatér a már ismert gyakorlatokhoz, de az ismétlés 


során mindig egy magasabb szint elérését tűzi ki célul. A tananyag elrendezés első lépése, hogy 


diagnózis csoportonként meghatározza az év végéig elérendő célokat a siker kritériumok akár 


tanulónkénti meghatározásával. Következő lépésben adott időszakok (ciklusok) lezárásakor 


elérendő részcélokat határozza meg. A részcélokhoz rendeli hozzá a testgyakorlatokat, a 


mozgásformákat didaktikai egységenként. Az elhelyezésnél ügyelni kell arra, hogy a részegységek 


logikailag egymásra épüljenek és eredményeiket (részcélok teljesülését) összeadva a fő cél elérését 


szolgálják. Az elrendezés során a részegységek óraszámát úgy határozza meg a tanár, hogy az 


elegendő legyen a részcélok maradéktalan teljesüléséhez. Az elrendezés során az alábbi 


szempontokat kell figyelembe venni: 


egy-egy ciklus 3-6 órát tartson, s a ciklus végét mindig játékos vagy a korrekciós 
gyakorlatok túlsúlyából adódó fásultságot, monotonságot feloldó testgyakorlatok zárják, 

a célok kijelölésénél mindig egy-egy, az adott betegség javítását szolgáló izomcsoport, vagy 
motoros képesség kiemelt fejlesztését határozzuk meg, 

az adottságok figyelembe vételével, ősszel, télen és tavasszal is tervezzünk szabadban 
végezhető mozgásokat, 

kisebb (2-3) ciklusokban, az év során több alkalommal, a korrekciós gyakorlatokat nem 
teljesen háttérbe szorítva, tervezzünk a mozgásműveltséget fejlesztő, új sportágakat 
megismertető mozgásokat, 

az anyag elrendezés során figyelemmel kell lenni a gazdag eszközhasználat tervezésére, a 
tanmenet átláthatósága segítséget ad annak tervezésére, hogy a különböző szerek használata 
ne sűrűn ismétlődjön, 

a gyakorlatok elrendezése mindig a fokozatos terhelésnövekedést szolgálja, 

legyen áttekinthető a tanmenet, tartalmazza az egyéni és házi feladatokat is, 

jelölje meg a szakorvosi vizsgálatok időpontjait, a képességfelmérő tesztek időpontjait, 


térjen ki az uszodai foglalkozások felépítésére, tananyagának elrendezésére is. 


A gyógytestnevelés tanmenet a gyógytestnevelő tanár munkaeszköze, nem egy dokumentum a sok 


közül, amelynek a fiókban a helye. A tanmenetnek egy élő dokumentumnak kell lennie, amelybe 


folyamatosan jegyzetel a tanár, megjegyzéseket ír, a célok teljesüléséről, korrekciókat jegyez fel, 


hogy a következő évben pontosabb tervet készíthessen. A jó tanmenet megkönnyíti a tanórára való 


felkészülést, ugyanis már csak a gyakorlatok konkretizálása vár ebben az esetben. 

VII.2. A gyógytestnevelés óra felépítése, az óravázlat készítés lépései 


A gyógytestnevelés óra a gyógytestnevelés tanmenet részcéljainak egy órára lebontott 
megvalósítása. Az óra célja több feladat megvalósításán keresztül érhető el. A megvalósítandó 
feladatok két csoportra oszthatók, egyik csoport az egészség és a teljesítőképesség helyreállítását 
szolgáló közvetlen és közvetett terápiás hatású feladatok, a másik csoport a gyermek személyiségét 
pozitív irányba befolyásoló nevelési célzatú feladatok. 
Az első csoportba tartozó közvetlen terápiás jellegű feladatokhoz az adott betegség javítását 
szolgáló speciális fiziológiás hatású gyakorlatok kapcsolódnak, ezek az óra legmeghatározóbb 
részét alkotják. A közvetett terápiás hatású feladatokhoz a szervezetre általános fiziológiás hatást 
gyakorlatok tartoznak. Ezeknek a gyakorlatoknak változó mértékben, de szerepelni kell minden 
gyógytestnevelés óra anyagában. 
A második, nevelési célzatú feladatok esetében két szélsőséges típussal találkozhatunk. Az egyik a 
fokozott betegségtudattal rendelkező, aki a betegségét nem a megfelelő módon kezeli, a kelleténél 
jobban visszahúzódik, felnagyítja betegségének negatív következményeit. A másik ennek teljes 
ellentéte, aki nem vesz tudomást a betegségéről, túlkompenzálva az egészséges társaikon is túl akar 
tenni. A gyógytestnevelő tanár e két szélsőséges típussal, valamint ezek enyhébb megjelenési 
formáival rendelkező tanulók esetében egyéni nevelési eszközöket használva próbálja elérni a 
tanulók egészséges  önértékelésének és  önkontrolljának kialakulását. A fenti feladatok 
megvalósítását a gyógytestnevelő tanárnak a gyógytestnevelés óra tervezésekor és szervezésekor 
figyelembe kell vennie.(Gárdos és Mónus 1991) 
A gyógytestnevelés óra típusainak meghatározásakor az órán elérendő célokat és feladatokat kell 
figyelembe venni: Ez alapján az alábbi típusú órákat különböztetjük meg: 
- . korrekciós, speciális fejlesztő óra (mozgásszervi korrekció, speciális légzés és 
keringésfejlesztés stb..), 
- speciális képességfejlesztő óra, (kondicionális képességek speciális célú fejlesztésén 
keresztül a keringés-, az izomerő fejlesztése.), 
- . általános képességfejlesztő óra (a koordinációs , a kondicionális és a mozgékonyság, 
hajlékonyság általános fejlesztése) 
- . sport és játék óra (sportági alapismeretek elsajátítása, testnevelési játékok alkalmazása, stb.) 


- . vegyes típusú óra. 
A napi gyakorlatban a gyógytestnevelés órák legnagyobb százalékban vegyes típusú órák. 

VII.3. A gyógytestnevelés óra szerkezete 


A gyógytestnevelés óra alapszerkezete hasonlóan a testnevelés óra szerkezetéhez hármas 


tagozódású, amelyet további alrészek alkotnak: 
1. Bevezető rész 


- szervezési feladatok, (dokumentálás, szerek kikészítése, csapatalakítás, stb.) 
- bemelegítést szolgáló feladatok 
a., járás, futás gyakorlatok vagy bemelegítő játékok, játékos feladatok, 
b., szervezet általános és sokoldalú bemelegítését és fejlesztését szolgáló gimnasztika, amely 
felkészíti a szervezetet a magasabb fiziológiás feladatok végzésére, 
c., mobilizáló gyakorlatok a gerinc és a főbb ízületek mozgáshatárának növelésére, valamint 
a főrészt előkészítő gyakorlatok. 
A bemelegítő rész összeállításánál fokozatos terhelést szem előtt tartva alacsony és közepes 
intenzitású, változatos gyakorlatokat kell tervezni. A játékok kiválasztása és a járás, futás feladatok 
összeállítása az adott betegségeket figyelembe véve történjen. A gimnasztikai gyakorlatok 
összeállítása során a gimnasztika összeállítás szabályait kell követni, csak a gyakorlatok tempójában 
van különbség, a gyógytestnevelés órán lassúbb a tempó. A mobilizáló gyakorlatokat úgy kell 
beépíteni, hogy az jól illeszkedjen a gimnasztikai gyakorlatokhoz, s előkészítse a szervezetet a 


főgyakorlatok végzésére. 
2. Főrész 


A gyógytestnevelés óra céljai, feladatai a főrészben realizálódnak, amelynek szerkezete az alábbi 
részekre tagolható: 
a., A mobilizáló gyakorlatok mintegy átmenetet képeznek a bemelegítő rész és a főrész 
között, s a speciális izomerősítéssel együtt egységes folyamatot alkotnak. A két gyakorlat 
típust nem szabad élesen elhatárolni egymástól, de a speciális izomerősítés nem csak a 
főrész első részébe tervezhető, hanem az utolsó részbe is. 
b., A főrész leglényegesebb részét a korrekciós gyakorlatok az első részbe kell tervezni, 
mivel a pihentebb állapot pontosabb végrehajtást eredményez. A korrekciós gyakorlatok 
összeállításakor az egyéni sajátosságokat (betegség típusa, előképzettség, kor stb.) kell 
figyelembe venni, s az óra céljának, típusának megfelelően felépíteni. A terhelés fokozatos 
emelése közben be kell iktatni egy-egy enyhébb gyakorlatot, amely révén frissül a szervezet, 


s a pihentetőbb feladatok után a tanulók is jobb tudnak koncentrálni a pontosabb 

végrehajtásra. A koordinációs képességek fejlesztését is ebben az órarészben célszerű 
megvalósítani, beépítve a korrekciós gyakorlatokba. Kivételes esetekben (bénulás, 
járáshibák, stb.) önálló részként is célszerű foglalkozni ezeknek a képességeknek a 
fejlesztésével. A korrekciós gyakorlatok monotonságának oldására a gyógytestnevelő 
tanárnak változatos foglakoztatási formákat, több féle eszközt és módszert kell alkalmaznia. 
Az órának ebben a részében kell a legerőteljesebben érvényesülnie az ösztönzésnek, a 
hibajavításnak és a segítségadásnak. 

c., A főrészben az óra céljától függő mértékben meg kell valósítani a testnevelés órák 
mozgásanyagának elsajátítását is, figyelembe véve az adott betegségek kontraindikált 
gyakorlatait. Legtöbb esetben a labdás mozgásanyag elsajátítása célszerű, ugyanis azok 
fejlesztő hatásúak a keringésre, az izmokat más jellegű munkára kényszerítik, mint a 
korrekciós gyakorlatok, s nem utolsós sorban a labdás játékok és a labdajátékok legtöbb 
esetben hangulat javítását is elősegítik. Hasonló okok miatt alkalmazhatóak a testnevelési 
játékok is. Az atlétika, a torna mozgásanyaga számos betegség kontraindikált gyakorlatai 
közé tartoznak, így azokat ritkán, s akkor is nagy körültekintéssel alkalmazza a 
gyógytestnevelés. A főrészben alkalmazott játékok során figyelembe kell venni, hogy a játék 
heve sok esetben a keringési rendszer túlzott terhelésével jár együtt, ami főleg a 
belgyógyászati betegségek esetén hátrányos hatású lehet. Ezért fontos, hogy a játékok közé 
iktasson be a gyógytestnevelő tanár pihenő időket, amelyek alatt légző-gyakorlatokat, a 


pulzus értéket csökkentő feladatokat végezhetnek a tanulók. 


3. Befejező rész 


A befejező rész feladata a tanulók munkájának értékelése, a szervezet lecsillapítása, a kiinduló 


állapot elérése, amely több eszközzel érhető el. 


a., Lassú járás, futásgyakorlatok, légzési gyakorlatokkal kiegészítve. 
b., Lazító jellegű gimnasztika, relaxációs gyakorlatok. 


c., Alacsony intenzitású, levezető jellegű játékok. 


Az óra végén milyen jellegű és milyen időtartamú gyakorlatokat alkalmaz a gyógytestnevelő tanár, 


meghatározza az óra terhelése, a tanulók életkora, pillanatnyi érzelmi hangulata, stb.. A tanulók 


értékelése mindig személyre szabott, rövid és előremutató legyen. 


A gyógytestnevelés óra tervezését a célok meghatározásával kell kezdeni, amely figyelembe veszi a 


tanmenet céljait, az előző óra eredményeit, a tanulók egészségi állapotát, fizikai képességeit. A cél, 

célok meghatározása konkrét legyen, ugyanis csak azok mellé a célok mellé lehet hozzárendelni az 
adekvát testgyakorlatokat, módszereket, eljárásokat. A gyógytestnevelés óra az alábbi lépésekből 
álljon: 

1. Az óra céljának, céljainak a meghatározása 

A meghatározás térjen ki az egyéni sajátosságokat figyelembe véve a fejlesztendő képességekre, a 
különböző mozgásformák elsajátítására, a személyiség fejlesztésére. A célkitűzés legyen reális, 
elérhető, megvalósítható valamint lényegre törő, konkrét. A célok megvalósulása pozitív motivációt 
adhat tanárnak, diáknak egyaránt. 

2. A feladatok hozzárendelése a célokhoz, vagyis a célok megvalósításához mely feladatoknak kell 
teljesülnie. 

3. A célok és a feladatok alapján a testgyakorlatok kiválasztása, felbontása és elrendezése az 
órarészeknek megfelelően. A gyakorlatok elrendezése, időtartama, súlyponti helyének 
meghatározása nagyban függ az elérendő céltól. 

4. A célok és feladatok alapján az adekvát módszerek, eljárások, foglalkoztatási formák 
kiválasztása, hozzárendelése a testgyakorlatokhoz. 

5. Az órán használni kívánt eszközök meghatározása. 

A tanári pálya elején lévő gyógytestnevelő tanár részletesebb, az apróbb részletekre is kiterjedő 
óravázlatot készít, majd a tapasztalatok, a gyakorlottság növekedésével a tervezés már vázlatossá 
válik. Azonban a sokéves tapasztalat sem mentesítheti a gyógytestnevelő tanárt a célok, feladatok 
meghatározása alól a gyógytestnevelés óra tervezése során. A cél nélküli óra ad hoc jellegű 
feladatok végrehajtását eredményezi, ami nem szolgálja a tanulók egészségi állapotának pozitív 
irányú változását, rövid időn belül egysíkúvá válik az óra, a tanulók motiválatlanok lesznek. A 
mozgásszervi és a belgyógyászati betegségek gyógytestnevelés órai felépítésnél az óraszerkezetben 
nem különböznek, ellenben a  testgyakorlatok kiválasztásában az egyes gyakorlatok 


hangsúlyosabban jelenek meg az egyik illetve a másik betegségcsoport óráján. 


- 103 - 


Felhasznált irodalom 
Ádány, R. (2011): Megelőző orvostan és népegészségtan Debreceni Egyetem, Debrecen 
http://www.tankonyvtar.hu/hu/tartalom/tamop425/0019 1A Megelozo orvostan es nepegeszsegta 
n/chO5.htmlitid483800 2015.01.15. 
Andréka, B.- Buda, B.-Csáky, A.-Fodor, M.- Hídvégi, E.- Kellermayer, M.- Kertai P.- Kis, Gy.- 
Nemes ,A.- Vizi, E. Sz.- Réthely, M. — Szilvási, I. (2000): Nemzet és Egészség, Hazai Műhely 4., 
Kossuth Klub, Antológia Kiadó, Lakitelek, 
Anderson, WG.- Barrette, GT. (1978): Teacher Behaviour. In: Anderson WG, Barrette GT (Eds.), 
Whats going on Gym? Motor skills: Theory into practice. Monograph 1. Newton, CT, A.L. 
Rothstein, 11-24. 
Anderson, WG.- Barrette, GT. (1980): Teacher behaviour in physical education classes. In: 
Schillong G, Baur W (eds), Audiovizuelle Medien im Sport. Moyens audiovisuals dans le sport. 
Audiovisual means in sports. Basel, Birkhauser Vertag, 255-276. 
Báthori B. (1991): A testnevelés elmélete és módszertana. MTE, Budapest, 51 
Báthori B. (1994): A testnevelés elmélete és módszertana. Tankönyvkiadó. Budapest, 61. 
Báthory, Z. (1992): Tanulók, iskolák-különbségek Tankönyvkiadó, Bp.46-47. 
Báthory, Z. (2000): Tanulók, iskolák-különbségek OKKER, Bp.199. 
Báthory, Z.- Falus, I. (1997): Pedagógiai Lexikon III. Keraban. Id.: 641. 
Bábosik,I.(1999):A nevelés elmélete és gyakorlata Nemzeti Tankönyvkiadó, Bp.41. 42-43. 
Bábosik, I.(2004): Neveléselmélet Osiris, Budapest 48- 52, 118-166., 
Barett, K. (1969):A procedure for systematically describing teacher-student behavior in primary 
physical education lessons implementing the concept of movement education, Unpublished doctoral 
dissertation, Universyty of Wisconsin.: 10-48 
Bárdossy,  I.(2011): Lehetséges kérdések és válaszok a  curriculum fejlesztéshez, 
Tananyag egyetemi hallgatók és pedagógusok számára PTE-BTK, Pécs 
Bodóczky, L-né -.Csoma, E. (1999): Tantestületek testneveléssel kapcsolatos gondolkodásmódja, 
értékítélete III. Országos Sporttudományi Kongresszus, Bp.211-217. 
Béres, I.-Horányi, Ö.(2001): Társadalmi kommunikáció ,Osiris 7-8.,55. 
Biróné, NE. (1988 a): A testnevelő tanár és szakedző tevékenységrendszere (funkciói, 
megbízatásai, szerepkörei); a képzési cél- és eszközrendszer vizsgálata. Kutatási zárójelentés.:81- 
99. 
Biróné, NE.- Svoboda, B. (1988 b): Prognostic in P.E. Teachers training. In: A collection of 
Studies in the International Scientific Cooperation. Prague, 252-257. 

- 104 - 


Biróné NE.(1994): Sportpedagógia. Magyar Testnevelési Egyetem, Budapest, 48. 

Biróné, N.E.(2004): Sportpedagógia, Dialóg Campus, Bp.-Pécs 

Bíró, M.2007): Tanítási— tanulási stratégiák az általános iskolai úszásoktatásban, különös 
hangsúllyal az interakciós helyzetekre, Doktori értekezés SE-TST, Budapest, 18., 100-130. 
Bookhount E. (1967): Teaching behaviour in relation to the socio-emotional climate of physical 
education classes. Research Ouarterly, 38: 336-347. 

Bozori, G. (2002): Lovasterápia- Gondolatok és vázlatok a gyógypedagógiai lovaglás és lovastorna 
témaköréből Polu-Press Kkt. Székesfehérvár 

Brunelle, J.-Godbout, P.- Drouin, D.- Desharnais, R.- Lord, M.-Tousignant M. (1980): Rapport 
de recherche sur la gualité de Vintervention en education physigue. Cited in Telama R, Varstala V, 
Tiainen J, Laasko L, Haajanen T. (eds.), 1983. Research 

Buda, B. (1986): A közvetlen emberi kommunikáció Animula KFT, Budapest 

Csermely, M. (2009): Fizioterápia, Medicina, Budapest 

Caselmann, C. (1949): Wesenformen des Lehrers, Stuttgart 

Cheffers JTF. (1973): The validitation of an instrument designed to expand the Flanders system of 
interaction analysis to describe non-verbal interaction, different varieties of teacher behaviour and 
pupil responses. Unpublished doctoral dissertation, Temple University.. 

Cheffers, JTF. (1983):Chefferrs Adaptation of the Flanders" Interaction Analysis System 
(CAFIAS). In: Darst P, Mancini V, Zakrajsek D (Eds.), Systematic Observation Instrumentation for 
Physical Education. Leisure Press,: 76-96. 

Csepeli, Gy. (1997): Szociálpszichológia. Osiris Kiadó, Bp. 

Dálnokiné Pécsi, K. (20019:Az iskola belső világa — Kommunikáció Új pedagógiai szemle 2001. 
július 

Deák,Á - Kozéki,B.(1981): Az iskolai eredményességet meghatározó egyes motivációs és 
kreativitás-tényező vizsgálata Pedagógiai szemle, 2 sz., 147. 

Devereux, G. (2013): A jóga alapjai, Bioenergetic, Budapest 

Divisová, J.-Hanulíiková, J.-KlimesSová,T.-Vítková, L.(2007): Comparative study on adapted 
physical activity Czech republic 
http://www.erasmusmundus.be/comparative/Czech 92 20Republic.pdf  retrived november 25., 
2008 

Doll-Tepper G.; Dahms C.; Doll B.; Selzam H (1990): Adapted Physical Activity. An 
interdisciplinary approach. Berlin. Springer Verlag In: Robert D. Steadward; Garry D. Wheeler; E. 


- 105 - 


Jane Watkinson (2003): Adapted Physical Activity. The University of Alberta Press and The 
Steadward Centre. Canada. 

Draft convention ont he rights of persons with disabilities, New York, 14-25 August 2006 
http://www.un.org/esa/socdev/enable/rights/ahc8$adart.htm ,Retrived november 25., 2008. 

Falus, I. (2003): Az oktatás stratégiái és módszerei in. Falus, I.(szerk)(2003): Didaktika Nemzeti 
Tankönyvkiadó, Budapest , 244-296. 

Falus, I.- Golnhoffer, E. - Kotschy, B. M. — Nádasi ,M.- Szokolszky, Á. (1989) A pedagógia és a 
pedagógusok egy empirikus vizsgálat eredményei. Akadémia Kiadó, Budapest, 16. 

Fitts, P-M — Posner, M.I.(1967): Human performance, Unknown Binding, 

Flanders NA - Amidon JE.(1967)9: Interaction analysis as a feedback system interaction analysis 
theory. Research and Application. Adison Wesley Publishing Company, 121-140. 

Flanders NA.(1965): Teacher Influence, Pupil Attitudes, and Achievement. U.S. Department of 
Health, Education, and Welfare Office of Education, 

Frenkl, R.(1999): A 21.század sportja- biológiai és társadalmi csapdák, III. Országos 
Sporttudományi Kongresszus Bp. 56-58. 

Fritz, P. (2009): A sport, mint életmód in Szatmári Zoltán: Sport, életmód, egészség Akadémiai, 
Budapest 849-855. 

Gardi, Zs. (1998): Alapozó gyógytorna elmélet és gyakorlat Semmelweis Egyetem Egészségügyi 
Főiskolai Kar Főiskolai Jegyzet 

Gardi Zsuzsa (200069: Alapozó gyógytorna, elmélet és gyakorlat Budapest, Semmelweis Egyetem 
Egészségügyi Főiskolai Kar, 

Gárdos, M. —Mónmus, A. (1991): Gyógytestnevelés Bp. , TF. 29-30, id.29.;id.29, id. 39. 

Gergely, Gy. (2000): Gyógytestnevelés, gyógytorna, gyógypedagógia Új Pedagógiai Szemle 

Gita, Sz.- Bognar, J.-Kalbli, K. — Dorogi, L.(2008): Comparative study on inclusive and special 
education curricula in Hungary, Physical Education and Sport, 52, 16 - 22, Warsaw 

2000/10 szám 147-149. 

Glatz F (szerk.)(1998): Népegészség, orvos, társadalom, MTA, Bp. 

Gombocz, J. (1989): Kiegészítő gondolatok Keresztesi Katalin tanulmányához. AISH testnevelés- 
és sporttudomány. 2. 87-88. 

Gombocz, J.(41995): Az edző — sportoló kapcsolat néhány kérdése. Mesteredző 3. Bp. 3-5. 
Gombocz, J. (1998): A sportoló szocializációja és nevelése. Kalokagathia. 1. 83-94.86. 


- 106 - 


Gombocz, J. (20049: A testnevelő tanár és az edző pedagógiai szerepe in: Bironé N.E (szerk.): 
Sportpedagógia, Kézikönyv a testnevelés és sportpedagógiai kérdéseinek tanulmányozásához. 
Dialóg Campus Kiadó, Budapest —Pécs, 147- 167.. 

Gombocz, J.- Gombocz, G. (2006): Esélyegyenlőség, adaptivitás és a modern pedagógiai 
gyakorlat Magyar Sporttudományi Szemle 26/2 38. 

Gombocz, J. (2008): Sportolók nevelése, A pedagógia és a sportpedagógia alapkérdései ÖTM, 
Budapest 

Griffin, E(2001): Bevezetés a kommunikáció-elméletbe 

Györgypál, Z-né (2002): Lovasterápia Hippoterápia ,Sziganatúra Kft. Szombathely 

Hadas Miklós (2002): A tornászat, avagy a gimnasztika államosítása Szociológiai szemle 2002/3 
3-23. 

Hamar, P. (2012): , MindenNatos" testnevelés, Új Pedagógiai Szemle 62. évf. 11-12 szám, 87- 
97.o. 

Heinemann, K.(1995): A szocializáció és a sport. In: Fóti, P.(1995):Bevezetés a 
sportszociológiába. Szöveggyűjtemény II. Miskolc. 30-48. 

Hutzler Y (2008): Adapted Physical Activity and Sport in Rehabilitation 
http://cirrie.buffalo.edu/encyclopedia/article.php?id-12glanguage-—en 2009.02.15. 





Hutzler Y, Sherrill C. (2007). Defining adapted physical activity: International perspectives. 
Adapted Physical Activity Ouarterly 24(1):1-20. 
Joppien, H.,J. (1981): Pádagogischen Interaktion , Bad-Heilbrunn, 108., 194. 
Kis,J.- Gombocz,J. (2003): A testnevelés és Sporttudomány pedagógiai alapjai Fittness, Bpl51- 
154. 
Klafki, W.(1977): Organisation und Interaktion in pádagogischen Feldern. In Blankertz, 
J.(Hrsg.) :Interaktion und Organisation in Pádagogischen Feldern, Weinheim, 12. 
Knapp, M.L. (1977):The Role of Nonverbal Communication int he Classroom. In.:Theory onto 
Practice: the Challange of Nonverbal Awareness, Columbia, Ohaio 
Kopp, M. (2002): Semmelweis Egyetem Mentális Egészségtudományok Doktori Iskola Az 
egészségtudomány meghatározása és kutatásának jelentősége a Semmelweis Egyetemen 
http://www.behsci.sote.hu/okt phd meghat.htm 2009.02.18. 
Kovács, T.A. (2002): A rekreáció fogalma, értelmezése Válogatott tanulmányok a rekreációs 
képzés számára MSTT,Bp. 49. 
Kotschy,B. (2003):Az oktatás célrendszere in:Falus,  I.(szerk)(2003): Didaktika Nemzeti 
Tankönyvkiadó, Budapest , 138. 

- 107 - 


Kölnei Lívia (20109):, A gyógytestgyakorlat különböző betegségekben hatalmas gyógyszer és a 
kornak égető szüksége", A gyógytorna a XIX. században Magyarországon, 

in.:Kapronczay Károly (szerk.) (2010): Három orvostörténész köszöntése. Tanulmánykötet Birtalan 
Győző, Karasszon Dénes és Szállási Árpád tiszteletére, Budapest Johan Béla Alapítvány-MOT- 
SOMKL-MATI, ISBN 978-963-9276-85-7, 125-134. 

Makszin, I.(2002): A testnevelés elmélete és módszertana Dialóg Campus, Bp.-Pécs, 105-120.; 
210. 

Mawer, M.-Brown, G. (1982): Teacher guadiance bahaviour in educational gymnastics lessons 
with elementary age children. In: Piéron M, Cheffers J. (eds.), Studying the teaching in physical 
education. AIESEP, 123-129. 

Mcleish, J.- Howe, B. — Jackson, J. (1981):Effective Teaching in Physical Education, Victoria B. 
C., University of Victorria, 24. 

Meinel, K. - Schnabel, G. (1998): Bewegungslehre - Sportmotorik. Berlin: Sportverlag. 

Miller, AC. — Cheffers, JTF. — Whitcomb, V. (1974):Physical Education Teaching Human 
Movement in the Elementary Schools. Prentice-Hall, Inc., Englewood Cliffs, New Jersey, 46. 
Moston, M. — Ashworth, S. (1994):Teaching Physical Education. New York, Macmillan College 
Publishing, . 

Nagy, S.(1997): Az oktatás folyamata és módszerei Volos Kiadó Mogyoród 11-20.,57., 109. 
Nádori, L. (szerk.)(1985): Sportlexikon, Bp., 220. 

Nádori, L.(1991): Az edzés elmélete és módszertana, MTE, Budapest 

Nemessúri, M. (1965): Gyógytestnevelés, TK., Budapest ,25 

Nicaise V, Cogerino G, Bois JE, Amorose JA. (2006). Students" Perceptions of Teacher Feetback 





and Physical Competence in Physical Education Classes: Gender Effesct. Journal of Teaching 
Physical Education, 25: 1. 
Perjés, K.(2004): Ortopédia, SE-TTS Kar, Bp. 35. 
Piéron, M. (1982): Behaviours of low and high achievers in physical education classes. In: Piéron 
M, Cheffers J (eds.), Studying the teaching in Physical Education. Liége, University of Liége, 53- 
60. 
Piéron, M.- Delmelle, R. (1982): Agument feedback in teaching physical education: responses 
from the students. In: Piéron M, Cheffers J (Eds.), Studying the teaching physical education. 
AIESEP, 141-150. 
Piéron, M.- Devillers, C. (1980): Multidimensional analysis of informative feedback in teaching 
physical activities. In: Schilling G, Baur (eds.), Audovisuelle Medien im Sport. 

- 108 - 


Moyens audiovisuels dans le sport. Audivisual means in sport, Basel, Birkhauser Verlag, 277-284. 
Piéron, M. —Dohogne, A. (1980): Comportements des éléves dans des classes d"education 
physigue. Conduites par des enseignants en formation. Revue de L"Education Physigue, 20 (49: 11- 
18. 

Piéron, M.- Haan, JM. (1980): Pupils" activities, time on —task and behaviours in high school 
physical education teaching. Bulletin of the Fédération Internationale d"education Physigue, 50 
(3/4): 62-68. 


Prisztóka, Gy. (1998): Testneveléselmélet Dialóg Campus, Bp.-Pécs, 151-155. 
Punyi, A.C.(1959.):Kvoproszu o pszihologicseszkih osznovah lecsebnoj fizicseszkoj kulture, 


Fizkultura i szport, Moszkva, 27. 

Prisztóka, Gy.-Köninger, V.- Vass, M.-Papp, G. (2005): Gondolatok a testnevelés órai 
kommunikáció sajátosságairól IV. Országos Sporttudományi Kongresszus II. 216.-220. o. 

Ouirk TJ, Steen MT, Lipe D, (1971) A Teacher Observation Scale for Individualized Instruction. 
Journal of Education of Pcyshology, 62 (3): 188. 

Ranschburg, J. (1984): Szeretet, erkölcs, autonómia. Gondolat. Bp. Id.:15. 

Réthy E.-né(2003):Az oktatási folyamat célrendszere in.:Falus, I.(szerk.)(2003): Didaktika 
Nemzeti Tankönyvkiadó, Budapest , 222-227. 

Rétsági , E. (2004) : A testnevelés tantárgy-pedagógiája, Dialóg Campus, Bp-Pécs 96.,205-206 
Rétsági E. - Hamar P. (2004)A testnevelés és sport oktatáselméleti alapjai. In: Bironé N.E (szerk. ): 
Sportpedagógia, Kézikönyv a testnevelés és sportpedagógiai kérdéseinek tanulmányozásához. 
Dialóg Campus Kiadó, Budapest —Pécs, 178. 

Rókusfalvy, P. (1975): A teljesítnénymotiváció és a döntés vizsgálata a testnevelésben és a 
sporttevékenységben. Kutatási jelentés. Bp. MTE. 

Rókusfalvy, P. (2001):Az ember, fejlődése és fejlesztése , Enciklopédia dióhéjban, Nemzeti 
Tankönyvkiadó, Budapest, 64.,120. 

Rüssel, A.(1976): Psychomotorik Steinkopft, Darmstadt 

Salvara, IM. (2003): Elementary School Physical Education Teachers"? Representation on 
Instruction. A Cross-National Comparative Perspective Between Greece and Hungary. Unpublished 
Doctoral Dissertation (415), Semmelweis University, Faculty of PE and Sport Sciences, 35. 
Salvara, IM. (2004): Greek and Hungarian Teachers Interactions Through Field System Analysis. 
The Bulletin of Physical Education, 40 (2): 129-160. 

Samph T.(1968): Observer effects on teacher behaviour. Unpublished doctoral dissertation, 
University Michigan. 1968:12. 


- 109 - 


Scherill C. (1996): APE and recreation. A multidisciplinary approach. Dubugue. IA: 
Wm.C.Brown. In: Robert D. Steadward; Garry D. Wheeler; E. Jane Watkinson (2003): Adapted 
Physical Activity. The University of Alberta Press and The Steadward Centre. Canada. 39. 
Schmidt, R.,A . (1996): Mozgáskontroll és mozgástanulás MTE, Budapest, 
Silverman §. (1985): Relationship of engagement and practice trials to student achievement. 
Journal of Teaching in Physical Education, 5 (1): 13-21. 
Silverman §. (1991): Research on teaching in Physical Education. Research Ouarterly for Exercise 
and Sport, 62 (49: 352-364. 
Simon I. (2005): A gyógytestnevelés hatékonyságának növelése a pedagógia 
eszközeivel, IV. Országos Sporttudományi Kongresszus , MSTT, Bp, Konferencia kiadvány 
149-152.o 
Simon I.(2005): A gyógytestnevelés megítélésének vizsgálata pedagógus kollégák körében, 
Magyar Sporttudományi Szemle 23/3, 48. 
Simon, I.- Gombocz, J. (2007): Gyógytestnevelés fogalma, célja, feladata, Kalokagathia 2007. 1-2 
sz. 87-95.o. 
Simon, I. (2010): A gyógytestnevelés tantárgy vizsgálata az új típusú tanár — diák 
kapcsolatrendszerben, Doktori disszertáció, Semmelweis Egyetem Nevelés- és Sporttudományok 
Doktori Iskola, Budapest 
Simon, I — Kajtár, G (20109: A tanári tevékenység sajátosságai a gyógytestnevelés órán Sport- 
Kultúra- Életmínőség , Nemzetközi Sporttudományi Konferencia kiadvány, MSTT Pécs, 
Soós, I. — Leitao, J. C. (1999): A tanulók és a tanár együttműködésének fejlesztése a testnevelés 
órán : értékelés egy felmérés kapcsán. III. Országos Sporttudományi Kongresszus ,Bp.295-299. 
Söll,W. (1998): Sportunterricht — Sport unterrichten. Verlag Karl Hofmann, Schorndorf 
Stanescu,M.-Bota, A.-Popescu,M.(2007): ICT training inspecialistin Adapted Physical Aktivities 
(APA) ICT in Education:Reflections and Perspectives, Conference in Bucharest, 2007. 
http://bscw.ssai.valahia.ro/pub/bscw.cgi/d257223/Paper09 M Stanescu 75 81.pdf Retrived 
november 25., 2008. 
Stewart M. (1977): A descriptive analysis of teaching behaviours and its relationships to 
presage and contex variables. Unpublished doctoral dissertation, Ohio State University. 
Szécsényi, J. (1992): Stretching, MTE, Budapest 
Svoboda, B. (1978): Physical Education Teachers Personality and Teaching Performance Didactic 
Studies. Physical Education Universita, Karlova, Praha, 12-18. 
Svoboda, B. (1977): Didactic Studies in Physical Education. Universita Karlova, Praha, 21-126. 

- 110 - 


Tobey C. (1974): A descriptive analysis of the occurences of augmented feedback in physical 
education casses. Unpublished Doctoral thesis, Teachers Collage, Columbia University. In.: V. 
Melograno (Ed.) designing Curriculum and Learning: A Physical Co-education Approach, 1979. 
Dubugue, "A, Kendall/Hunt Publishing Co, 344. 

Tomcsányi, T. (2003): A mentálhigiéné jelenségvilága, In: Tomcsányi T. — Grezsa F. — Jelenits I. 
(szerk.): Tanakodó, A mentálhigiéné elmélete, a mentálhigiénés képzés, mentálhigiéné az emberek 
szolgálatában, Semmelweis Egyetem — Párbeszéd Alapítvány — Híd Alapítvány Budapest, 16-42. o 
Underwood, GL. (1988): Teaching and learning in Physical Education: A Social Psychological 
perspective. London, Falmer Press. 22-49. 

Velkey, L.-Sólyom,E.-Vissy, Á.-Nagy, K.(1994):Gyermekgyógyászati praktikum Springer 
Hungarica, Bp. 23.,340-341. 

Vingender, I. (2000): Droghasználat a sportban. Ph.D értekezés. SE Sporttudományi Kar. Bp 
World Health Organisation(1984) Health Promotion: a WHO discussion document ont he 
Concepts and Principles. 

World Conferedation Physical Therapy 1995 

United Nations Commission for Egual Rights of People with Disabilities. Convention on the Rights 
of Persons with Disabilities. Available online: http://www.un.org/disabilities/default.asp?id-259 
retrieved June 20, 2008. 





Zaletnyik Zita-Repiszky Tamás (szerk.) (2012): A gyógyító mozgás művésze Madzsar Alice 
emlékének Budapest, Semmelweis ISBN 978-963-331-075-5 

Zrinszky, L.(2002): Gyakorlati pedagógiai kommunikáció, ADU FITT Image, Budapest 25 
8/2013. (I. 30.) EMMI rendelete a tanári felkészítés közös követelményeiről és az egyes 
tanárszakok képzési és kimeneti követelményeiről, Magyar Közlöny 2013. 15.szám, 2013.,1258- 
1261 

2011. évi CXC. törvény 188 (2), h 

1993. évi LXXIX. törvény a közoktatásról 

15/2013 (I1I..26.) EMMI rendelet 

(1/2085. számú törvényjavaslat a nemzeti köznevelésről szóló 2011. évi CXC. törvény 
módosításáról 

11/1994. (VI.8.) számú MKM rendelet 1. számú melléklete 

20/2012. (VIII. 31.) EMMI rendelet, 2012 


- 111 - 


